থ্ৰী ইডিয়টচ্ - অসমীয়া ৱিকিপিডিয়া\n(থ্ৰি ইডিয়টচ্ৰ পৰা পুনঃনিৰ্দেশিত)\nথ্ৰী ইডিয়টচৰ পোষ্টাৰ\nবিধু বিনোদ চোপ্ৰা\nচেতন ভগতৰ 'Five Point Someone-What not to do at IIT!'\nচি. কে. মুৰলিধৰণ\nবিনোদ চোপ্ৰা প্ৰডাকচনচ\n৩৫ কোটি (৫.৪৬ মিলিয়ন ডলাৰ)\n৩৮৫ কোটি (৬০.০৩ মিলিয়ন ডলাৰ)\nথ্ৰী ইডিয়টচ্ হৈছে ৰাজকুমাৰ হিৰাণি পৰিচালিত ২০০৯ চনত মুক্তি পোৱা এখন হাস্যধৰ্মী ভাৰতীয় হিন্দী চলচ্চিত্ৰ। থ্ৰী ইডিয়টচ মূলত জনপ্ৰিয় ভাৰতীয় লিখক চেতন ভগতৰ ঊপন্যাস 'Five Point Someone-What not to do at IIT!'ৰ আধাৰত নিৰ্মিত, ছবিখনৰ নিৰ্মাতা বিধু বিনোদ চোপ্ৰা মূখ্য ভূমিকাত থকা অভিনেতা অভিনেত্ৰী সকল হৈছে আমিৰ খান, কৰীণা কাপুৰ, আৰ. মাধৱন, শৰমন জোশী, বোমন ইৰাণী, অ’মি বৈদ্য আদি।\n2 অন্যান্য দিশ\n3 মূল কাহিনী\n6 চলচ্চিত্ৰখনৰ গীতসমূহ\n6.1 গীতৰ তালিকা\nমুক্তিৰ পাছতে বোলছবিখনে বক্স-অফিচৰ পূৰ্বৰ অভিলেখ ভংগ কৰে। এতিয়ালৈকে এইখনেই, মুক্তিৰ প্ৰথম সপ্তাহত সৰ্বাধিক উপাৰ্জনকাৰী ভাৰতীয় বোলছবি, লগতে মুক্তিৰ প্ৰথম দিনাৰ সৰ্বাধিক উপাৰ্জনকাৰী বলিউড বোলছবিৰ অভিলেখো এইখন ছবিৰ নামতে আছে। মুক্তিৰ ১০ দিনৰ ভিতৰতে ছবিখনৰ উপাৰ্জনে ১ বিলিয়ন অতিক্ৰম কৰে, ২০০৯ বৰ্ষত এনে অভিলেখ গঢ়া এইখন প্ৰথম বোলছবি। বছৰৰ শেষ তিনিটা মাহত মুক্তি পোৱা ছবিৰ উপাৰ্জনৰ ক্ষেত্ৰটো এইখনে পূৰ্বৰ অভিলেখকাৰী গজিনীৰ অভিলেখ ভংগ কৰে।\nআমিৰ খানৰেই অভিনীত আন এখন ছবি গজিনীৰ অভিলেখ ভংগ কৰি থ্ৰী ইডিয়টচ্ ভাৰতৰ সৰ্বাধিক উপাৰ্জনকাৰী বোলছবিত পৰিণত হয়, তাৰোপৰি পোন প্ৰথম বাৰৰ বাবে কোনো ভাৰতীয় বোলছবিৰ চীনত বৃহৎ মুক্তিৰে ভাৰতীয় চলচ্চিত্ৰৰ ইতিহাসত ই আন এক অভিলেখ স্থাপন কৰে।  বোলছবিখনে কেইবাটাও বঁটাও অৰ্জন কৰিবলৈ সক্ষম হয়, ফিল্ম ফেয়াৰৰ শ্ৰেষ্ঠ ছবি আৰু শ্ৰেষ্ঠ পৰিচালকৰ বঁটাৰ সৈতে মুঠ ছবিখনে ৬টা ফিল্ম ফেয়াৰ বঁটা,দহটা ষ্টাৰ স্ক্ৰীন বঁটা আৰু ষোল্লটা আইফা বঁটা অৰ্জন কৰে।\nঅন্যান্য দিশ[সম্পাদনা কৰক]\nছবিখনত ভাৰতৰ পিছপৰা ঠাইৰ অখ্যাত ব্যক্তিৰ দ্বাৰা নিৰ্মিত কিছুমান মৌলিক উদ্ভাৱনো প্ৰদৰ্শন কৰা হয়, কেৰেলাৰ ছাত্ৰ ৰেম্যা জ’ছৰ নিৰ্মিত ব্যায়ামাগাৰ-বাইছাইকেল, ৱাচিং মেচিন, উত্তৰ প্ৰদেশৰ এজন নাপিত মোহম্মদ ইদ্দ্ৰিছৰ বাইছাইকেলৰ শক্তিৰে চলা সূতা কটা যন্ত্ৰ আৰু মহাৰাষ্ট্ৰৰ চিত্ৰকৰ জাহাঙ্গীৰৰ স্কুটাৰৰ শক্তিৰে চালিত ঘেঁহু মিল ছবিখনত প্ৰদৰ্শিত হয়। ছবিখন নানবান নামেৰে তামিল ভাষাত পুনৰ নিৰ্মান কৰা হয়, নিৰ্মাতা আছিল এছ. শংকৰ, ছবিখন ২০১২ চনৰ জানুৱাৰীত মুক্তি পায়।\nমূল কাহিনী[সম্পাদনা কৰক]\nফাৰহান কুৰেচি (আৰ. মাধৱন), ৰাজু ৰাষ্ট'গী (শৰমন জোশী) আৰু ৰাঞ্চুৰদাস চামলদাস চাঞ্চড় (আমিৰ খান) ইম্পিৰিয়েল কলেজ অৱ ইঞ্জিনীয়াৰিঙ (ICE)ৰ তিনিজন ছাত্ৰ । ফাৰহানে নিজৰ পচন্দৰ বিষয় বন্যজীৱন-ফটোগ্ৰাফী বাদ দি দেউতাকৰ ইচ্ছা পূৰণ কৰিবৰ বাবে ICEত নামভৰ্তি কৰে, তেনেদৰে ৰাজুৱে পৰিয়ালৰ চিৰদিনৰ দৈন্যতা দূৰ কৰিবৰ বাবে ICEত পঢ়া-শুনা কৰিবলৈ আহে। আনহাতে ৰাঞ্চুৱে যন্ত্ৰৰ পাতিৰ প্ৰতি থকা অতীব আকৰ্ষণৰ বাবে তাত ভৰ্তি হয়, ৰাঞ্চুৰ মতে মুখস্ত কৰি পৰীক্ষাত ভাল ফল দেখুওৱাতকৈ কোনো বিষয়ক ভালকৈ বুজি তাৰ প্ৰয়োগ কৰিব পৰাটোহে মূল কথা, তেওঁৰ মতে মানুহে জ্ঞান আৰু কৰ্ম নিপুণতাকহে গুৰুত্ব দিব লাগে, সফলতাক নহয়, নিপুণ এজন এদিন সফল হ’ব‍ই।\nঅৱশ্যে ৰাঞ্চুৰ মতৰ সম্পূৰ্ণ বিপৰীত মতাদৰ্শৰ লোক আছিল কলেজৰ বহুতো শিক্ষক আৰু কলেজৰ ডিন বীৰু "ভাইৰাচ" শসস্ত্ৰবুদ্ধি (বোমন ইৰাণী)। তেনেদৰে ভাইৰাছৰ প্ৰিয় ছাত্ৰ চতুৰ ৰামলিংগম (অ’মি বৈদ্য) আছিল কোনো কথা বুজি নোপোৱাকৈ মুখস্ত কৰি পৰীক্ষা ভাল ফলাফল আৰু সমাজত ঊচ্চ আসন পোৱাত বিশ্বাসী ছাত্ৰ। এদিন ৰাঞ্চুৱে, ৰাজু আৰু ফাৰহানৰ সৈতে লুকাই চুৰকৈ ভাইৰাছৰ ডাঙৰ জীৰ বিয়াত বিনামূলীয়াকৈ পোৱা আহাৰ খাবলৈ যাওঁতে কইনাৰ ভনীয়েক(ভাইৰাছাৰ সৰু জী) পিয়া (কৰীণা কাপুৰ)ক লগ পায়, পাছত এই লগ পোৱাই দুয়োৰে মাজৰ প্ৰেমলৈ ৰূপান্তৰিত হয়। অৱশ্যে বিয়াত তেওঁলোক ভাইৰাছৰ হাতত ধৰা পৰে আৰু ভাইৰাছে তেওঁলোকক ইডিয়ট (বুৰ্বক) আখ্যা দিয়ে, পাছত ৰাঞ্চুৰ সৈতে আন দুজনৰ বন্ধুত্ব ভাঙিবলৈ উঠি পৰি লাগে।\nকথাবোৰ অধিক বেয়াৰ দিশলৈ গতি কৰে যেতিয়া ৰাঞ্চুৱে আন দুই বন্ধুৰ সৈতে ৰাতি পিয়াক প্ৰেমৰ প্ৰস্তাৱ দিবলৈ ভাইৰাছৰ ঘৰত ৰাতি মনে মনে প্ৰবেশ কৰে আৰু ওলটি আহোতে দুয়ো বন্ধুৱে মদৰ ৰাগিত ভাইৰাছৰ জপনাতে প্ৰস্ৰাৱ (মূত্ৰ বিসৰ্জন) কৰোঁতে ধৰা পৰে। পিছৰ দিনা ভাইৰাছে ৰাজুক ৰাঞ্চুৰ লগ এৰিবলৈ শেষ বাৰৰ বাবে সকীয়নি দিয়ে অন্যথা কলেজৰ বৰ্খাস্ত কৰিব বুলি ঘোষণা কৰে। দুখ আৰু অপমানত ৰাজুৱে ছাত্ৰ নিবাসৰ চাৰি মহলাৰ পৰা জপিয়াই আত্ম হত্যাৰ চেষ্টা কৰে, পিছে এই চেষ্টা ব্যৰ্থ হয় আৰু ৰাজুৰ একাঙী হয়, কিছুদিন মৃত্যুৰ সতে যুঁজি ৰাজু সুস্থ হয় যদিও ই ৰাজুৰ জীৱনটো চিৰদিনলৈ সলাই পেলায়, সফলতাৰ বাবে সদায় ভগৱানত বিশ্বাসী (অন্ধ-বিশ্বাসী) ৰাজুৱে ৰাঞ্চুৰ বুজনিত এনে অমূলক বিশ্বাসবোৰ এৰি পেলায়, আৰু নিজৰ কৰ্ম আৰু নিজৰ শক্তিৰে জীৱনত আগবাঢ়ি যোৱাৰ পণ লয়। তেনেদৰে ফাৰহানেও ৰাঞ্চুৰ সাহসত অভিযান্ত্ৰিকীত নিজৰ অমনোযোগিতা আৰু বন্যজীৱন-আলোকচিত্ৰ গ্ৰহণত নিজৰ হেঁপাহৰ কথা দেউতাকৰ আগত কৈ দিয়ে, পাছত ৰাজুৱে নিজৰ বলত বিচৰা চাকৰি আৰু ফাৰহানে দেউতাকৰ অনুমতি লাভ কৰি চাকৰিৰ বাবে আফ্ৰিকালৈ যায়। দুয়ো নিজৰ কৰ্মক্ষেত্ৰেত পাছৰ জীৱনত যথেষ্ট সফল হয়।\nযেতিয়া ভাইৰাছে আৱিষ্কাৰ কৰে যে ৰাজুৱে আৱাসিক ইণ্টাৰভিউত এটা চাকৰিৰ প্ৰস্তাৱ পাইছে, তেওঁ এই বাতৰিত ক্ষুণ্ণ হৈ পৰে আৰু ৰাজুক কলেজৰ শেষৰটো পৰীক্ষাত অকৃতকাৰ্য কৰোৱাৰ বাবে উঠি পৰি লাগে, যাতে ৰাজুৱে সেইটো চাকৰি লাভ কৰাত সফল নহয়। পিয়াই দেউতাকৰ এই অভিসন্ধিৰ কথা গম পায় আৰু ৰাজুৱে গম নোপোৱাকৈ ৰাঞ্চু আৰু ফাৰহানক দেউতাকৰ কাৰ্যালয়ৰ চাবি চুৰি কৰি যোগান ধৰে, ৰাঞ্চু আৰু ফাৰহানেও সেই নিশা মনে মনে ভাইৰাছৰ অফিছত প্ৰৱেশ কৰি ৰাজুৰ বাবে পৰীক্ষাৰ প্ৰশ্নকাকত চুৰি কৰি আনে, ভাইৰাছে তেওঁলোকক পুনৰবাৰ ধৰা পেলাই আৰু তিনিওকে কলেজৰ পৰা বৰ্খাস্ত কৰে। পিয়াই ইয়াৰ বাবে দেউতাকৰ বিৰোধিতা কৰে আৰু নিজৰ ককায়েকৰ মৃত্যুৰ বাবে দেউতাককে দোষী বুলি কয়, পিয়াৰ ককায়েকে নিজৰ মতৰ বিৰুদ্ধে দেউতাকে অভিযান্ত্ৰিকী পঢ়িবলৈ বাধ্য কৰাৰ বাবে আৰু ICE -ত আসন লাভ নকৰাৰ বাবে আত্মহত্যা কৰিছিল। সেই ৰাতিয়েই পিয়া সন্তান সম্ভৱা বায়েক(ম’না সিং)ৰ প্ৰসৱ আৰম্ভ বেদনা হয় আৰু সেই ৰাতি হোৱা প্ৰৱল ধুমুহা বৰষুণত হোৱা বানৰ বাবে কোনো চিকিৎসালয়লৈ যাব নোৱাৰাকৈ ভাইৰাছৰ সৈতে পথৰ মাজতে নিজৰ গাড়ীত আৱদ্ধ হৈ পৰে, তেনেসময়তে তিনি বুৰ্বক সেই স্থানত উপস্থিত হয়, ৰাঞ্চুৱে নিজে আৱিষ্কাৰ কৰা ইনভাৰ্টাৰেৰে পোৱা শক্তিৰে কম্পিউটাৰ চলাই চিকিৎসালয়ত থকা পিয়াৰ লগত যোগাযোগ স্থাপন কৰে আৰু পিয়াৰ উপদেশ মতে আচৰিতভাৱে বায়েকৰ সন্তানটি প্ৰসৱ কৰোৱায়। প্ৰতিটো বিপদৰ সময়ত ৰাঞ্চুৱে বাৰে বাৰে আওঁৰাইছিল 'Aal izz Well' অৰ্থাৎ All is Well (সকলো ঠিকে আছে) বুলি, গোটেই ছবিখনৰ প্ৰতিটো বিপদৰ মূহুৰ্তত এই বাক্যশাৰীয়ে আছিল তিনি বন্ধুৰ সহায় আৰু সাহস৷ ভাইৰাছে এই ঘটনাৰ পিছত নিজৰ ভুল স্বীকাৰ কৰে আৰু তিনিওকে বৰ্খাস্ত কৰাৰ আদেশ ৰদ কৰে।\nএদিন চতুৰক কৰা অপমানৰ বাবে ৰাঞ্চুৰ আগত চতুৰে শপত খায় যে দহ বছৰৰ ভিতৰত চতুৰে ৰাঞ্চুতকৈ সফল হৈ দেখুৱাব। মহাবিদ্যালয়ৰ সমাৱৰ্তনৰ পাছত সকলোৱে নিজৰ নিজৰ কৰ্মস্থানলৈ যায় আৰু ৰাঞ্চুৱে নিজকে আন সকলোৰে লগত নিজৰ যোগাযোগ বিচিন্ন কৰে। দহ বছৰৰ পাছত চতুৰে শপত খোৱাৰ দৰে এজন সফল ব্যক্তি ৰূপে নিজকে গঢ়ি তোলে, আৰু আমেৰিকাত প্ৰতিষ্ঠা লাভ কৰে। বিখ্যাত চীনা বিজ্ঞানী ফুংচুক ৱাংগৰোৰ লগত নিজৰ চুক্তি চহী কৰিবলৈ ভাৰতলৈ অহাৰ সময়তে ৰাঞ্চুক বিচাৰি পূৰ্বৰ প্ৰতিজ্ঞাৰ কথা আৰু নিজৰ বিজয়ৰ কথা সোঁৱৰাই দিয়াৰ কথা ভাবে, আৰু ভাৰতত আহি ৰাঞ্চুৱে লাডাখৰ কোনো এখন বিদ্যালয়ৰ শিক্ষক হৈয়ে জীৱন কটাইছে বুলি গম পাই উৎফুল্লিত হৈ পৰে। ফাৰহান আৰু ৰাজুকো ৰাঞ্চুক বিচাৰি পোৱা বুলি চতুৰে মতাই আনে আৰু তিনিও ৰাঞ্চুক লগ কৰিবৰ বাবে লাডাখ অভিমূখে যাত্ৰা কৰে, সেই সময়তে তেওঁলোকে আৱিষ্কাৰ যে পিয়াৰ বিয়া থিক হৈছে, এই খবৰ পাই আধা বাতৰ পৰাই তেওঁলোকে পিয়াৰ বিয়াত গৈ উপস্থিত হয় আৰু পিয়াক বিবাহ বাহৰৰ পৰা পলুৱাই আনি পুনৰ লাডাখলৈ ৰাওনা হয়।\nৰাজু, ফাৰহান, পিয়া ৰাঞ্চুৰ স্কুলত উপস্থিত হয়গৈ, চতুৰে ৰাঞ্চুৰক স্কুলৰ শিক্ষক হৈ থকাৰ বাবে উপহাস কৰে আৰু নিজৰ বিজয় পত্ৰত চহী কৰিবলৈ কয়, চহী কৰাৰ সময়তে সকলোৱে গম পায় যে ৰাঞ্চুৱেই প্ৰকৃততে চতুৰে লগ কৰিবলৈ অহা বিখ্যাত চীনা বিজ্ঞানী ফুংচুক ৱাংগৰো, এই কথা গম পাই চতুৰে নিজৰ ভুলৰ বাবে ৰাঞ্চুৰ ওচৰত ক্ষমা খোজে আৰু নিজে হৰা বুলি স্বীকাৰ কৰি লয়।\nআমিৰ খান - ৰনচ'ৰ দাস শ্যামল দাস চান্চৰ/ ফুনচুখ ৱাংগৰু\nকৰীণা কাপুৰ - প্ৰিয়া সহস্ৰবুদ্ধী\nআৰ. মাধৱন - ফাৰহান কুৰেশি\nশৰমন জোশী - ৰাজু ৰস্তোগি\nবোমন ইৰাণী - বীৰু সহস্ৰবুদ্ধী\nঅ'মি বৈদ্য - চতুৰ ৰামালিঙ্গম\nম'না সিং - ম'না সহস্ৰবুদ্ধী\nপৰিক্ষিত সাহানী -\n'৫৭ সংখ্যক ৰাষ্ট্ৰীয় চলচ্চিত্ৰ বঁটা'\nশ্ৰেষ্ঠ মনোৰঞ্জনকাৰী জনপ্ৰিয় ছবি - থ্ৰী ইডিয়টচ\nশ্ৰেষ্ঠ অ’ডিঅ’গ্ৰাফী - অনুপ দেৱ\nশ্ৰেষ্ঠ গীতিকাৰ- স্বানন্দ কিৰ্কিৰে - বেহতী হৱা চা থা ৱো\n'আইফা বঁটা - ২০১০' \nশ্ৰেষ্ঠ ছবি - থ্ৰী ইডিয়টচ\nশ্ৰেষ্ঠ পৰিচালক - ৰাজ্কুমাৰ হিৰাণি\nশ্ৰেষ্ঠ কাহিনী - অভিজিত জোসী, ৰাজকুমাৰ হিৰাণি, বিধু বিনোদ চোপ্ৰা\nশ্ৰেষ্ঠ সহ: অভিনেতা - সৰমন জোসী\nশ্ৰেষ্ঠ অভিনেত্ৰী - কৰিণা কাপুৰ\nশ্ৰেষ্ঠ খলনায়ক - বোমন ইৰাণী\nশ্ৰেষ্ঠ সংগীতকাৰ - স্বানন্দ কিৰ্কিৰে - বেহতী হৱা চা থা ৱো\nশ্ৰেষ্ঠ গায়ক - চান - বেহতী হৱা চা থা ৱো\nশ্ৰেষ্ঠ চিত্ৰায়ন - চি. কে. মুৰলীধৰণ, আ.এচ.চি\nশ্ৰেষ্ঠ চিত্ৰানাট্য - অভিজিত জোসী, ৰাজকুমাৰ হিৰাণি, বিধু বিনোদ চোপ্ৰা\nশ্ৰেষ্ঠ সংলাপ - অভিজিত জোসী, ৰাজকুমাৰ হিৰাণি\nশ্ৰেষ্ঠ সম্পাদনা - ৰাজকুমাৰ হিৰাণি\nশ্ৰেষ্ঠ শব্দ বাণীবন্ধন - বিশ্বদীপ চেতাৰ্জী, নিহাল ৰঞ্জন চামল\nশ্ৰেষ্ঠ গীত বাণীবন্ধন - বিশ্বদীপ চেতাৰ্জী, শচীন কে. চাংভী\nশ্ৰেষ্ঠ শব্দ পুন: বাণীবন্ধন - অনুপ দেৱ\nশ্ৰেষ্ঠ আৱহ সংগীত - সঞ্জয় ৱানদেৰকাৰ, অতুল ৰাংগানীয়া, শান্তনু মৈত্ৰ\n'ফিল্মফেয়াৰ বঁটা ২০১০'\nশ্ৰেষ্ঠ ছবি - থ্ৰী ইডিয়টচ - বিধু বিনোন চোপ্ৰা\nশ্ৰেষ্ঠ সহ: অভিনেতা - বোমন ইৰাণী\nশ্ৰেষ্ঠ সংলাপ - ৰাজ্কুমাৰ হিৰাণি, বিধু বিনোন চোপ্ৰা\nমেক্স ষ্টাৰডাষ্ট এৱাৰ্ড ২০১০\nপঢ়ুৱৈৰ নিৰ্বাচিত বছৰটোৰ তাৰকা (মহিলা)- কৰীণা কাপুৰ\nপঢ়ুৱৈৰ নিৰ্বাচিত বছৰটোৰ শ্ৰেষ্ঠ ছবি - ৰাজ্কুমাৰ হিৰাণি\nষ্টাৰ স্ক্ৰীন এৱাৰ্ড ২০১০\nশ্ৰেষ্ঠ জনপ্ৰিয় অভিনেত্ৰী - কৰিণা কাপুৰ\nশ্ৰেষ্ঠ কৌতুক অভিনেতা - অ’মি বৈদ্য\nশ্ৰেষ্ঠ সংলাপ - ৰাজকুমাৰ হিৰাণি, বিধু বিনোন চোপ্ৰা\nশ্ৰেষ্ঠ ক’ৰিঅ’গ্ৰাফী - ব’স্কো চিজাৰ\nশ্ৰেষ্ঠ প্ৰতিশ্ৰুতিসম্পন্ন নৱাগত (পুৰুষ) - অ’মি বৈদ্য\nচলচ্চিত্ৰখনৰ গীতসমূহ[সম্পাদনা কৰক]\nছবিখনৰ গীতৰ কথা স্বানন্দ কিৰ্কিৰেৰ সংগীত পৰিচালনা শান্তনু মৈত্ৰৰ।\nশান্তনু মৈত্ৰৰ সংগীত এলবাম\n১ অল ইজ ৱেল চনু নিগম, চান, স্বানন্দ কিৰ্কিৰে ৪:৩৬\n2 জুবি ডুবি চনু নিগম, শ্ৰেয়া ঘোষাল ৮:০৮\n৩ বেহতী হাৱা চা থা ৱো চান, শান্তনু মৈত্ৰ ৫:০১\n৪ গিভ মি চাম চানচাইন সুৰজ জাগন, শৰমন জোসী ৪:০৭\n৫ জানে নেহী দেংগে তুঝে চনু নিগম ৩:৩২\n৬ অল ইজ ৱেল (ৰিমিক্স) চনু নিগম, চান, স্বানন্দ কিৰ্কিৰে ৪:৪১\n৭ জুবি ডুবি (ৰিমিক্স) চনু নিগম, জাইভি, শ্ৰেয়া ঘোষাল ৩:২৯\nঅফিছিয়েল ৱেবছাইট আনুষ্ঠানিক ৱেবছাইট\nথ্ৰী ইডিয়টচ্ সম্পৰ্কে ইণ্টাৰনেট মুভি ডাটাবেছত থকা তথ্য\nআমিৰৰ থ্ৰী ইডিয়টচে সন্ত্ৰাসবাদেৰে যুঁজাত সহায় কৰিছে\n↑ "'3 Idiots' grosses Rs.140 crore in opening weekend". The Economic Times. 28 December 2009. http://economictimes.indiatimes.com/news/news-by-industry/media/entertainment-/entertainment/3-Idiots-grosses-Rs140-crore-in-opening-weekend/articleshow/5388456.cms। আহৰণ কৰা হৈছে: 29 April 2010.\n↑ "Top Worldwide Grossers ALL TIME: 37 Films Hit 100 Crore". Boxofficeindia.com. Archived from the original on 2012-07-08. http://archive.is/R2dK। আহৰণ কৰা হৈছে:3Fenruary 2012.\n↑ "Aamir Khan's '3 Idiots' becomes Bollywood's biggest grosser". Independent.co.uk. 2010-01-06. http://www.independent.co.uk/arts-entertainment/films/news/aamir-khans-3-idiots-becomes-bollywoods-biggest-grosser-1859492.html। আহৰণ কৰা হৈছে: 2010-11-21.\n↑ "Three Idiots Creates History In China". 30 December 2011. BoxOfficeIndia.Com. Archived from the original on 8 December 2012. http://archive.is/6oeN। আহৰণ কৰা হৈছে: 30 December 2011.\n↑ / Top Overseas Grossers ALL TIME: Three Idiots Number One\n↑ Sabnis, Vivek (28 December 2009). "The real brains behind3idiots". প্ৰকাশক Pune: MiD DAY. http://www.mid-day.com/news/2009/dec/281209-3-idiots-scooter-flour-mill-Inventions-Pune.htm। আহৰণ কৰা হৈছে: 29 April 2010.\n↑ "Will 'Nanban' repeat the magic of '3 Idiots'? - IBNLive.com". CNBC. http://www.moneycontrol.com/news/entertainment/will-nanban-repeatmagic3-idiots_650433.html। আহৰণ কৰা হৈছে: 2012-03-05.\n↑ "Gautaman Bhaskaran’s review: Nanban". Hindustan Times. 2012-01-14. http://www.hindustantimes.com/Entertainment/Reviews/Gautaman-Bhaskaran-s-review-Nanban/Article1-797009.aspx। আহৰণ কৰা হৈছে: 2012-03-05.\n↑ "57th National Film Awards For 2009". http://dff.nic.in/57thNFAaward.pdf। আহৰণ কৰা হৈছে: 28 September 2010.\n↑ "IIFA Awards 2010 announces Technical Award winners". Glamsham.com. 2010-05-10. http://www.glamsham.com/movies/scoops/10/may/10-iifa-awards-2010-announces-technical-award-winners-051012.asp। আহৰণ কৰা হৈছে: 2010-11-21.\n↑ "Nominations for Nokia 16th Annual Star Screen Awards 2009". Bollywoodhungama.com. 2009-12-31. http://www.bollywoodhungama.com/features/2009/12/31/5807/। আহৰণ কৰা হৈছে: 2010-11-21.\n↑ "Winnters for Nokia 16th Annual Star Screen Awards 2009". Bollywoodhungama.com. 2010-01-09. http://www.bollywoodhungama.com/features/2010/01/09/5835/index.html। আহৰণ কৰা হৈছে: 2010-11-21.\n↑ "3 Idiots : Music Review by Joginder Tuteja". http://www.bollywoodhungama.com/movies/musicreview/13910/index.html.\n↑ "3 Idiots Music review". http://www.behindwoods.com/bollywood/hindi-music-reviews/3-idiots.html.\n↑ "3 Idiots: Short 'n' sweet soundtrack". http://movies.rediff.com/report/2009/nov/11/music-review-3-idiots.htm.\n↑ "3 Idiots". http://www.planetbollywood.com/displayReview.php?id=m110909062049.\n"https://as.wikipedia.org/w/index.php?title=থ্ৰী_ইডিয়টচ্&oldid=232001"ৰ পৰা সংকলিত\nএই পৃষ্ঠাখন ২৭ মে’, ২০২০ তাৰিখে ১৯:১৯ বজাত অন্তিম সংশোধন কৰা হৈছিল।


অৰুণাচল প্ৰদেশৰ জনগোষ্ঠীসমূহ - অসমীয়া ৱিকিপিডিয়া\nঅৰুণাচল প্ৰদেশত প্ৰায় ২০ টা মুখ্য জনগোষ্ঠী আছে। এই সমূহৰ ভিতৰত বহুতো উপ-জনগোষ্ঠী আছে। জনগোষ্ঠী সমূহৰ মাজত সামাজিক আৰু সংস্কৃতিৰ বিভিন্নতা দেখা যায়। জনগোষ্ঠী সমূহৰ নিজস্ব কিছুমান পৰম্পৰা আছে। অৰুণাচলৰ জনগোষ্ঠী সমূহৰ মাজত শিল্পনৈপুণ্য কাৰিকৰী দেখিবলৈ পোৱা যায়। চিত্ৰকলা, মৃৎ-শিল্প (pottery), দাৰু-শিল্প (wood carving) আৰু বাঁহ-বেতৰ কামত জনগোষ্ঠীয় কলা দেখা পোৱা যায়। কিছুমান জনগোষ্ঠীৰ লোকে বয়ন-শিল্প আৰু দাৰু-শিল্প জীৱিকা হিচাবে গ্ৰহণ কৰে। তেওঁলোকৰ আন এটা বৈশিষ্ট্য হৈছে জনগোষ্ঠী সমূহৰ মাজত থকা একতা।\nনিচি পুৰুষৰ শিৰোস্ত্ৰাণ\n7 খাম্বা আৰু মেম্বা\n17 চিত্ৰ ভঁৰাল\n18 লগতে চাওক\n19 তথ্য সূত্ৰ\n20 বাহ্যিক সংযোগ\nখাম্বা আৰু মেম্বা\nপ্ৰধান প্ৰবন্ধ: আদি (জনগোষ্ঠী)\nআদি জনগোষ্ঠীৰ লোকসকলৰ দুটা বিভাগ আছে: ব’গোম (Bogum) আৰু ব’মি (Bomi)। এইসকলৰ মাজতো বহুতো উপ-জনগোষ্ঠী আছে। Minyongs, Karkos, Shimongs, Bomdo, Janbos, Paggis, Pailibos, Bogum, Padams, Milangs লোকসকল হৈছে আদি জনগোষ্ঠীৰ এটা অংশ। আনহাতে গাল’ঙ (Gallong) আৰু অন্য সাতটা গোট লগ লাগি আদি জনগোষ্ঠীৰ আনটো অংশ গঠন হৈছে। এই জনগোষ্ঠীৰ লোকসকল সাধাৰণতে গণতান্ত্ৰিক প্ৰকৃতিৰ লোক আৰু তেওঁলোকৰ কেবাং (Kebang) নামৰ এখন গাওঁ পৰিষদ থাকে। আদি লোকসকলৰ পৰম্পৰাগত নৃত্য হৈছে প’নুঙ (Ponung)। এই নৃত্য সমগ্ৰ অৰুণাচলতে পৰিচিত। তেওঁলোকৰ গাঁওসমূহ সাধাৰণতে পাহাৰৰ ওচৰত অৱস্থিত। পুৰুষসকলে কেইবাগৰাকী তিৰোতা বিয়া (polygyny) কৰা দেখা যায়। কিন্তু একেসময়তে বহু বিবাহ কৰোঁতাৰ (Polyandry) কথা জনা নাযায়। আদি জনগোষ্ঠীৰ মহিলাসকল নিপুণ শিপিনী আৰু তেওঁলোকে শিল্পীসুলভ (artistic design) বস্ত্ৰ বয়।\nপ্ৰধান প্ৰবন্ধ: আপাতানি (জনগোষ্ঠী)\nআপাতানি জনগোষ্ঠীৰ লোকসকল সাধাৰণতে নামনি সোৱণশিৰি জিলাৰ সদৰ জিৰ’ৰ আশে-পাশে বসবাস কৰে। তেওঁলোক সাধাৰণতে কৃষিজীৱি। বৃদ্ধ লোকসকলে মূৰত খোপা বান্ধে আৰু মুখমণ্ডলত বেজীৰে খুচি চিত্ৰ আঁকি লয়। আনহাতে বৃদ্ধাসকলে নাকত ঘূৰণীয়া আকৃতিৰ ঠিলা লগায় আৰু মুখমণ্ডলত বেজীৰে খুচি চিত্ৰ আঁকি লয়। দশকৰ প্ৰথম ভাগৰ পৰাই আজিৰ প্ৰজন্মৰ ১৯৭০ আপাতানি লোকসকলে এইবোৰ কৰিবলৈ বাদ দিয়ে। তেওঁলোক লোকসকল ভাল খেতিয়ক। ধান খেতিৰ লগতে মাছ পোহাটো তেওঁলোকৰ মাজত অতিকৈ জনপ্ৰিয়। অৰুণাচল প্ৰদেশৰ আন জনগোষ্ঠীৰ লোকসকলৰ দৰে আপাতানি লোকসকলৰো আৰ্থিক অৱস্থা সুস্থিৰ হোৱা দেখা যায়।\nপ্ৰধান প্ৰবন্ধ: বুগুন (জনগোষ্ঠী)\nবুগুন অথবা খৌৱা জনগোষ্ঠী (Khowa)ৰ লোকসকল সাধাৰণতে নম্ৰ, অতিথিপৰায়ণ আৰু স্নেহ-প্ৰীতি থকা লোক। তেওঁলোকে সাধাৰণতে কৃষিৰ ওপৰত নিৰ্ভৰ কৰে। এই জনগোষ্ঠীৰ লোকসকলে উন্নতিৰ হকে বহুতো ধৰ্মীয় অনুষ্ঠানৰ আয়োজন কৰে।\nপ্ৰধান প্ৰবন্ধ: হ্ৰোছ’ (জনগোষ্ঠী)\nহ্ৰোছ’ জনগোষ্ঠী অথবা আকা জনগোষ্ঠীৰ লোকসকলে তেওঁলোকৰ মুখমণ্ডলত কলা ৰঙেৰে অংকন কৰে। বিশ্বাস কৰা হয় যে, তেওঁলোকৰ আহোম ৰাজ্যৰ লগত সু-সম্পৰ্ক আছিল। তেওঁলোক বিশেষকৈ বেপাৰৰৰ লগত জড়িত। তাৰ ভিতৰত আছিল কাপোৰ, ব্লেংকেট, তৰোৱাল ইত্যাদি। তেওঁলোক বৌদ্ধ আৰু হিন্দু দুয়োটা ধৰ্মতে বিশ্বাস কৰে।\nপ্ৰধান প্ৰবন্ধ: ছিংফ’ (জনগোষ্ঠী)\nছিংফ’ জনগোষ্ঠীৰ লোকসকল বাৰ্মাৰ কাছিন জনগোষ্ঠীৰ এক অংশ। তেওঁলোক টেঙাপানী আৰু ন’আ দেহাঙ (Noa Dehang) নদীৰ পাৰত বসবাস কৰে। তেওঁলোক কৃষিজীৱি আৰু দক্ষ কমাৰ। ইয়াৰ উপৰিও তিৰোতাসকল সুনিপুণ শিপিনী। তেওঁলোক সাধাৰণতে বৌদ্ধ ধৰ্মাৱলম্বী লোক। লগতে তেওঁলোকে আত্মাৰ ওপৰত বিশ্বাস ৰাখে।\nখাম্বা আৰু মেম্বা[সম্পাদনা কৰক]\nপ্ৰধান প্ৰবন্ধ: খাম্বা আৰু মেম্বা (জনগোষ্ঠী)\nখাম্বা আৰু মেম্বা জনগোষ্ঠীৰ লোকসকল পশ্চিম ছিয়াঙ জিলাৰ উত্তৰ ভাগত বাস কৰে। একেসময়তে বহু বিবাহ কৰা (Polyandry) তেওঁলোকৰ মাজত প্ৰায়ে দেখা যায়। মেম্বাসকলৰ মাজত এইয়া বেছিকৈ প্ৰচলিত। তেওঁলোকৰ প্ৰধান জীৱিকা হৈছে কৃষি। গোমধান আৰু Millet তেওঁলোকৰ প্ৰধান খাদ্য। তেওঁলোকে কপাহ আৰু যৱ (Barley)ৰো খেতি কৰে।\nমিচিমি জনগোষ্ঠীৰ লোক\nপ্ৰধান প্ৰবন্ধ: মিচিমি (জনগোষ্ঠী)\nমিচিমি জনগোষ্ঠীৰ লোকসকল লোহিত, উজনি দিবাং উপত্যকা আৰু নামনি দিবাং উপত্যকাত বাস কৰে। এই জনগোষ্ঠীৰ তিনিটা ভাগ আছে: ইদু (Idu) অথবা চুলিকতা (Chulikata), ডিগাৰু (Digaru) অথবা তাৰ’ন (Taroan) আৰু মিজু (Miju) অথবা কমন (Kaman)। ইদু মিচিমিৰ এটা ভাগক বেবেজীয়া মিচিমি বুলিও কোৱা হয়। মিচিমি জনগোষ্ঠীৰ মহিলা সকল নিপুণ শিপিনী। তেওঁলোক সাধাৰণতে কৃষিজীৱি যদিও বেপাৰ-বাণিজ্যৰ লগতো জড়িত। পূৰ্বৰে পৰা মিচিমি জনগোষ্ঠীৰ অসমৰ লগত সু-সম্পৰ্ক আছে। বেপাৰ কৰা সামগ্ৰী সমূহৰ ভিতৰত আছিল: deer –musk, বনৰীয়া ঔষধীয় গছ, জন্তুৰ ছাল, মিচিমি-তিতা (Mishimi – tita) ইত্যাদি।\nপ্ৰধান প্ৰবন্ধ: ম’নপা (জনগোষ্ঠী)\nম’নপা জনগোষ্ঠীৰ লোকসকল সাধাৰণ, শান্ত আৰু ভদ্ৰ প্ৰকৃতিৰ লোক। তেওঁলোকৰ সাজ-পোছাকসমূহত শিল্পীসুলভ চানেকি পোৱা যায়। তেওঁলোকৰ সাম্প্ৰদায়িক জীৱন চহকী আৰু সুখী। তেওঁলোকে মহামায়া বৌদ্ধ ধৰ্ম মানি চলে। প্ৰত্যক ঘৰতে এটা উপাসনা গৃহ (chapel) সংলগ্ন হৈ থাকে।\nপ্ৰধান প্ৰবন্ধ: নিচি (জনগোষ্ঠী)\nনিচি জনগোষ্ঠী হৈছে অৰুণাচল প্ৰদেশৰ আটাইতকৈ ডাঙৰ জনগোষ্ঠী। তেওঁলোক নামনি সোৱণশিৰি জিলাৰ অধিকাংশ অঞ্চলত বাস কৰে। পুৰুষসকলে চুলি দীঘলকৈ ৰাখে আৰু কপালৰ ওপৰত এটা গাঁথি দি থয়। কঁকালৰ চাৰিওফালে বেতৰ ফিটা (cane band)ৰে বান্ধি থয়। তেওলোকে বিশ্বাস কৰে যে, মৃত্যুৰ পাছত মানুহৰ আত্মা পূৰ্বপুৰুষৰ গাঁও (village of the ancestors)লৈ গুচি যায়। চুলুঙ (Sulung) অথবা পুৰৈক (Puroik) সকল হৈছে অঞ্চলটোৰ নিচি জনগোষ্ঠীৰ আটাইতকৈ পুৰণি লোক। তেওঁলোকৰ সাজ-পোছাক তেনেই সাধাৰণ আৰু তেওঁলোকৰ ধৰ্ম আদিম আত্মা সংস্কৃতি (spirit culture)ৰ কেন্দ্ৰ কৰি গঢ় লৈ উঠিছে।\nপ্ৰধান প্ৰবন্ধ: খামতি (জনগোষ্ঠী)\nবিশ্বাস কৰা হয় যে, বাৰ্মাৰ ছান ৰাজ্যৰ পৰা খামতি জনগোষ্ঠীৰ লোকসকল প্ৰব্ৰজিত হৈ আহিছে। খাময়াং (Khamyang) জনগোষ্ঠী হৈছে খামতি জনগোষ্ঠীৰ অন্তৰ্গত। খামতি জনগোষ্ঠী হৈছে অৰুণাচলৰ প্ৰদেশৰ এনে এটা জনগোষ্ঠী যাৰ নিজা লিপি আছে। তেওঁলোক বৌদ্ধ ধৰ্মাৱলম্বী (হিনায়ানা পদ্ধতি, Hinayana cult) লোক। তেওঁলোকে মৃতদেহসমূ্হ শৱাধাৰ (coffin)ত পোতে।\nপ্ৰধান প্ৰবন্ধ: ৱানছ’ (জনগোষ্ঠী)\nৱানছ’ জনগোষ্ঠীৰ লোকসকল নাগালেণ্ড সীমান্তত অৱস্থিত টিৰাপ জিলাৰ পশ্চিম ভাগত বাস কৰে। তেওঁলোক ৰঙিয়াল আৰু কঠোৰ পৰিশ্ৰমী লোক। পূৰ্বতে শিৰশ্চেদ (Head hunting) কৰা তেওঁলোকৰ পৰম্পৰা আছিল। এইয়া ৱানছ’ জনগোষ্ঠীসকলৰ নানান সামাজিক কামৰ লগত জড়িত আছিল। তেওঁলোকৰ সমাজ খনক চাৰিটা ভাগত ভাগ কৰা হৈছে: ৱাংঘাম (Wanghams, মুখিয়াল), ৱাংপানা (Wangpana), ৱাংগাৱে (Wangaue) আৰু ৱাংগা (Wangaa)। তেওঁলোকৰ সমাজৰ আইন-কানুন যথেষ্ট কঠোৰ আছিল। এখন গাঁও পৰিষদ (village council)ৰ দ্বাৰা সমাজখন পৰিচালনা কৰা হৈছিল। সমগ্ৰ জনগোষ্ঠীটো গাঁৱখনৰ প্ৰায় ৪০টা সংঘ (confederacy)ত ভাগ কৰা হৈছিল। গাৰ ছালত বেজীৰে খুচি চিত্ৰ অঁকা তেওঁলোকৰ সামাজিক ৰীতি আছিল। তেওঁলোকে দুজন শক্তিশালী দেৱ-দেৱী আছে বুলি বিশ্বাস কৰে: ৰঙ (Rang) আৰু বাওৰাঙ (Baurang) । ৱানছ’ জনগোষ্ঠীৰ মহিলাসকল নিপুণ শিপিনী যদিও শিল্পীসুলভ সামগ্ৰীসমূহ ব্যৱহাৰ মুখিয়ালৰ পৰিয়ালৰ মাজতে সীমিত আছিল। তেওঁলোক দাৰু-শিল্পটো দক্ষ।\nপ্ৰধান প্ৰবন্ধ: ন’ক্তে (জনগোষ্ঠী)\nন’ক্তে জনগোষ্ঠীৰ লোকসকল টিৰাপ জিলাৰ মাজ ভাগত, ৱানছ’ সকলৰ পূবত বসবাস কৰে। তেওঁলোকৰ সমাজখন দুজন শক্তিশালী মুখিয়াল: নামচাঙ (Namsang) আৰু বৰদুৰীয়া (Borduria)ৰ দ্বাৰা সুচাৰুৰূপে পৰিচালিত। তেওঁলোকে বৈষ্ণৱ ধৰ্ম মানি চলে আৰু অসমৰ নাজিৰাৰ বাৰেঘৰ সত্ৰৰ শিষ্য আছিল। বাৰেঘৰ সত্ৰৰ প্ৰতিষ্ঠাতা-সত্ৰাধিকাৰ শ্ৰী ৰাম দেৱ আতাৰ ঘনিষ্ঠ বন্ধু নগা নৰোত্তম তেওঁৰ প্ৰথম শিষ্য আছিল। ন’ক্তে জনগোষ্ঠীৰ লোকসকল মূলতঃ নিমখ উৎপাদনৰ বাবে পৰিচিত আছিল। নিমখেই তেওঁলোকৰ বেপাৰ আৰু বিনিময় (barter)ৰ মুখ্য সামগ্ৰী আছিল। তেওঁলোকে কৃষিৰ ওপৰত নিৰ্ভৰ কৰিছিল। ইয়াৰ উপৰিও তেওঁলোকে ব্যৱসায়ৰ বাবে পাণ উৎপাদন কৰিছিল।\nতাগিন জনগোষ্ঠীৰ লোকসকল উজনি সোৱণশিৰি জিলাত বসবাস কৰে। তেওঁলোক সাধাৰণতে কৃষিজীৱি। পুৰুষসকলে কেইবাগৰাকী তিৰোতা বিয়া (polygyny) কৰা দেখা যায়। তেওঁলোকৰ সাজ-পোছাক তেনেই সাধাৰণ। মাত্ৰ এখন কাপোৰৰ দ্বাৰাই শৰীৰটো আৱৰি ৰাখে।\nয়’বিন জনগোষ্ঠীৰ লোকসকলক লিছু বুলিও জনা যায়। এই লোকসকল টিৰাপ জিলাৰ পূব প্ৰান্তত বসবাস কৰে। তেওঁলোক শান্ত আৰু সাধাৰণ প্ৰকৃতিৰ লোক। তেওঁলোকৰ নিজা সংস্কৃতি, ধৰ্ম আৰু উপভাষা আছে।\nছেৰ্ডুকপেন হৈছে এটা সৰু জনগোষ্ঠী। তেওঁলোক ভাল খেতিয়ক যদিও বেপাৰ-বাণিজ্যত বেছি গুৰুত্ব দিয়ে। তেওঁলোক সাধাৰণতে মহামায়া বৌদ্ধ ধৰ্ম (Mahayana Buddhism) আৰু জনগোষ্ঠীয় magico-religiousত বিশ্বাস কৰে।\nমেম্বা জনগোষ্ঠীৰ যুৱতী\nৱানছ’ জনগোষ্ঠীৰ এজন যুৱক\n↑ 1.0 1.1 "অৰুণাচল প্ৰদেশৰ জনগোষ্ঠীসমূহৰ বিষয়ে". http://www.mapsofindia.com/arunachal-pradesh/society/tribes.html। আহৰণ কৰা হৈছে: September 12, 2012.\n↑ 2.0 2.1 "আদি জনগোষ্ঠীৰ বিষয়ে". http://arunachalpradesh.nic.in/aptribes.htm। আহৰণ কৰা হৈছে: September 12, 2012.\n↑ 3.0 3.1 "আপাতানি জনগোষ্ঠীৰ বিষয়ে". http://arunachalpradesh.nic.in/people.htm। আহৰণ কৰা হৈছে: September 12, 2012.\n↑ 4.00 4.01 4.02 4.03 4.04 4.05 4.06 4.07 4.08 4.09 4.10 "অৰুণাচল প্ৰদেশৰ জনগোষ্ঠীসমূহ". Govt. of Arunachal Pradesh. http://arunachalpradesh.nic.in/aptribes.htm। আহৰণ কৰা হৈছে: September 13, 2012.\n↑ "ছিংফ’ জনগোষ্ঠীৰ বিষয়ে". Govt. of Arunachal Pradesh. http://arunachalpradesh.nic.in/aptribes.htm। আহৰণ কৰা হৈছে: September 13, 2012.\n↑ "খাম্বা আৰু মেম্বা জনগোষ্ঠীৰ বিষয়ে". Govt. of Arunachal Pradesh. http://arunachalpradesh.nic.in/aptribes.htm। আহৰণ কৰা হৈছে: September 13, 2012.\n↑ "তাগিন জগোষ্ঠীৰ বিষয়ে". Govt. of Arunachal Pradesh. http://arunachalpradesh.nic.in/aptribes.htm। আহৰণ কৰা হৈছে: September 12, 2012.\n↑ "য়’বিন জনগোষ্ঠীৰ বিষয়ে". Govt. of Arunachal Pradesh. http://arunachalpradesh.nic.in/aptribes.htm। আহৰণ কৰা হৈছে: September 12, 2012.\n"https://as.wikipedia.org/w/index.php?title=অৰুণাচল_প্ৰদেশৰ_জনগোষ্ঠীসমূহ&oldid=252291"ৰ পৰা অনা হৈছে\nএই পৃষ্ঠাখন ২৯ নৱেম্বৰ, ২০২০ তাৰিখে ০০:১৫ বজাত অন্তিম সংশোধন কৰা হৈছিল।


পিতৃৰ মৃত্যুৰ ১৫ বছৰৰ পাছত ইৰাকবাসীক কি আহ্বান জনালে ছাদ্দাম হুছেইনৰ কন্যাই?\nপিতৃক ফাঁচি দিয়াৰ ১৫বছৰ সম্পূৰ্ণ হোৱাৰ সময়ত মুখ খুলিছে ছাদ্দাম হুছেইনৰ কন্যা ৰাঘাদ ছাদ্দাম হুছেইনে। তেওঁ ইৰাকীসকলৰ ঐক্যবদ্ধ হোৱাৰ আহ্বান জনাইছে।\nৰাঘাদে বৰ্তমান বিশ্বত যি পৰিৱৰ্তন ঘটিছে তাৰ সৈতে ইৰাকীসকলক নিজকে মিলিবলৈ আহ্বান জনাইছে।\nযোৱা শুকুৰবাৰে পিতৃৰ প্ৰতিকৃতিৰ সন্মুখত বহি ৰাঘাদ ছাদ্দাম হুছেইনে এই আহ্বান জনায়। তেওঁ দেশবাসীক সম্প্ৰদায় তথা পটভূমি বিবেচনা নকৰি ইজনে সিজনক ক্ষমা কৰি দিয়াৰ সময় আহি পৰিছে বুলি উল্লেখ কৰে।\nছাদ্দাম কন্যাই আনকি যিসকলে ভুল কৰিছে তেওঁলোককো ক্ষমাৰ দৃষ্টিৰে চোৱাৰ আহ্বান জনাইছে।\nচলিত বছৰতে এক সাক্ষাৎকাৰত ইয়াৰ পূৰ্বে ছাদ্দাম কন্যাই কৈছিল যে দেশখনত বৈধ শাসক নথকা বাবে ইৰানে ভাৱে যে তেওঁলোকে সহজেই ইৰাকক দমন কৰিব পাৰিব। তেওঁ ইৰানকো সংঘাত তথা বিৰোধিতা এৰাই চলাৰ বাবে আহ্বান জনাইছিল।\nইৰাকৰ তদানীত্বন ৰাষ্ট্ৰপতি ছাদ্দাম হুছেইনে ব্যাপক বিধ্বংসী পাৰমানৱিক অস্ত্ৰ নিৰ্মাণ কৰাৰ অভিযোগ তুলি ২০০৩ চনত যুক্তৰাষ্ট্ৰৰ নেতৃত্বত কেইখনমান দেশে ইৰাক আক্ৰমণ কৰিছিল। যদিও দেশখনত পিছত কোনো পাৰমানৱিক অস্ত্ৰ পোৱা নগ’ল।\nAlso Read: Trouble for Vicky Kaushal বিপদত ভিকি কৌশল! অভিনেতাগৰাকীৰ বিৰুদ্ধে থানাত দাখিল কৰা হৈছে অভিযোগ\n২০০৩ চনৰে ১৩ ডিচেম্বৰত আমেৰিকান সেনাৰ হাতত বন্দী হয় ছাদ্দাম হুছেইন। আমেৰিকাৰ দ্বাৰা গঠন কৰা ইৰাকী চৰকাৰে বিচাৰি কৰি ছাদ্দামক অপৰাধী চিনাক্ত কৰে।\n২০০৬চনৰ ৩০ ডিচেম্বৰত ইৰাকী সময় মতে ৬বাজি ৬মিনিটত ছাদ্দাম হুছেইনক ফাঁচি দিয়া হয়।


গায়ক-শিল্পীৰ বাদ্যযন্ত্ৰ জ্বলাই কি কৰিব বিচাৰিছে প্ৰতিবাদকাৰীয়ে?\nঅৰুণাচলৰ প্ৰতিবাদকাৰীয়ে বাদ্য যন্ত্ৰ ধ্বংস কৰাৰ পাছত সংগীতজ্ঞ এল’বো নাগাৰ বিনম্ৰ আবেদন\nগুৱাহাটী , February 25, 2019 1:06 pm\nপ্ৰতিবাদকাৰীয়ে বাদ্যযন্ত্ৰৰে সৈতে জ্বলাই দিয়া সংগীতজ্ঞ এল'বো নাগাৰ বাহনখন। ফটো : এল'ব নাগা টুইটাৰ\nইটানগৰত উন্মত্ত প্ৰতিবাদকাৰীয়ে শিল্পীৰ সাংগীতিক বাদ্যযন্ত্ৰসমূহ জ্বলাই ধ্বংস কৰাৰ পাছত নাগালেণ্ডৰ সংগীতজ্ঞ এল’বো নাগাই অৰুণাচল প্ৰদেশৰ মুখ্য মন্ত্ৰী পেমা খাণ্ডু আৰু কেন্দ্ৰীয় গৃহ ৰাজ্য মন্ত্ৰী কিৰেন ৰিজিজু তথা নাগালেণ্ডৰ মুখ্য মন্ত্ৰী নেফিঅ’ ৰিঅ’ক ক্ষতিপূৰণ আদায়ৰ বাবে সহায় বিচাৰি আহ্বান জনাইছে।\nএল’বো নাগাই জ্বলি যোৱা বাহনখনৰ এখন ফটো প’ষ্ট কৰি কৈছে যে প্ৰতিবাদকাৰীসকলে তেওঁলোকৰ বাহনসমূহ লগতে ইটানগৰ আন্তৰ্জাতিক চলচ্চিত্ৰ মহোৎসৱস্থলীত থকা তেওঁলোকৰ সকলোবোৰ সাংগীতিক বাদ্য যন্ত্ৰ জ্বলাই দিয়ে।\nঅসম তথা উত্তৰ-পূৰ্বাঞ্চলৰ আন বহু শিল্পীৰ সৈতে এল’বো নাগাইয়ো শুকুৰবাৰে নিশা অচিনাক্ত দুস্কৃতিকাৰীয়ে লণ্ডভণ্ড কৰা অৰুণাচল প্ৰদেশত প্ৰথমবাৰৰ বাবে দৰ্জী খাণ্ডু কনভেনশ্যন চেন্টাৰত আয়োজন কৰা আন্তৰ্জাতিক চলচ্চিত্ৰ মহোৎসৱত উপস্থিত আছিল।\nগায়ক এল’বো নাগাই শনিবাৰে তেওঁৰ টুইটাৰ যোগে শুভাকাংখীসকলক ধন্যবাদ জনাই প্ৰকাশ কৰিছে: ‘’ আপোনালোকৰ প্ৰাৰ্থনা আৰু শুভেচ্ছাৰ বাবে ধন্যবাদ! আমি সুৰক্ষিত। দুটাকৈ স্থানত উন্মত্ত আক্ৰমণকাৰীৰ পৰা হাত সাৰি নাহৰলাগুন ৰেইল ষ্টেশ্যনত উপস্থিত হওঁ। অৰুণাচলৰ পৰা ওলাই যাবলৈ চেষ্টা কৰি আছো, আমাৰ বাবে প্ৰাৰ্থনা কৰি ৰওক। পৰিস্থিতি অৱনতি ঘটিছে, সান্ধ্য আইন চলি আছে!’’\nশুকুৰবাৰে উন্মত্ত প্ৰতিবাদকাৰীয়ে নিশাৰ ভিতৰতে ইটানগৰ আন্তৰ্জাতিক চলচ্চিত্ৰ মহোৎসৱৰ কনভেনশ্যন হল, অস্থায়ী থিয়েটাৰ গৃহ, মঞ্চ, ফুড ক’ৰ্ট, অডিঅ’ আৰু ভিডিঅ’ সা-সৰঞ্জামসমূহকে ধৰি সকলোবোৰ জ্বলাই দিয়ে।\nহিংসাত্মক ঘটনা আৰম্ভ হোৱাৰ পাছৰে পৰা গোটেই নিশা অসমৰ অধিকাংশ শিল্পীকে ধৰি কমেও ১০০ শিল্পীয়ে দৰ্জী খাণ্ডু কনভেনশ্যন চেন্টাৰত আশ্ৰয় লৈ থাকে। গোটেই নিশা তেওঁলোকে চেন্টাৰত জীৱনৰ শংকা লৈ ৰাতিপুৱালৈ অপেক্ষা কৰে আৰু তাৰ পাছত অসম সীমান্তত আহি উপস্থিত হয়।\nঅৰুণাচল চৰকাৰে অনা-অৰুণাচলী জনজাতিক স্থায়ী বাসিন্দাৰ প্ৰমান পত্ৰ দিবলৈ পদক্ষেপ গ্ৰহণ কৰাৰ পাছতে অৰুণাচল উত্তপ্ত হৈ পৰে। ইটানগৰ, নাহৰলাগুন আদি ঠাইত বিগত কেইবাদিন ধৰি হিংসাত্মক প্ৰতিবাদ অব্যাহত আছে।


জহামাল - অসমীয়া ৱিকিপিডিয়া\nএই প্ৰাণী বিষয়ক চমু প্ৰবন্ধটোক বহলাই লিখা প্ৰয়োজন। আপুনিও ইচ্ছা কৰিলে যোগদান কৰিব পাৰে। সহায় কৰিবৰ বাবে ইয়াত ক্লিক কৰক। আপুনি যদি নবাগত তেন্তে ৱিকিপিডিয়াত সম্পাদনা কৰাৰ অনুগ্ৰহ কৰি আগেয়ে সহায়িকাখন এবাৰ চকু ফুৰাব।\nজহামাল পোৱা ঠাই সমুহ। প্ৰাকৃতিক বাসস্থান সমূহ সেউজীয়া ৰঙেৰে আৰু সংস্থাপিত অঞ্চল ৰঙা ৰঙেৰে দেখুওৱা হৈছে।\nজহামাল (ইংৰাজী: Asian Palm Civet, বৈজ্ঞানিক নাম-Paradoxurus hermaphroditus) এবিধ দক্ষিণ আৰু দক্ষিণ পূৱ এছিয়াত পোৱা জন্তু। ভয় খালে ই এবিধ গোন্ধ যুক্ত ৰাসায়নিক দ্ৰব্য নিসৰণ কৰে। এই দ্ৰব্যৰ গোন্ধ জহা চাউলৰ গোন্ধৰ দৰে হোৱা বাবে ইয়াৰ নাম জহামাল। ই বিভিন্ন পৰিবেশত নিজকে খাপ খুৱাই লব পাৰে বাবে IUCN সংস্থাই ইয়াক বিপদমুক্ত(Least Concern) বুলি থিৰ কৰিছে। ইয়াক এটা বৃস্তিত পৰিসৰত যঠেষ্ট পৰিমাণে পোৱা যায় বাবে ২০০৮ চনত ইয়াৰ সংখ্যা হ‍্যাস নাই পোৱা বুলি ভবা হয়। চোৰাং চিকাৰ আৰু বণ‍্য প্ৰাণীৰ বেআইনী বেহাৰ কবলত পৰি ইণ্ডোনেছিয়াত ইয়াৰ স্থিতি বিপদাপন্ন হৈছে। তাত ইয়াক কিনোতাই জহামাল কফি(Kopi luwak)ৰ ফচল বৃদ্ধিৰ বাবে ব‍্যবহাৰ কৰে।\n3 জহামাল কফি(Kopi luwak)\n4 তথ‍্য উৎস\nজহামালৰ দীঘল শৰীৰত খেলিমেলি কৈ থকা নোমবোৰ সাধাৰণতে ছাই বৰণীয়া হয়। ইয়াৰ মুখত বগা বৰণৰ মুখাৰ দৰে চিন, দুই চকুৰ তলত বগা দাগ, নাকৰ দুই ফালে দুটা বগা ফুট আৰু দুই চকুৰ মাজত এডাল কলা ৰঙৰ ক্ষীণ আচ থাকে। ইয়াৰ মুখৰ জোঙা ভাগ, কাণ, ভৰিৰ তলৰ অংশ আৰু নেজৰ আগৰ অংশ কলা হয়। গাত তিনিডাল কলা আছ থাকে। নেজ ডাল বাদ দি ইয়াৰ দেহৰ দ্ৰৈঘ‍্য প্ৰায় ৫৩ ছে:মি: আৰু নেজৰ দ্ৰৈঘ‍্য প্ৰায় ৪৮ ছে:মি: হয়। ইয়াৰ ওজন ২ ৰ পৰা ৫ কেজি লৈ হয়। ভয় খালে ইয়াৰ গূয‍্যদ্বাৰ ওচৰত থকা গন্ধ গ্ৰন্থিৰ পৰা যি গোন্ধ ওলায় সি অন্য অনিষ্ট কাৰী জন্তুক আতৰাই ৰাখি ইয়াক সুৰক্ষা প্ৰদান কৰে।\nজহামাল ভাৰত, নেপাল, বাংলাদেশ, ভূতান, ম‍্যানমাৰ, শ্ৰীলংকা, থাইলেণ্ড, ছিংগাপুৰ, মালয়েচীয়া, চাবাহ, চাৰৱাক, ব্ৰুনেই, দাৰুচালাম, লাওচ, কাম্বোডিয়া, ভিয়েটনাম, চীন, ফিলিপাইন, ইণ্ডোনেছিয়া ৰ সুমাত্ৰা, জাভা, কালিমান্তান, বাওউইন, আৰু চিবেৰুত দ্বীপ সমূহত পোৱা যায়। ইয়াক ইৰিয়ান জায়া, লেচাৰ তুন্দ্ৰা দ্বীপ, মালাকু আৰু চুলাৱেচিত সংস্থাপন কৰা হৈছে। পাপুৱা নিউগিনিত ইয়াৰ উপস্থিতি সন্দেহ জনক। ই প্ৰধানকৈ পুৰণি সংৰক্ষিত হাবিত থাকে যদিও অন‍্য বনাঞ্চলতো ইয়াক পোৱা যায়। ই উদ‍্যান, ফল মূল বা আহত জাতীয় গছ থকা চহৰৰ বাহিৰৰ বাগিচা আৰু সুৰক্ষিত বনাঞ্চলতো পোৱা যায়। ই ইয়াৰ চোকা নখেৰ গছ আৰু ঘৰৰ টিঙৰ পানী পৰা নাওৰা আদি বগাব পাৰে। ই ঘৰৰ চিলিংত বাহ লৈ পোৱালি দিয়া বাবে আৰু ৰাতি ঘূৰাঘূৰি আৰু হাই কাজিয়া কৰি হুলস্থুলৰ সৃষ্টি কৰা বাবে বৰ আমনি দায়ক হৈ পৰে।\nজহামাল কফি(Kopi luwak)[সম্পাদনা কৰক]\nইণ্ডোনেছিয়াত কফিৰ গুটি জহামালক খাব দিয়া হয় আৰু বিষ্ঠাৰ পৰা খাদ্য নলীত পচন হোৱা গুটিবোৰৰ পৰা জহামাল কফি তৈয়াৰ কৰা হয়। জহামাল কফিৰ কেফেইনৰ পৰিমাণ সাধাৰণ কফিতকৈ কম হয়। জহামাল কফিৰ বৰ্দ্ধিত চাহিদাৰ বাবে, ব‍্যবসায়িক ভিত্তিত তৈয়াৰ কৰিব বাবে বনৰীয়া জহামালৰ পৰিবৰ্তে আজি কালি জহামাল ধৰি আনি পুহি এই কামতো কৰা হয়।\nতথ‍্য উৎস[সম্পাদনা কৰক]\n↑ 1.0 1.1 Duckworth, J.W.; Timmins, R.J.; Choudhury, A.; Chutipong, W.; Willcox, D.H.A.; Mudappa, D.; Rahman, H.; Widmann, P. et al. (2016). Paradoxurus hermaphroditus. p. e.T41693A45217835. doi:10.2305/IUCN.UK.2016-1.RLTS.T41693A45217835.en.\n↑ Shepherd, C. (2012). "Observations of small carnivores in Jakarta wildlife markets, Indonesia, with notes on trade in Javan Ferret Badger Melogale orientalis and on the increasing demand for Common Palm Civet Paradoxurus hermaphroditus for civet coffee production". Small Carnivore Conservation খণ্ড 47: 38–41. https://www.researchgate.net/publication/259781537.\n↑ Mahendradatta, M.; Tawali, A. B. (2012). Comparison of chemical characteristics and sensory value between luwak coffee and original coffee from Arabica (Coffea arabica L) and Robusta (Coffea canephora L) varieties. প্ৰকাশক Makassar: Food Science and Technology Study Program, Department of Agricultural Technology, Faculty of Agriculture, Hasanuddin University. http://repository.unhas.ac.id/bitstream/handle/123456789/2560/Meta%20Mahendradatta.pdf?sequence=1.\n↑ Milman, O. (11 November 2012). "World's most expensive coffee tainted by 'horrific' civet abuse". The Guardian (London). https://www.theguardian.com/environment/2012/nov/19/civet-coffee-abuse-campaigners.\n↑ Penha, J. (4 August 2012). "Excreted by imprisoned Civets, Kopi Luwak no longerapersonal favorite". The Jakarta Globe. http://www.thejakartaglobe.com/talkback/excreted-by-imprisoned-civets-kopi-luwak-no-longer-a-personal-favorite/535098। আহৰণ কৰা হৈছে: 17 August 2012.\n"https://as.wikipedia.org/w/index.php?title=জহামাল&oldid=321455"ৰ পৰা অনা হৈছে\nএই পৃষ্ঠাখন 18 মে' 2022 তাৰিখে ২০:২৭ বজাত অন্তিম সংশোধন কৰা হৈছিল।


বিয়াৰ ১০বছৰ পিছত স্বামীক ত্যাগ কৰি ‘পুত্ৰ’ৰ সৈতে বিয়া, এতিয়া জন্ম দিলে কণমানি কন্যা সন্তানক, চাওক Photo|russian-blogger-who-married-her-stepson-gives-birth-to-their-daughter-uploads-of-baby-daughter-in-instagram– News18 Assam\nবিয়াৰ ১০বছৰ পিছত স্বামীক ত্যাগ কৰি ‘পুত্ৰ’ৰ সৈতে বিয়া, এতিয়া জন্ম দিলে কণমানি কন্যা সন্তানক, চাওক Photo\n‘পৰিয়ালটো ধ্বংস কৰাক লৈ মোৰ আক্ষেপ আছে নে? হয় আৰু নহয় দুয়োটাই। মোৰ লাজ লাগিছিল যে মই ‘মা–দেউতাৰ’ ধাৰণাক বৰবাদ কৰিলো। মই প্ৰাক্তন স্বামীৰ ওচৰলৈ ঘূৰি যাব বিচাৰো নে? একেবাৰে নহয়। মোৰ তেওঁৰ প্ৰতি খং–ক্ষোভ আছে নে? এতিয়া আৰু নাই।’ দ্য চান’ত তেওঁৰ উদ্ধৃতিৰে এনেকৈ প্ৰকাশ পায়\nNews18 Assam | News18 Assam | January 18, 2021, 12:13 PM IST\nস্বামীৰ সৈতে বিবাহ বিচ্ছেদ কৰি সতীয়া পুত্ৰৰ সৈতে বিয়াত বহি বিশ্বজুৰি চৰ্চা লাভ কৰিছিল ৰাছিয়াৰ ব্লগাৰ মাৰিনা বালামাছেভাই। Image credits: Instagram/marina_balmasheva.\nশ্বেকছপিয়েৰৰ ট্ৰেজেডিক জীৱন্ত কৰি তুলিছিল যেন তেওঁ। ‘অডিপাছ কমপ্লেক্সৰ’ সৈতে সম্পৃক্ত এই ঘটনা সংঘটিত হৈছিল যোৱা বছৰৰ মাজভাগত। দীঘলীয়া সময়ৰ পৰা বিবাহপাশত আৱদ্ধ হৈ থকা স্বামীক এৰি সতীয়া পুত্ৰৰ সৈতে বিবাহপাশত আৱদ্ধ হৈছিল ৰাছিয়াৰ এইগৰাকী মহিলা। Image credits: Instagram/marina_balmasheva.\nওজন হ্ৰাস কৰাৰ টিপছ শ্বেয়াৰ কৰা ইণ্টাৰনেটত যথেষ্ট ফল’ৱাৰ থকা ৩৫বছৰীয়া মাৰিনা বালামাছেভা প্ৰেমত পৰিছিল নিজৰে সতীয়া পুত্ৰ ২১বছৰীয়া ভ্লাডিমিৰৰ। বিশ্ববিদ্যালয়ত পঢ়ি থকা ভ্লাডিমিৰে বন্ধত ঘৰলৈ আহোতে দুয়োৰে মাজত সম্পৰ্ক গঢ়ি উঠে। Image credits: Instagram/marina_balmasheva.\n৪৫বছৰীয়া স্বামী এলেক্সি ছাভৰিনৰ সৈতে দহবছৰ পূৰ্বে যেতিয়া মাৰিনা বিবাহপাশত আৱদ্ধ হৈছিল তেতিয়া ভ্লাডিমিৰ আছিল সাতবছৰীয়া। ডেইলী মেইলত প্ৰকাশিত বাতৰি অনুসৰি প্ৰাক্তন স্বামীয়ে বৰ্তমানে দুয়ো ইমান বছৰে তুলি লোৱা ৫টাকৈ সন্তানৰ প্ৰতিপালন কৰাত ব্যস্ত। Image credits: Instagram/marina_balmasheva.\nদহ বছৰৰ বিয়াৰ পিছত এলেক্সিক মাৰিনাই বিবাহ বিচ্ছেদ দিয়ে। এলেক্সিয়ে প্ৰাক্তন পত্নীৰ বিৰুদ্ধে আনিছিল তেওঁৰ পুত্ৰক যৌনতাৰে জালত ফচোৱাৰ। সকলো বিতৰ্কৰ মাজতে মাৰিনাই শেহতীয়াকৈ ইনষ্টাগ্ৰামত আপলোড কৰিছে ভ্লাডিমিৰৰ ঔৰসত জন্ম দিয়া এটি কণমানি কন্যা সন্তানৰ ফটো। অৱশ্যে ভ্লাডিমিৰৰ ইচ্ছাত কন্যা সন্তানৰ মুখখন তেওঁ দেখুওৱা নাই। Image credits: Instagram/marina_balmasheva.\nসম্পৰ্কটোৰ কাৰণে বিশ্বজুৰি বিভিন্ন পক্ষৰ নিন্দাৰ পিছত মাৰিনাই নিজৰ ফল’ৱাৰসকলক উদ্দেশ্যি লিখিছিল, ‘পৰিয়ালটো ধ্বংস কৰাক লৈ মোৰ আক্ষেপ আছে নে? হয় আৰু নহয় দুয়োটাই। মোৰ লাজ লাগিছিল যে মই ‘মা–দেউতাৰ’ ধাৰণাক বৰবাদ কৰিলো। মই প্ৰাক্তন স্বামীৰ ওচৰলৈ ঘূৰি যাব বিচাৰো নে? একেবাৰে নহয়। মোৰ তেওঁৰ প্ৰতি খং–ক্ষোভ আছে নে? এতিয়া আৰু নাই।’ দ্য চান’ত তেওঁৰ উদ্ধৃতিৰে এনেকৈ প্ৰকাশ পায়। Image credits: Instagram/marina_balmasheva.


Kar Akakhor Raamdhenu Lyrics | Bhupen Hazarika | Assamese Lyrics - AssameseLyrical.com\nKar Akakhor Raamdhenu Lyrics | Bhupen Hazarika\nKar Akakhor Raamdhenu Lyrics by Bhupen Hazarika, visit AssameseLyrical.com for more Assamese lyrics\nSong: Kar Akakhor Raamdhenu (কাৰ আকাশৰ ৰামধেনু)\nKar Akakhor Raamdhenu Lyrics:---\nকাৰ আকাশৰ ৰামধেনুখনি\nকʼতে বা লুকায়\nকাৰ সপোনৰ ফুলনিখনি\nজীৱনৰে লুইতত নাও মেলি দে\nআশাৰ তুলি লৈ পাল\nএকোকে নেপালে পায়ো হেৰুৱালে\nনিচিগে মায়াৰে জাল\nহায় ! হায় !! হায় !!!\nউৰি গুছি গʼল লুইতপৰীয়া\nঅকলশৰীয়া নিশাটি জনাই\nৰʼবনো কʼত বাট চাই।\nনিশা এন্ধাৰত পঁজাতে চিঞৰি\nঊষাটি বলিয়া হʼল\nওলাই জোনৰ হাঁহিটি দেখি\nঊষাকো পাহৰি গʼল।\nমানৱী জলধিত পুৱাতে উঠিলে\nনিমাতী গধূলি আহিলে কুঁৱলী\nAssamese Lyrics Bhupen Hazarika Kar Akakhor Raamdhenu Lyrics Old Assamese Lyrics\nAssamese Lyrics - AssameseLyrical.com: Kar Akakhor Raamdhenu Lyrics | Bhupen Hazarika


ব্ৰেণ্ডেড (প্ৰদ্যুত জ্যোতি শইকীয়া) - সাহিত্য ডট অৰ্গ\nককাইদেউয়ে দিনতে দি থৈ যোৱা টকা কেইটা উৰাই ঘুৰাই টাকুৰ ঘুৰাই হিচাপ কৰি আছো৷ তথাপিও “ফাইনেল” অংকটো নিমিলে৷ আকৌ গণিছো৷ আকৌ চিন্তাত ডুবিছো৷ কিজানি হৈয়েই বা? নাই নিমিলে৷ কোনোপধ্যেই “ব্ৰেণ্ডেড” “ৰিব’ক”ৰ’ ‘চেণ্ডেল’যোৰৰ দাম নিমিলে৷ যোৱা সাতমাহৰ পৰা হাত খৰচৰ টকাৰ পৰা বাচি যোৱা টকাকেইটা মিলাইও ৭০ টকামান কম৷ নোৱাৰিম এইবাৰো৷ ভাবিলো, এখন পাঠ্যক্ৰমৰ সহায়কাৰী কিতাপ কিনাই ভাল অনৰ্থক খৰচ কৰাতকৈ৷ যোৱাটো ব’হাগতে ’হোষ্টেল’লৈ অহাৰ আগতে গাঁৱৰ বৰগছজোপাৰ তলত তাইৰ মুৰত ধৰি তিনিবাৰ শ‍ইত শ‍ইত শ‍ইত কৈ লগ কৰিম বুলি “জবান” দি থৈ অহা “মৌ“জনীৰো এইবাৰ আকৌ চকু বিষাব৷ উৱঁলি যোৱা “প্লাষ্টিক”ৰ “চেণ্ডেল” পিন্ধি মৌহঁ‌তৰ ঘৰলৈ যাব নোৱাৰো৷ আচলতে এই হোষ্টেলীয়া জীৱনটোৱেই “ঝেং”৷ তাতে যদি “ৰুমমেট“ ধ্ৰুৱৰ দৰে কোনোবা হয়৷ একেবাৰে “ইলাহী“ কাৰবাৰ৷ সকলো “ব্ৰেণ্ডেড”৷ ধেমাজীৰ সি৷ মুখত “নেভীকাট”, চকুত “ৰে’বেন”৷ আমাৰ কেতিয়াবা বান্দৰ বিঢ়িও “নচিব” নহয়, চাধাৰেই কাম চলাই দিওঁ‌৷ ককাইদেউৰ পাচলি বেপাৰৰ আধাতকৈ বেছি টকা ম‍ইয়েই হজম কৰোঁ৷ ঘৰৰ পৰা ‘হোষ্টেল’লৈ উভতি আহোঁতে ঢ্লপুৱাই খেতিলৈ ঢাপলি মেলিবলগীয়া হোৱা বাবে আইৰ কোটোৰত সোমাই যোৱা চকুহালে বাৰে বাৰে সকীয়াই থাকে “বোপাই, ‘ব্ৰেণ্ডেড’ বস্ত এতিয়াও তোৰ বাবে মৰীচিকা”৷ পিছে উপায় নাই৷ মানুহে মৰীচিকাই খেদি ভাল পায়৷ সেইবাবেই চাগৈ বৰকৈ হেপাঁহ এটা হয়৷ ধ্ৰুৱৰ গা ধোৱা টাৱেলখনো চুই চাওঁ কেতিয়াবা ‘নৰম আৰু কোমল’ ‘টাইপ’ ‘ফিলিংছ’ এটা হয়৷ পিতাইয়ে দি পঠিওৱা খহটা বগীধাৰীখনলৈ চকু পৰিলেই পঁচিশখনমান সোনৰ চামুচ মুখত লৈ “এচ আৰ কে”ৰ পুতেকহৈ জন্ম ল’বলৈ মন যায়৷ সেই ভদ্ৰ আৰু চৌখিন ধ্ৰুৱৰে ‘চেণ্ডেল’যোৰ দেখি নতুন এযোৰ ল’বলৈ হাবিয়াস জাগিছে৷ কেতিয়াবা ধ্ৰুৱৰ নতুন ‘এডিচন’ৰ ‘মোবাইল’টোত সিঁহতৰ ঘৰৰ ‘লেবাৰ্ডৰ’ নে ‘ফেবাৰ্ড’টোৰ ‘ফ’টো’ চাওঁ৷ ঘৰৰ মৰমৰ ভতুৱাটোলৈ মনত পৰে৷ ককাইদেউয়েই অথনিয়েই খবৰ দি থৈ গ’ল তাৰ, “বগাধৰক কামুৰি ঠেৰেঙা কৰিলে জমিদাৰৰ এলচিচিয়ানটোৱে৷ পিতাইয়ে ওলোটাই এলচিচিয়ানটোৰ ধূলি মাকতি এৰুৱাই দি আহিলগৈ”৷ গম পাওঁ, উভতি ধৰিব নোৱাৰে পিতাইয়ে৷ ধৰিলে গধূলিৰ সাঁজ লঘোনতে যাব পাৰে৷ বুজি পাইছিলো, পাওঁ আৰু পাই থাকিম৷ পিছে মনটো মনেই ন’৷ ধ্ৰুৱহঁতৰ ঘৰলৈ যাওঁতেও এবাৰ কোলাত লৈছিলো ‘জকী’ক৷ তাৰ দৰে ‘জকী’ও ভদ্ৰ আৰু চৌখিন৷\nহয়, আপোনাসৱে ভবাৰদৰেই মোৰ ৰিবকৰ চেণ্ডেলযোৰ যোগাৰ নহ’লগৈ৷ ধ্ৰুৱৰ বাকী ‘ব্ৰেণ্ড’বোৰৰ কথা নক’লোৱেইবা, ‘লিভাইছ’, ‘পেপে জীনচ’৷ নহ’বয়েইবা কিয়? অভিভাৱক উভয়েই চাকৰিয়াল৷\nসময়ে বাগৰ সলালে৷ দিনে মাহ, মাহে বছৰ আৰু বছৰে প্ৰায় দশকৰ ওচৰলৈ৷ হোষ্টেলীয়া জীৱন সামৰাৰ প্ৰায় এক দশকেই হ’ল৷ মোৰ ডাক্তৰী চাকৰিৰ বয়সো প্ৰায় সমানেই৷ মোৰ কোটোৰত সোমোৱা মাৰ চকু বাহিৰলৈ আহি আঁহ পাঁহ মুকলি হ’ল৷ যোগ্যতা থকা সত্বেও নোপোৱাকৈ থকা ককাইটিৰ চৰকাৰী চাকৰিটোও সোনকালেই হ’ল৷ যদিও অলপ বেকাঁকৈ ভাবিবলগীয়া হ’ল৷ জীৱনতো ‘হোষ্টেল’ত ভবাৰ দৰে ‘বেণ্ডেড’ হৈ পৰিল৷ জীৱন সজোৱা প্ৰতিযোগীতাৰ নিগনি দৌৰত লাগি থাকোঁতেই সময় কেতিয়া পাৰ হ’ল ধৰিব‍ই নোৱাৰিলো৷ ধ্ৰুৱও হেৰাইয়েই গৈছিল, কোনো খবৰ নাই৷ তেনেকুৱা এটা দিনতে হঠাত্ ‘ব্ৰেণ্ডেড’ মহাৰাজ ধ্ৰুৱৰ নিমন্ত্ৰন পালোঁ৷ ভালেই পালোঁ, এইবাৰহে মোক দেখি ভাল পাব সি৷ ‘লেভেল’ মিলিব৷\nবহুদূৰ গাড়ীৰ ‘ষ্টিয়েৰিং’ পকাই উলালোগৈ জনজাতীয় অধ্যুষিত অনুন্নত অঞ্চলটোত৷ কাষত পত্নী৷ গাঁৱৰ একেবাৰে মুৰত সৰু চিকিত্‍সালয়খন৷ জৰাজীৰ্ণ চৰকাৰী আৱাসগৄহটোৰ আগত সৰু নামফলক এখন লগাই থোৱা আছে৷ ধ্ৰুৱৰ সম্পুৰ্ণ নামটো৷ গাড়ী দেখি সিয়েই প্ৰথমে উলাই আহিল৷ সাৱটি ধৰিলে মোক৷ প্ৰথমবাৰ বাবে তাৰ শৰীৰপৰা ‘ৱাইল্ড ষ্টন’ৰ সলনি কিবা বেলেগ গোন্ধ ভাহি আহিল৷ ভিতৰলৈ সোমাই যাওঁতেই দৄষ্টি কাঢ়িলে বাৰাণ্ডাত ওলোমাই থোৱা বগীধাৰীখনে৷ মনত পৰিল মোৰ চহৰৰ নতুন ঘৰটোত থকা ‘মোলায়েম’ টাৱেল কেইখনৰ কথা৷ যাই হওক সোমাই গ’লো৷ একেবাৰে চিনেমাৰ ‘ক্লাইমেক্স’ৰ দৰেই জীৱনৰ পট পৰিবৰ্তন ধ্ৰুৱৰ জীৱনৰ৷ ভতুৱা দুটা ঘৰৰ ভিতৰতে সোমাই আছে৷ ভতুৱা দুটা ভিতৰত দেখি মোৰ আৰু শ্ৰীমতীৰ অৱ্স্থা ধৰিব পাৰি ধ্ৰুৱই ক’লে, “ত‍ই আহিবি বুলিয়েই খেদাই দিয়া নাই, সৰুটো মোৰ কোঁচতেই শুৱে৷ ঐ বগাধৰ আছেনে?”৷ বগাধৰ নামটোকেই পাহৰি পেলাইছিলো৷ নতুনকৈ অনা জাৰ্মান ‘শেফাৰ্ড’টোৰ ভুকভুকনিহে কানত বাজি আছে ভালকৈ৷ এইবাৰ আৰু আচৰিত কৰি চাধা এপালি মাৰি মোলৈ আগবঢ়াই দিলে সি৷ ম‍ই নাকে কানে অলংকৄত হৈ থকা শ্ৰীমতীৰ আগত অস্বস্তিত পৰিলো৷ শ্ৰীমতীৰ শকত আৱত মঙহাল শৰীৰটোৱে ইতিমধ্যেই পৰিবেশটোৰ লগত অসহযোগ আন্দোলন আৰম্ভ কৰিছে বুলি ধৰিব পাৰিছোঁ ম‍ই৷ চাধাৰ কথাটো দেখিয়েই শ্ৰীমতীৰ নগৰীয়া ‘য়াক’ শব্দটো ওলাওঁ ওলাওঁ অৱস্থা৷ মোৰফালে পোন্দোৱাকৈ চাই মনত এই মুহূৰ্তত চিৰন্তনভাৱে থাকিবলগীয়া প্ৰশ্নটো চাগৈ, “তুমিও খাইছিলা আগতে তাৰমানে? বিয়াৰ আগেয়ে কোৱাটো নাছিলা?”৷ চিনাকি পৰ্ব কৰি দিয়াৰ আগতেই অন্য এজন ওলালহি, “ছাৰ, মেলেৰীয়া কেছ এটা আহিছে”৷ ততাতৈয়াকৈ সামান্যতম সৌজন্যতা নেদেখুৱাকৈয়ে ততাতৈয়াকৈয়ে উঠি গ’ল সি৷ সি যোৱাৰ পাছতে আধা মাত ফুটা নুফুটাকৈ আধা জনজাতি আধা অসমীয়াত কিবা কৈ চাহ দি থৈ গ’লহি এগৰাকীয়ে৷ কাম কৰা মানুহ হ’বলা৷ মোৰ উত্‍সুকতা বাঢ়িল ধ্ৰুৱৰ শ্ৰীমতী কেনে হ’ব তাক লৈহে৷ চাৰিওফালে চকু ফুৰালোঁ৷ মোৰ চকুত ‘ফাষ্টট্ৰেক’, গাত ‘ৰিব’ক’, ককাঁলত ‘লিভাইছ’ ওলমি আছে৷ কিন্তু ধ্ৰুৱৰ বগীধাৰী আৰু ফৰ্মেল ৰঙ যোৱা চাৰ্ট-ট্ৰাউজাৰ কেইযোৰক পাছ পেলাব পৰা নাই যেন ভাৱ এটা মনলৈ আহিল৷ কিয়বা তেনেকুৱা লাগিছে ধৰিব নোৱাৰিলো৷ অলপ পাছতে ধ্ৰুৱ সোমালহি৷ নিজেই ক’লে, “বৰ বেয়া অৱস্থা অ’, ‘চেৰিব্ৰেল’ মেলেৰীয়া৷ মানুহবোৰ বৰ দুখীয়া বুজিছ ইয়াৰ৷ কিন্তু অন্তৰখন বৰ ভাল৷ গাড়ী নাই মেডিকেললৈ নিবলে৷ নিজৰ 800 খনকে দি পঠিয়াই দিছোঁ, নাবাচিব চাগৈ৷ তথাপিও আৰু”৷ ধ্ৰুৱৰ কাণ্ড দেখি নিজৰ চহৰত থকা ‘ক্লিনিক’খনলৈ মনত পৰিল৷ লগতে ডাঙৰ ডাঙৰ লেবৰটৰীকেইটাৰ লগতহোৱা গোপন চুক্তি কেইখনলৈ৷ বমিৰ ভাৱ এটা ডিঙিলৈকে উজাই অহা যেন লাগিল৷\n“ৰহ প্ৰমীলাক চিনাকি কৰাই দিওঁ, অ’ প্ৰমি… প্ৰমি.. আহাঁচোন”\nএইবাৰহে মোৰ চকু কপালত উঠিল৷ চাহ দিয়া গৰাকীয়েই৷ মোৰ মুখ দেখিয়েই প্ৰশ্ন বুজি পাই ধ্ৰুৱ‍ই নিজেই উত্তৰ দিলে “মোৰ পত্নী, প্ৰমীলা৷ বাপেক ’লিভাৰ চিৰচিচ’ হৈ ঢুকাল, মাটিবাৰি বানপানীত গ’ল৷ ইফালে এইৰ ’অটিজিম’ আছিল৷ নিজৰ মানুহেই লেই লেই চেই চেই কৰিছিল৷ ম‍ইও অকলে আছিলো৷ নিজৰে কৰি পেলালো একেবাৰে৷ বৰ আঁকৰী অ’ তাই”৷ শ্ৰীমতীয়ে প্ৰতি নমস্কাৰ যে দিলে৷ ৰক্ষা তেও৷ শ্ৰীমতীলৈ চাই ধ্ৰুৱ‍ই সুধিলে “মৌ, এম আই ৰাইট?”\nশ্ৰীমতীৰ অসহজ উত্তৰ “ওহোঁ, মেৰী”৷ শ্ৰীমতীয়ে আকৌ পোন্দোৱাকৈ মোলৈ চালে৷ ধ্ৰুৱৰ আচৰিত হোৱা প্ৰশ্নবোধক চাৱনিটোৰ উত্তৰটো ম‍ইও ভালকৈ দিব নোৱাৰিলো৷ প্ৰতিষ্ঠা লাভৰ প্ৰতিযোগীতাত দৌৰি দৌৰি ম‍ই যে মোৰ ভালপোৱা খিনিকো ঘৰ, সমাজ আৰু জমিদাৰ শহুৰৰ তাগিদাত ‘ব্ৰেণ্ডেড’ কৰি পেলালোঁ, নোৱৰোঁ ক’ব তাক৷ আহিব খোজা বমিটো যেনে তেনে ৰখালোঁ৷\nহাঁহৰ মাংসৰ আঞ্জাৰে কোনোমতে ভাতকেইটা গিলি পৰিস্থিতিটোৰ পৰা (নে নিজৰ পৰা?) পলায়ন কৰিব খোজোঁতেই ধ্ৰুৱৰ চেণ্ডেলযোৰত চকু পৰিল৷ প্লাষ্টিক ফিতা৷ এশ টকামানৰ ভিতৰতেই হ’ব চাগৈ৷ মোৰ ভৰিত\n‘ৰিবক’ৰ শেহতীয়া ‘ডিজাইন’ৰ এযোৰা, কিন্তু ধ্ৰুৱৰ ভৰিত সোমাই থকা প্লাষ্টিকৰ উৱঁলিব ধৰা ‘চেণ্ডেল’যোৰ যেন আজি বেছি জিলিকিছে৷ বমিৰ ভাবটো প্ৰবল হৈ আহিল৷ প্ৰায় দৌৰিয়েই গাড়ীত বহিলো৷ মানৱীয়তা আৰু জীৱনবোধৰ ধ্ৰুৱৰ এই উৰ্ধগামী যাত্ৰাত নিজকে কিবা তুচ্ছ ‘নন বেণ্ডেড’ যেন ভাৱ হ’ল৷ এইবাৰ বমিটো উলাই আহিল, হাজাৰ চেষ্টা কৰিও ৰখাব নোৱাৰিলো৷ গাড়ীৰ ভিতৰতে৷


কাইলৈ পৰা ভাৰতত নিষিদ্ধ হ’ব নেকি ফেইচবুক, টুইটাৰ, ইনষ্টাগ্ৰাম আৰু হোৱাটছএপ?\nMay 25, 2021 10:22 pm\nকাইলৈ অৰ্থাৎ ২৬ মে’ৰ পৰা ভাৰতত নিষিদ্ধ হ’ব পাৰে জনপ্ৰিয় সামাজিক চাইট ফেইচবুক, টুইটাৰ, ইনষ্টাগ্ৰাম, হোৱাটছএপ আদি। কিন্তু কিয়?\nকেন্দ্ৰীয় ইলেক্ট্ৰনিকছ এণ্ড ইনফ’ৰমেশ্যন টেকনল’জি(MEITy) মন্ত্ৰণালয়ে ফেচবুক, টুইটাৰ, হোৱাটছএপ আৰু ইনষ্টাগ্ৰামৰ দৰে ছ’চিয়েল মিডিয়া প্লেটফৰ্মবোৰক নতুন অন্তৱৰ্তী নিয়ম জাৰি কৰি সেইবোৰ ৩ মাহৰ ভিতৰত গ্ৰহণ কৰিবলৈ নিৰ্দেশ দিছিল।\nকেন্দ্ৰীয় ইলেক্ট্ৰনিকছ এণ্ড ইনফ’ৰমেশ্যন টেকনল’জি(MEITy) মন্ত্ৰণালয়ে জাৰি কৰা এই নতুন নিয়মসমূহ গ্ৰহণ কৰাৰ অন্তিম সময়সীমা আছিল ২৫ মে’।\nকিন্তু সংবাদ প্ৰতিষ্ঠান পিটিআই-এ প্ৰকাশ অনুসৰি চ’ছিয়েল মিডিয়াৰ প্ৰতিষ্ঠানসমূহে এতিয়াও কেন্দ্ৰীয় ইলেক্ট্ৰনিকছ এণ্ড ইনফ’ৰমেশ্যন টেকনল’জি(MEITy) মন্ত্ৰণালয়ে জাৰি কৰা নতুন নিয়মাসমূহ গ্ৰহণ কৰা নাই।\nপ্ৰতিষ্ঠানসমূহক নতুন নিয়মসমূহ গ্ৰহণৰ বাবে মন্ত্ৰণালয়ৰ ফালৰ পৰা ছমাহ সময় বান্ধি দিয়া হৈছিল। কিন্তু এই ছমাহৰ ভিতৰত কোনো এটা প্ৰতিষ্ঠানেই কেন্দ্ৰীয় ইলেক্ট্ৰনিকছ এণ্ড ইনফ’ৰমেশ্যন টেকনল’জি(MEITy) মন্ত্ৰণালয়ৰ নতুন নিয়মৱালী গ্ৰহণ কৰা নাই বুলি জানিব পৰা গৈছে।\nঅৱশ্যে ভাৰতীয় ছ’চিয়েল মিডিয়া প্লেটফৰ্ম কু, অৰ্থাৎ টুইটাৰৰ ভাৰতীয় সংস্কৰণ একমাত্ৰ মঞ্চ যি এতিয়ালৈকে কেন্দ্ৰৰ এই নিয়মসমূহ কাৰ্যকৰী কৰিছে।\n‘চৰকাৰে নিয়ম অনুসৰণ নকৰাৰ বাবে দেশৰ আইন অনুসৰি প্ৰতিষ্ঠানসমূহ বিৰুদ্ধে বিৰুদ্ধে ব্যৱস্থা ল’ব পাৰে।’, এজন চৰকাৰী বিষয়াই এইদৰে কয়। যাৰফলত হয়তো কাইলৈ পৰা ফেইচবুক, টুইটাৰ, ইনষ্টাগ্ৰাম আৰু হোৱাটছএপ নিষিদ্ধ হ’ব পাৰে বুলি ধাৰণা কৰা হৈছে। অৱশ্যে এই সন্দৰ্ভত চৰকাৰে এতিয়াও কোনো বক্তব্য প্ৰকাশ কৰা নাই।\nউল্লেখ্য যে চৰকাৰে যোৱা ফেব্ৰুৱাৰী মাহতে চ’ছিয়েল মিডিয়াৰ প্ৰতিষ্ঠানসমূহৰ বাবে নতুন নিয়মাৱলী প্ৰস্তুত কৰিছিল যিসমূহ ২৫ মে’ত আগত গ্ৰহণ কৰিবলৈ কোৱা হৈছিল আৰু এই নিৰ্দিষ্ট সময়ত নিয়মসমূহ গ্ৰহণ নকৰিলে নিষিদ্ধকৰণৰ দৰে ব্যৱস্থা লোৱাৰ হ’ব বুলিও জনোৱা হৈছিল।


কৱীৰ সিঙৰ "maid" বনিতা খেৰাতৰ ব'ল্ডনেছঃ | Rupaliparda.com\nকৱীৰ সিঙৰ “maid” বনিতা খেৰাতৰ ব’ল্ডনেছঃ\nহিন্দী ছবি “কৱীৰ সিং” খন নিশ্চয় আপোনালোকৰ মনত আছে। নহয়নে? নাথাকিবও নো কিয়! ছবিখনে বহুল হাৰত দৰ্শকৰ সমাদৰ লাভ কৰাৰ লগতে এই ছবিখন শ্বহীদ কাপুৰৰ প্ৰথমখন সফল ছবিৰূপে পৰিগণিত হৈছিল। ছবিখনত থকা কেইটামান দৃশ্যাংশই দৰ্শকৰ মনত বাৰুকৈয়ে ঠাই লৈছিল; এই দৃশ্য সমূহৰ এটা আছিল য’ত কৱীৰ সিং নিজৰ ঘৰত বন কৰা মহিলা গৰাকীক কোনো এক কাৰণত দৌৰাই পঠিয়ায় আৰু সেই বন কৰা মহিলা গৰাকীও ভয়ত হাততেই নিজৰ চেণ্ডেল যোৰ লৈ দৌৰি যায়। দৃশ্যটো একেবাৰেই সৰু আছিল যদিও এই দৃশ্যটোত অভিনীত মাৰাঠী অভিনেত্ৰী বনিতা খেৰাতক পচন্দও কৰিছিল বিভিন্ন জনে। শেহতীয়াকৈ এই গৰাকী অভিনেত্ৰীৰ এখন ফটোৱে চচিয়েল মিডিয়াত লগাইছে খলকনি; ফটোখনত অভিনেত্ৰী গৰাকী যদিও উলংগ অৱস্থাত আছে তৎস্বত্বেও তেওঁ জনসাধাৰণৰ ধনাত্মক মন্তব্য লাভ কৰিবলৈ সক্ষম হৈছে। তেওঁ ইনষ্টাগ্ৰামত প্ৰায়ে সক্ৰিয় হৈ থকা দেখিবলৈ পোৱা যায়; তেওঁৰ উক্ত ফটোখন ১ জানুৱাৰী তাৰিখে আপলোড কৰা হৈছিল আৰু ইয়াৰ পিছতেই ফটোখনে চচিয়েল মিডিয়াত লগায় খলকনি।\nঅভিনেত্ৰী গৰাকীয়ে কেপচনত লিখে যে, “মোৰ প্ৰতিভা, মোৰ কৰ্মনিষ্ঠা, মোৰ দৃঢ়তাৰ ওপৰত মই গৰ্ব কৰো; মই মোৰ শৰীৰটোৰ ওপৰত গৰ্ব কৰো। “কৱীৰ সিং” ৰ বহুল সফলতাৰ পিছত শ্বাহিদ কাপুৰৰো ডিমাণ্ড এই ক্ষেত্ৰখনত বেছি হৈ পৰিছে। শেহতীয়াকৈ অভিনেতা গৰাকীয়ে অভিনেত্ৰী মৃণালৰ সৈতে তেওঁলোকৰ আহিবলগীয়া ছবি “জৰ্সী” ৰ বাবে সমাপ্ত কৰিলে শ্বুটিং পৰ্যায়। ছবিখনত শ্বাহিদ কাপুৰে এজন এনে ক্ৰিকেটাৰৰ ভূমিকা ৰূপায়ন কৰিছে য’ত তেওঁ বহুল প্ৰতিভাৰ গৰাকী হোৱাৰ স্বত্বেও ভাৰতীয় ক্ৰিকেট নিজৰ ঠাই বনাব পৰা নাছিল। কিন্তু, পিছলৈ নিজ পুত্ৰৰ আশানুসৰি এটা স্পেচিয়েল জৰ্সী তেওঁ নিজৰ নামত কৰি পেলায়। এই ছবিখনৰ আন এক উল্লেখনীয় কথা এয়ে যে ইয়াত শ্বাহিদ কাপুৰৰ সৈতে দেখিবলৈ পোৱা যাব অভিনেতা তথা শ্বাহিদৰ পিতৃ পংকজ কাপুৰক। পুনৰ বাৰ দুয়োগৰাকী অভিনেতাই স্ক্ৰীণ শ্বেয়াৰ কৰা দেখিবলৈ পোৱা যাব।\nBollywood Actress Bollywood Cinema Bollywood Films Bollywood Movie Bollywood News Vanita Kharat\n“শিল্পী জীৱনেই হ’ল ব্যৱস্থাপনা”- ভায়লিনা বৰদলৈ\nঅসমীয়া ছবি “ৰাজনীতি” ৰ আৰম্ভ হৈছে শ্বুটিংঃ


Kareena kapoor khan birthday here know about actress controversy saif ali khan taimur ali khan jehangir ali khan - Kareena kapoor Birthday: 'কুৰবান'ৰ বিতৰ্কিত পোষ্টাৰৰ পৰা মোগল শাসকৰ ওপৰত পুত্ৰৰ নাম দিয়ালৈকে, এইবোৰ হৈছে কৰীণা কাপুৰ খানৰ সৈতে সম্পৰ্কিত বিতৰ্ক– News18 assam\nHome » photogallery » lifestyle »Kareena kapoor Birthday: ''কুৰবান'ৰ বিতৰ্কিত পোষ্টাৰৰ পৰা মোগল শাসকৰ ওপৰত পুত্ৰৰ নাম দিয়ালৈকে... এইবোৰ হৈছে কৰীণা কাপুৰ খানৰ সৈতে সম্পৰ্কিত বিতৰ্ক !\nKareena kapoor Birthday: ''কুৰবান'ৰ বিতৰ্কিত পোষ্টাৰৰ পৰা মোগল শাসকৰ ওপৰত পুত্ৰৰ নাম দিয়ালৈকে... এইবোৰ হৈছে কৰীণা কাপুৰ খানৰ সৈতে সম্পৰ্কিত বিতৰ্ক !\nআজি Bollywoodৰ অভিনেত্ৰী কৰীণা কাপুৰ খানৰ জন্মদিন (Kareena Kapoor Khan Birthday)। তেওঁৰ বয়স ৪১ বছৰ। তেওঁৰ স্বামী চেইফ আলী খান আৰু তেওঁৰ দুই পুত্ৰ টাইমুৰ আলী খান আৰু জাহাংগীৰ আলী খান । কৰীণা কাপুৰে দুদিন আগতে পৰিয়ালৰ সৈতে জন্মদিন উদযাপন কৰিবলৈ মালদ্বীপত উপস্থিত হৈছে।\n| September 21, 2021, 09:13 IST\nআজি Bollywoodৰ অভিনেত্ৰী কৰীণা কাপুৰ খানৰ জন্মদিন (Kareena Kapoor Khan Birthday)। তেওঁৰ বয়স ৪১ বছৰ। তেওঁৰ স্বামী চেইফ আলী খান আৰু তেওঁৰ দুই পুত্ৰ টাইমুৰ আলী খান আৰু জাহাংগীৰ আলী খান । কৰীণা কাপুৰে দুদিন আগতে পৰিয়ালৰ সৈতে জন্মদিন উদযাপন কৰিবলৈ মালদ্বীপত উপস্থিত হৈছে। তেওঁৰ জন্মদিন উপলক্ষে, আমি কৰীণাৰ সৈতে সম্পৰ্কিত বিতৰ্কৰ বিষয়ে ক'বলৈ গৈ আছো। (ফটো সৌজন্যঃ Facebook/Instagram @saifalikhan/Kareenakapoorkhan)\nকৰীণা কাপুৰ খান ২০০৮ চনত প্ৰথমবাৰৰ বাবে বিতৰ্কত লিপ্ত হৈছিল। তেওঁ 'তাচন' বোলছবিখনৰ বাবে তেওঁৰ 'জিৰো চাইজ' কৰিছিল। এইটোৱে তেওঁক 'ছলিয়া' গানটোত বিকিনি চেহেৰাৰ বাবে ট্ৰ'ল কৰিছিল। অৱশ্যে, তেওঁৰ পিছতহে বলীউড আৰু মানুহৰ মাজত 'জিৰো চাইজৰ'ৰ উন্মাদনা বৃদ্ধি পাইছিল। (ফটো সৌজন্যঃ Videograb Youtube @YRF)\nবেবো ২০০৯ চনত কৰীণা কাপুৰ আৰু চেইফ আলী খানৰ 'কুৰবান'ৰ এখন পোষ্টাৰক লৈ বিতৰ্কত লিপ্ত হৈছিল। শিৱসেনা আৰু হিন্দু সংগঠনে ইয়াৰ বিৰোধিতা কৰিছিল। (ফটো সৌজন্যঃ Facebook @saifalikhan)\n'তাচন' বোলছবিখনৰ সময়ত কৰীণা কাপুৰ খান আৰু চেইফ আলী খানৰ ঘনিষ্ঠতা বৃদ্ধি পাইছিল। দুয়ো প্ৰেমত পৰিছিল। দুয়োজনে ইজনে সিজনক দীঘলীয়া সময়ৰ বাবে ডেট কৰিছিল আৰু ২০১২ চনত বিবাহ পাশত আৱদ্ধ হৈছিল। বিয়াৰ সময়ত, মানুহে ভাবিছিল যে কৰীণা কাপুৰ ধৰ্মান্তৰিত হ'ব। (ফটো সৌজন্যঃ Instagram @Kareenakapoorkhan)\nচেইফ আলী খান আৰু কৰীণা কাপুৰৰ বিয়াৰ সময়তো যথেষ্ট হুলস্থূল হৈছিল। এয়া আছিল inter religion বিবাহ আছিল। এয়া আছিল চেইফ আলী খানৰ দ্বিতীয় বিবাহ। কৰীণা চেইফতকৈ ১০ বছৰ সৰু। মানুহেও এই সকলোবোৰ বিষয়ত তেওঁলোকৰ বিবাহৰ বিৰোধিতা কৰিছিল। দুয়োজনৰ বিবাহক পিছত 'লাভ জিহাদ' নাম দিয়া হৈছিল। (ফটো সৌজন্যঃ Instagram @therealkareenakapoor)\n২০১৫ চনৰ আৰম্ভণিতে, 'লাভ জিহাদ' শব্দটো সমগ্ৰ দেশতে গুঞ্জন হৈ আছিল। ইয়াত, বহুতো ৰাজনৈতিক দলে দাবী কৰিছিল যে মুছলমান ল'ৰাবোৰে হিন্দু ছোৱালীক বলপূৰ্বক বা মিছা কৈ বিয়া কৰাইছে। কিছুমান কৈছিল মুছলমানে হিন্দু ছোৱালীক হিন্দু হিচাপে বিয়া কৰাৰ পিছত ইছলাম ধৰ্ম গ্ৰহণ কৰিবলৈ হেঁচা প্ৰয়োগ কৰি আছে। কৰীণাৰ বিষয়েও একে ধৰণৰ বিষয় তৈয়াৰ কৰা হৈছিল। এখন আলোচনীয়ে কৰীণাক ইয়াৰ বেটুপাত পৃষ্ঠাত ৰাখিছিল। য'ত তেওঁৰ মুখৰ আধা অংশ বোৰ্খাৰে ঢাকি থোৱা আছিল। (File Photo)\nকৰীণা কাপুৰ খান আৰু চেইফ আলী খানৰ পুত্ৰ টাইমুৰৰ জন্ম ২০১৬ চনৰ ডিচেম্বৰত হৈছিল। কৰীণা কাপুৰ খান আৰু চেইফ আলী খানক তেওঁলোকৰ পুত্ৰৰ নাম টাইমুৰ ৰখাৰ বাবে ট্ৰ'ল কৰা হৈছিল। (ফটো Instagram @Kareenakapoorkhan)\nকৰীণা কাপুৰ খানে এই বছৰৰ ফেব্ৰুৱাৰীত তেওঁৰ দ্বিতীয় পুত্ৰ জেহক লাভ কৰিছিল। জুন মাহত, তেওঁৰ কিতাপ উন্মোচন অনুষ্ঠানত তেওঁৰ সম্পূৰ্ণ নাম - জাহাংগীৰ আলী খান - প্ৰকাশ কৰিছিল। তেওঁক ইয়াৰ বাবে ট্ৰ'ল কৰা হৈছিল। ফটো সৌজন্যঃ Instagram @Kareenakapoorkhan)\nকৰীণা কাপুৰ খানক অলপতে এখন চলচ্চিত্ৰত সীতাৰ চৰিত্ৰত অভিনয় কৰাৰ বাবে ট্ৰ'ল কৰা হৈছিল। কেইবাখনো প্ৰতিবেদনত দাবী কৰা হৈছিল যে কৰীণাই ছবিখনৰ পৰা ১২ কোটি টকা দাবী কৰিছিল। কিছু লোকে কৈছিল যে কৰীণাই এই পৱিত্ৰ চৰিত্ৰটো অভিনয় কৰিব নালাগে কিয়নো তেওঁ হিন্দু ধৰ্মক অপমান কৰে, এজন মুছলমান লোকক বিয়া কৰায় আৰু মোগল শাসকৰ ওপৰত শিশুৰ নাম দিয়ে। (ফটো সৌজন্যঃ Instagram @therealkareenakapoor)


xukhdukh.com March 12, 2014\n১. সমাজসেৱা বিভাগৰ লুণ্ঠনৰ ধনেৰে পাহাৰ গঢ়ি এতিয়া মানসপুত্ৰ বৰা দিল্লীলৈ যাবলৈ ওলাইছে। কিন্তু নিজৰ ঠাইতে বেপাৰ ভাল হৈ থাকোতে দিল্লী কা লাড্ডু খাবলৈ যোৱাৰ কি দৰকাৰ বুলি তেখেতৰ ব্যৱসায়ীক সহযোগী সকলে মত প্ৰকাশ কৰিছে। চহী জাল কৰা, নিবিদা নিদিয়াকৈ কাম দিয়া আদি কাম দিল্লীত কৰিলেহে ফচিবহে লাগিব বুলিও তেওঁলোকে শংকা প্ৰকাশ কৰিছে।\n২. গেৰুৱা বসন পিন্ধিবলৈ জাকে জাকে হাতীৰ মাউত ধাপলি মেলা দেখি ৰাইজৰ মাজত এক অভূতপূৰ্ব শংকাই দেখা দিছে। এনেকৈ মাউত বিহীন হ'লে হাতী ফ্ৰাষ্টেচনত ভূগি তাণ্ডৱ কৰিবলৈ লাগিলে কি কৰা যাব বুলিও প্ৰশ্ন তুলিছে। অন্ততঃ অসমৰ পৰিৱেশৰ ভাৰসাম্যতা অক্ষুন্ন ৰখাৰ স্বাৰ্থতে মাউত সকলৰ শিবিৰ এৰা বন্ধ কৰিবলৈ সকলো পক্ষকে অসম প্ৰকৃতি সন্থাই আহ্বান জনাইছে।\n৩. কলিয়াবৰত বিৰোধী ঐক্যৰ নামত উমৈহতীয়া প্ৰাৰ্থী দিবলৈ পদুম সোনোৱালে হেপাঁহ কৰা বুলি জানিব পৰা গৈছে। পিছে বিৰোধী ঐক্য নামৰ সৰু বৰ ফুটাৰে ভৰপূৰ জাহাজখনত নিৰ্বাচনী বৈতৰণী পাৰ হবলৈ কোনেও সাহস কৰা নাই বুলিও প্ৰকাশ পাইছে। কোনোবা নিৰীহ সাংবাদিক পালে সেইখন নাঁৱত উঠাই দিয়াটো খাটাং বুলিও পদুমদাই প্ৰকাশ কৰিছে।\n৪. বিনা পইচাত তামোল নিদিয়াৰ বাবেই মহিলাৰ দোকান ভাঙিলে লতামাকৰী থানাৰ আৰক্ষীয়ে। থানাখনৰ বাঘা বাঘা পুলিচকেইজনে এই বীৰত্ব প্ৰদৰ্শন কৰাৰ বাবে সংবাদ শিৰোনামাত স্থান লাভ কৰিছে। লগতে স্থানীয় লোকসকলে এখতসকলক সাহসিকতাৰ ৰাষ্ট্ৰপতি পুৰস্কাৰ দিব লাগে বুলিও মত প্ৰকাশ কৰিছে।\n৫. শিলনীপুখুৰী উপডাকঘৰত এতিয়া ডাকোৱাল নাই। সেয়ে চেনিমৰা বাগিচাত চিঠিবোৰ বিলাব পৰা নাই। বছৰটোৰ প্ৰথম মাহৰ পৰাই এই চিঠি দম খাই খাই পাহাৰ হৈছে বুলি প্ৰকাশ কৰি শীতকালত সেইবোৰ জুই ফুৱাবৰ বাবে কামত আহিব বুলিও চকীদাৰ দয়াৰাম নাথে মতামত প্ৰকাশ কৰিছে।\n৬. অসমৰ ৰাজনীতিৰ ছাত্ৰ সকলৰ বাবে বিজয়া বাইদেৱে লিখি উলিয়াইছে এখনি অনুভৱ সংকলন। "টিকট পোৱাৰ আনন্দ" নামৰ কিতাপখন দ্ৰুতপাঠ্য ৰূপে প্ৰচলন কৰিবই লাগিব বুলি দাবী কৰি টিকট পাই উৰুলি, নোওৱা ধুওৱাৰ মাজত আনন্দিত হৈ বাইদেৱে কালি গুৱাহাটীত উন্মোচন কৰিছে। জিকক বা হাৰক, খেলত ভাগ লোৱাই আনন্দ বুলিও চংসদত কেৰাটে খেলা বাইদেৱে প্ৰকাশ কৰিছে।\n৭. আচৰণ বিধি নমনাৰ বাবে সংবাদ শিৰোনামা পালে এগৰাকী মন্ত্ৰীয়ে। নিয়ম ভাঙিবলৈ শক্তি আহৰণ কৰিবলৈকেতো মন্ত্ৰী হৈছে বুলি তেখেতে প্ৰকাশ কৰিলে প্ৰতিক্ৰিয়া। সাধাৰণ মানুহে কিবা কৰিলে পুলিচে চোঁচৰাই নিব পাৰে, মন্ত্ৰীক জানো পাৰে, সেইকনেইতো মন্ত্ৰী হোৱাৰ সুবিধা তেওঁ লৈছে বুলিও তেখেতে আঙুলিয়াই দিয়ে।\n৮. সদৌ ভাৰত ভিত্তিত চলি থকা দল-বাগৰা প্ৰতিযোগিতাত অসমেও উন্নত প্ৰদৰ্শন কৰিবলৈ সক্ষম হৈছে। আঞ্চলিকতাবাদ দলৰ পৰা গেৰুৱা দলত যোগদান কৰিবলৈ গৈ দিল্লীৰ মঞ্চত সভাপতিক সেৱা কৰো কৰোকৈ বেঁকা হৈ পৰা এজন নেতাক দেখি তেখেতৰ মেৰুদণ্ড নোহোৱা হোৱা বুলিয়েই সাধাৰণ ৰাইজে সন্দেহ কৰিছে। লগে লগে তেখেতৰ সমষ্টিৰ পৰা স্থানীয় লোক সকলে তেখেতক এইমছতে এক্স-ৰে এখন কৰি আহিবলৈকো পৰামৰ্শ দি এচ.এম.এচ প্ৰেৰণ কৰাৰ গোপন খবৰ আমালৈ আহিছে।\n৯. সিজন মহাজনো এতিয়া পদুম পাৰ্টিলৈ দৌৰ মাৰিছে। বন্যপ্ৰাণীবোৰ দুস্প্ৰাপ্য হোৱাৰ লগে লগে সেইবোৰৰ বেপাৰৰ ভৱিষ্যত নোহোৱাৰ বাবেই ফুলৰ বেপাৰেৰে ৰাষ্ট্ৰীয় মঞ্চতো অসম আৰু অসমীয়াৰ অস্তিত্ব প্ৰতিপন্ন কৰিবলৈকে এই পদক্ষেপ লোৱা বুলি মহাজনে প্ৰকাশ কৰিছে।\n১০. অসমৰ বিভিন্ন গাঁৱতো কেজৰী ৰোগত ভোগা মানুহৰ সংখ্যা বৃদ্ধি পোৱাৰ খবৰ আহিছে। কেজৰীৱালক গালি পাৰি ষ্টেটাছ নিদিয়াকৈ বা ৰাজহুৱা স্থানত কটুক্তি নকৰালৈকে এই সকল লোকৰ খানা হজম নোহোৱা বুলিও চিকিতসক সকলে প্ৰকাশ কৰিছে। এই ৰোগে মহামাৰীৰ ৰূপ লব পাৰে বুলিও শংকা প্ৰকাশ কৰাৰ খবৰ আমালৈ আহি আছে।\nBy xukhdukh.com on March 12, 2014


বিহুৰ বাদ্যযন্ত্ৰ - অসমীয়া ৱিকিপিডিয়া\nএই প্ৰবন্ধৰ বিষয়ে বিতংভাৱে জানিবৰ বাবে, অসমৰ লোকবাদ্য চাওক।\nবিহু সংগীতময় উৎসৱ, সেয়ে বিহুত বাদ্যযন্ত্ৰৰ গুৰুত্বও অপৰিসীম। বিহু উৎসৱ বহু বিৱৰ্তন,পৰিবৰ্তনৰ মাজেৰে আহি আজিৰ এই ৰূপ পাইছেহি। গছৰ তলত মুকলি মনেৰে আনন্দ কৰি পতা বিহু বৰ্তমান পেচাদাৰী শিল্পীৰ মঞ্চৰ বিহু হৈছেহি। প্ৰথমতে চহা লোকশিল্পীয়ে নিৰ্মাণ কৰা বিহুৰ বাদ্য সমূহে বৰ্তমান দক্ষ লোকৰ হাতত পৰি পৰিপূৰ্ণ ৰূপ পাইছেহি।\nবিহু সাংস্কৃতিক বৈশিষ্ট্যৰে ভৰপূৰ অসমৰ কৃষিভিত্তিক জাতীয় উৎসৱ। বিহু অসমীয়া সংস্কৃতিৰ প্ৰাণ। অসমত তিনিটা বিহু পালন কৰা হয়, ব’হাগ বিহু বা ৰঙালী বিহু (বসন্তৰ বিহু), মাঘ বা ভোগালী বিহু (খেতি ছপোৱা বিহু) আৰু কাতি বা কঙালী বিহু (শৰতৰ বিহু)। ৰঙালী বিহুৰ আটাইতকৈ আকৰ্ষণীয় উপাদান হ’ল বিহুগীত। বিহুগীত অসমীয়া লোকসাহিত্যৰ এটি অমূল্য সম্পদ। ইয়াৰ বুকুত লুকাই আছে প্ৰাণৰ স্পন্দন, অসমীয়াৰ জীৱন বুৰঞ্জী আৰু সমাজৰ প্ৰতিচ্ছবি।\n1 বিহুত সাধাৰণতে ব্যৱহাৰ হোৱা বাদ্যযন্ত্ৰসমূহ\nবিহুত সাধাৰণতে ব্যৱহাৰ হোৱা বাদ্যযন্ত্ৰসমূহসম্পাদনা কৰক\nবিহুগীত গাওঁতে আৰু বিহুনৃত্য কৰোঁতে বিভিন্ন বাদ্য যন্ত্ৰ সংগত কৰা হয়। এই বাদ্যযন্ত্ৰ সমূহ সংগত কৰি বিহু গীত গোৱা আৰু বিহু নৃত্য কৰা হয়। বাদ্যযন্ত্ৰৰ জৰিয়তেহে বিহুগীত আৰু বিহুনৃত্যৰ স্বকীয়তা ফুটি উঠে। বিহু মাৰোতে ব্যৱহাৰ কৰা বাদ্যবোৰ তলত উল্লেখ কৰা হ’ল:-\nডেকা বা বিহুৱাই ব্যৱহাৰ কৰা বাদ্যসমূহ\nজেং টকা বা ধুতং\nগাভৰু বা নাচনীয়ে ব্যৱহাৰ কৰা বাদ্যসমূহ\nপ্ৰধান প্ৰবন্ধ: ঢোল\nঢোলৰ সৈতে ঢুলীয়া\nবিহুগীতত ব্যৱহাৰ হোৱা অতি প্ৰয়োজনীয় বাদ্য হ’ল ঢোল। ঢোলৰ তালি(বাওঁ হাতেৰে বজোৱা ফাল) কোবনী (সোঁহাতেৰে বজোৱা ফাল) ফালত কৈ কিছু ডাঙৰ হয়। আম, কঁঠাল, ক’লা জামু আৰু গমাৰি আদি গছৰ পৰা ঢোলৰ খোলাটো সজা হয় আৰু দুয়োটা মূৰ চামৰাৰে চোৱা হয় । দমৰা বা চেঁউৰী গৰুৰ ছালেই ঢোলৰ বাবে উত্তম। বিহুঢোল দীঘলে ৪৫ চে:মি: আৰু ব্যাস প্ৰায় ৩০ চে:মি: বা তাতকৈ অলপ বেচি হব পাৰে । ঢোলৰ কোবনীৰ ছালখন জাতি বাঁহৰ এটা বাও সাজি তাত টানকৈ ছালখন মেৰিয়াই খোলাটোৰ মুখত লগোৱা হয় আৰু তালি ফালৰ ছালখনৰ লগত মজবুট বৰতীৰে (বুঢ়া গৰু ছালৰ ডাঠ ৰচী) কোবনী ফালৰ ছালখনৰ লগত টনা টনি কৰি টানকৈ বন্ধা হয় ।এই বৰতীবোৰ যিমানে টনা হয় ঢোলৰ সুৰো উচ্চ গ্ৰামলৈ গৈ থাকে । কোবনীৰ ছালখন তালিৰ ফালে আহিব নোৱাৰাকৈ ৰাখিবৰ বাবে খোলাত এটা খাঁজ কাটি বাঁহৰ কিছুমান ফৰিঙা লগোৱা হয় । কোবনী বাঁহৰ বাওটোক মলোৱা আৰু তালি ফালৰ বৰতিৰে পকাই পকাই গথা সীয়নিটোক গুঠনি বুলি কোৱা হয় । ঢোলটো কান্ধত ওলোমাই ৰাখিবৰ বাবে ব্যৱহাৰ কৰা ৰচীডালক কান্ধজৰী বা ঢোলজৰী বুলি কোৱা হয়। বিহুঢোলৰ মাৰিডাল ৯/১০ ইঞ্চিমান দীঘলকৈ জাতি বাঁহৰ গুৰিৰ পৰা চাঁচি উলিওৱা হয়, এইডালৰ নাম মাহিতা। অসমৰ অতিকৈ আদৰৰ এই ঢোলত বিভিন্ন লাগ, ঘাত, জুৰণি, ৰগৰ, চুচনি, বিভিন্ন ছেও, চালনা, ওজাহাত আদি বজোৱা হয়।\nপ্ৰধান প্ৰবন্ধ: বাঁহী\nবিহুৰ আন এবিধ জনপ্ৰিয় বাদ্য হ’ল বাঁহী। ইয়াক ফু দি বজোৱা হয়। বাঁহী বাঁহৰ চুঙাৰে সজা হয়। ইয়াৰ ভিতৰটো ফোঁপোলা আৰু নিদিষ্ট দূৰত্বত কিছুমান বিন্ধা থাকে। মিচিংসকলে বাঁহীক কুৰুলি পুলি, বড়োসকলে বাঁহীক চিফুং বোলে, চিফুঙৰ মাত মধুৰ আৰু শুৱলা। তিৱাসকলৰ বাঁহী দুবিধ-পাংছি আৰু থুৰাং।\nপ্ৰধান প্ৰবন্ধ: তাল (বাদ্যযন্ত্ৰ)\nবিহুত ব্যৱহাৰ কৰা আন এবিধ বাদ্য হ’ল তাল, এই বিধ বাদ্য ধাতুৰে নিৰ্মিত। নৃত্যগীতত তাল ৰাখিবৰ বাবে এই বিধ বাদ্য ব্যৱহাৰ কৰা হয়। বিহুৰ বাবে তাল এবিধ অতি অপৰিহাৰ্য্য বাদ্য। ঢোলৰ লগত তাল যোৰ ব্যৱহাৰ নকৰিলে ঢোলৰ চেওবোৰ কিবা উকা উকা লাগে। বিহুত সাধাৰণতে তাল অকলে ব্যৱহাৰ কৰা নহয়। ইয়াক সদায় ঢোলৰ লগতহে বজোৱা হয়। তালযোৰে ঢোলৰ চেওবোৰক অধিক স্পষ্ট কৰাৰ লগতে শ্ৰুতিমধুৰ কৰে। অসমৰ এই লোকবাদ্য বিধ কেইবাপ্ৰকাৰ খুটিতাল, ভোৰতাল আদি।\nপ্ৰধান প্ৰবন্ধ: ম'হৰ শিঙৰ পেঁপা\nপেঁপাৰ সৈতে বিহুৱা\nব’হাগ বিহুত বজোৱা লোকবাদ্যসমুহৰ ভিতৰত ঢোলৰ পাচতে পেঁপা। বিহু সংস্কৃতিৰ বৰঘৰত ম’হৰ শিঙৰ পেঁপাটো লাইখুটা স্বৰূপ। ম’হৰ শিঙৰ পেঁপাত সুৰৰ লহৰ তুলিবলৈ বিজুলী বাঁহৰ আগৰ পৰা চাৰি আঙুলমানৰ এপাব কাটি তাত বিন্ধনাৰে চাৰিটা বিন্ধা উলিয়াই লোৱা হয় । ইয়াক পেপাৰ নলীচা বোলা হয়। এই নলীচা ডালৰ এফালে নল আৰু এফালে গাঁঠি থকা পাব এটা পাতলকৈ ফালি "চুপহি" সাজি মুখেৰে ফুঁ দি বজোৱা হয়। এই চুপহিৰ ফলা অংশ মুখেৰে ফুঁ দিলে পেঁ কৈ বাজি উঠে আৰু সেই শব্দক নলীচাৰ বিন্ধা কেইটাৰ সহায়ত - "টিহিঁটি-টিটলৌ- টিঁহিটি ৰম ৰম” সুৰৰ লহৰি তোলা হয়। ম’হৰ শিঙত পেঁপা বজোৱাৰ এটা বৈশিষ্ট্য হৈছে-পেঁপা বজাওঁতে মাজত যতি নপৰে । অৰ্থাৎপেঁপা বজাই থাকোতে এক বিশেষ কৌশলেৰে উশাহ ঘূৰাই পেঁপাবাদন বন্ধ নকৰাকৈ বজোৱা হয়। বিহুত এৰাব নোৱাৰা এইবিধ বাদ্য কেৱল পুৰুষেহে বজোৱাৰ নিয়ম। বিহুৰ উপৰিও ম’হৰ শিঙৰ পেঁপা অতীতত ম’হৰ পিঠিত উঠি গৰু, ম’হ চৰাওঁতে গৰখীয়া সকলেও বজাইছিল।\nগগনা বজাই থকা দুজনী বিহু নাচনী।\nপ্ৰধান প্ৰবন্ধ: গগণা\nবিহুগীত আৰু বিহুনৃত্যত মুখেৰে ফুঁ দি বজোৱা আন এবিধ বাদ্যযন্ত্ৰ হ’ল গগণা। আগলি বাঁহৰ লাহৰি গগণাই এক বিশেষ স্থান অধিকাৰ কৰি আহিছে। বিহুৰ পৰম্পৰা অনুসৰি ৰূপহী নাচনীয়ে কঁকালৰ খোঁচনিত লুকুৱাই হলেও, প্ৰিয়জনক মৰমৰ বিহুৱানখন নিদিয়ালৈকে যেনেকৈ হৃদয় শাত নপৰে, ঠিক তেনেকৈ বিহুৱা ডেকাটিয়ে হাতৰ টিপতে প্ৰেয়সীক নিজ হাতে সজা লাহৰি গগণাখন নিদিয়ালৈকে যেন মনত শান্তি নাই । গগণাক দাঁতেৰে কামুৰি ধৰি আঙুলিৰে কঁপাই বজোৱা হয়। গগনাৰ মাত বৰ মিঠা আৰু মিহি। গগনা দুবিধ - গাভৰুৱে বজোঁৱা গগণা বিধক কোৱা হয় লাহৰী বা ৰূপহী গগণা আৰু ডেকাই বজোৱা বিধক কোৱা হয় ৰামধন গগণা। মিচিং ভাষাত গগনাক ‘গুংগাং’ বোলা হয় । গগণা তিনি/চাৰি বছৰীয়া পকা জাতি বাঁহৰ পৰা চাঁচি উলিওৱা হয় । লোক বিশ্বাস মতে মুখচোকা তিৰোতাৰ তাঁত শালৰ পৰা ‘ব’ তোলা চূঙা চুৰ কৰি আনি গগণা সাজিলে তাৰ মাত ভাল হয় । যিমানে তিৰোতা গৰাকীয়ে গালি পাৰে সিমানে হেনো গগণাৰ মাত ওলায় ।\nপ্ৰধান প্ৰবন্ধ: টকা (বাদ্য)\nবিহুৰ নাচ-গানক অধিক তালবদ্ধ আৰু উৎসাহ যোগোৱা এবিধ বিহু বাদ্য হ’ল নাচনীৰ অতিকে চেনেহৰ আগলি বাঁহৰ এপবীয়া "টকা" টি। বিহুৰ লগত এৰাব নোৱাৰা সম্পৰ্ক থকা আগলি বাঁহৰ এই সৰল বাদ্য বিধৰ নিৰ্মাণ প্ৰণালীও অতি সহজ। বিহুখনক অধিক প্ৰাণৱন্ত আৰু জীপাল কৰি তোলা এই টকা নামৰ বাঁহৰ বাদ্য বিধ সাজিবলৈ জাতি বা বিজুলী বাঁহ এপাবহে লাগে। পৈনত ভাল জাতি বা বিজুলী বাঁহৰ দুই মুৰে গাঁঠি থকা এপাব বাঁহ দুয়োফালে প্ৰায় আধা অংশ মান কাটি বাকী অংশ সমানে দুফাল কৰি মেলিব আৰু জপাব পৰা হ’লেই এটা উপযুক্ত টকা প্ৰস্ত্তত হয়। সাধাৰণতে মহিলা সকলৰ বিহুত ব্যৱহাৰ হোৱা টকাৰ টক-টক শব্দই বিহুখনৰ পাগ উঠায়। টকা হাতেৰে বজোৱা হয়, বজাওঁতে টক্ টক্ শব্দ কৰে বাবে এই বাদ্যযন্ত্ৰ বিধক টকা নাম দিয়া হ’ল।\nপ্ৰধান প্ৰবন্ধ: সুতুলি\nবাঁহীৰ দৰে ফুঁ দি বজোৱা আন এবিধ বাদ্যযন্ত্ৰ হ’ল সুতুলি। বিহুৰ বাদ্য হিচাবে সুতুলিৰ অসমীয়া সমাজত এক সুকীয়া আসন আছে। জাকিমাৰি ওলোৱা নাচনী পখিলীৰ কঁকালৰ খোঁচনিত সুমোৱাই অনা মাটিৰ সুতুলিটোয়ে আমাৰ বিহুখনিৰ জেউতি চৰায়। সুতুলি মাটিৰে তৈয়াৰ কৰা বাদ্য। ইয়াৰ নিৰ্মাণ প্ৰনালীও অতি সহজ। সুতুলি সাঁজিবলৈ আলতীয়া মাটি (কুমাৰ মাটি, কেঁকোৰা গাঁতৰ মাটি, পুখুৰী তলৰ কোমল মাটি হ’লে ভাল হয়) এলডা লৈ প্ৰথমে দুহাতেৰে চেপেটা কৰি মাজত খালি ঠাই ৰোৱাকৈ চাৰিওফালে বন্ধ কৰি দিব লাগে। তাৰ পাচত এবেলা ৰ’দত শুকুৱাই লোৱাৰ পিচত তাত তিনিটা বিন্ধা কৰি ল’লেই সুতুলি সজাৰ কাম সম্পূৰ্ণ হয়। তাৰে এটাত ফুঁ দি বাকী দুটাত আঙুলি বুলাই সুৰৰ সৃষ্টি কৰা হয়। সুতুলি মহিলাই বজোৱা বাদ্য যদিও আজি কালি পুৰুষেও বজোৱা দেখা যায়।\n↑ 1.0 1.1 1.2 1.3 1.4 1.5 1.6 "লোকবাদ্য তুমি নাথাকিলে বসন্তক আদৰিম কিদৰে". ৬ এপ্ৰিল, ২০১২. পৃষ্ঠা ৯. http://www.pratidinassam.com/scripts/weeka.asp?id=9,75,99,1062,1593। আহৰণ কৰা হৈছে: ১০ এপ্ৰিল, ২০১২.\nanvesha.co.in ৱেবছাইটত অসমৰ থলুৱা বাদ্যযন্ত্ৰসমূহৰ বিষয়ে থকা তথ্য সম্ভাৰ।\n"https://as.wikipedia.org/w/index.php?title=বিহুৰ_বাদ্যযন্ত্ৰ&oldid=209865"ৰ পৰা সংকলিত\nLast edited on 17 November 2019, at 15:18\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=22517।


M R PUBLICATION - SCIENTIA BOOK SHOP Assamese Books\nHome / M R PUBLICATION\nAjon Santrashbadir Aatmanushandhan by Santosh Kumar Karmakar এজন সন্ত্ৰাসবাদীৰ আত্মানুসন্ধান : সন্তোষ কুমাৰ কৰ্মকাৰ প্ৰকাশক : এম. আৰ. পাব্লিকেচন\nএজন সন্ত্ৰাসবাদীৰ আত্মানুসন্ধান সন্তোষ কুমাৰ কৰ্মকাৰ প্ৰকাশক : এম. আৰ. পাব্লিকেচন প্ৰথম প্ৰকাশ : 2015 Regular Price Rs. 170 Sale Price Rs. 153\nAnurag by Rubi Kalita অনুৰাগ : ৰুবী কলিতা প্ৰকাশক : এম. আৰ. পাব্লিকেশ্যন\nঅনুৰাগ ৰুবী কলিতা প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 150 Sale Price Rs. 135\nঅনুসূয়া ৰশ্মিৰেখা বৰা প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 350 Sale Price Rs. 315\nBat Etar Pine by Dr. Hitesh Das বাট এটাৰ পিনে ড° হিতেশ দাস প্ৰকাশক : এম. আৰ. পাব্লিকেশ্যন\nবাট এটাৰ পিনে ড° হিতেশ দাস প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 110 Sale Price Rs. 100\nBezbaruahar Jatiya Sangeet Sarcha aaru Samannoyor Path বেজবৰুৱাৰ জাতীয় সংগীত চৰ্চা আৰু সমন্বয়ৰ পথ সম্পাদনা : জীৱন নৰহ প্ৰকাশক : এম. আৰ. পাব্লিকেচন\nবেজবৰুৱাৰ জাতীয় সংগীত চৰ্চা আৰু সমন্বয়ৰ পথ সম্পাদনা : জীৱন নৰহ প্ৰকাশক : এম. আৰ. পাব্লিকেচন প্ৰথম প্ৰকাশ : 2015 Regular Price Rs. 400 Sale Price Rs. 360\nযি হ'ব মোৰ প্ৰেয়সী প্ৰণৱ কুমাৰ বৰ্মন প্ৰকাশক : এম. আৰ. পাব্লিকেশ্যন দ্বিতীয় প্ৰকাশ : 2020 Regular Price Rs. 120 Sale Price Rs. 108\nKhaki Pusakor Dinalipi by Dr. Nanda Singh Borkola খাকী পোছাকৰ দিনলিপি ড° নন্দ সিং বৰকলা প্ৰকাশক : এম. আৰ. পাব্লিকেশ্যন\nখাকী পোছাকৰ দিনলিপি ড° নন্দ সিং বৰকলা প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 300 Sale Price Rs. 270\nনীলকণ্ঠী ( অসম সাহিত্য সভাৰ "ৰাধাগোবিন্দ বৰুৱা বঁটা" প্ৰাপ্ত উপন্যাস ) বিশ্বজ্যোতি শৰ্মা প্ৰকাশক : এম. আৰ. পাব্লিকেশ্যন দ্বিতীয় প্ৰকাশ : 2020 Regular Price Rs. 300 Sale Price Rs. 270\nনীৰৱ নিশাৰ স্ৰস্তা চম্পক শৰ্মা প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2018 Regular Price Rs. 120 Sale Price Rs. 108\nপৰাজিত নায়ক অজিত বৰুৱা প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2016 Regular Price Rs. 70 Sale Price Rs. 63\nপৃথিৱীৰ বাটত সন্তুোষ কুমাৰ কৰ্মকাৰ প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2019 Regular Price Rs. 300 Sale Price Rs. 270\nৰাগ-নন্দিনী জুৰি ৰাজখোৱা গগৈ প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 220 Sale Price Rs. 198\nRadha by Namita Talukdar ৰাধা : নমিতা তালুকদাৰ প্ৰকাশক : M R Publication\nৰাধা নমিতা তালুকদাৰ প্ৰকাশক : M R Publication প্ৰথম প্ৰকাশ : 2021 Regular Price Rs. 290 Sale Price Rs. 261\nৰোগাৰোগৰ পথ্য আৰু অপথ্য ডাঃ চুমী ভট্ট ডাঃ খগেন বসুমতাৰী ডাঃ ভিক্টোৰীয়া বড়ো প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2019 Regular Price Rs. 100 Sale Price Rs. 90\nসন্দিকৈ কলেজৰ তুমি সাগৰিকা বৰদলৈ প্ৰণৱ কুমাৰ বৰ্মন প্ৰকাশক : এম. আৰ. পাব্লিকেশ্যন দ্বিতীয় প্ৰকাশ : 2020 Regular Price Rs. 100 Sale Price Rs. 90\nসংকলিত নাম-অমৃত কামিনী দেৱী প্ৰকাশক : এম. আৰ. পাব্লিকেশ্যন দ্বিতীয় প্ৰকাশ : 2018 Regular Price Rs. 60 Sale Price Rs. 54\nGunaram Khanikar গুণাৰাম খনিকৰ, M. R. Publication\nসহজে পোৱা গছ-বনৰ বনৌষধি ড° গুণাৰাম খনিকৰ প্ৰকাশক : এম. আৰ. পাব্লিকেশ্যন দ্বিতীয় প্ৰকাশ : 2018 Regular Price Rs. 100 Sale Price Rs. 90\nস্বাস্থ্য সাধনা আৰু আইনী সচেতনতা খণ্ড - ১ মুনিন হুজুৰী প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2016 Regular Price Rs. 130 Sale Price Rs. 117\nথুংজাং প্ৰতুল কুমাৰ নাথ প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2019 Regular Price Rs. 120 Sale Price Rs. 108\nTRP by Atanu Bhuyan টি আৰ পি : অতনু ভূঞা প্ৰকাশক : এম. আৰ. পাব্লিকেচন\nটি আৰ পি অতনু ভূঞা প্ৰকাশক : এম. আৰ. পাব্লিকেচন দশম প্ৰকাশ : 2015 Regular Price Rs. 150 Sale Price Rs. 135\nভালপোৱাৰ সম্বৰ্ধনা প্ৰণৱ কুমাৰ বৰ্মন প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2018 Regular Price Rs. 100 Sale Price Rs. 90\nসৰা ফুলে কথা ক'লে...খবৰৰ আঁৰৰ পৃথিৱীৰ কথকতা গীতিকা শইকীয়া প্ৰকাশক : এম. আৰ. পাব্লিকেশ্যন প্ৰথম প্ৰকাশ : 2020 Regular Price Rs. 300 Sale Price Rs. 270


কিছুমান বিপন্ন পক্ষী আৰু উদ্ভিদ প্ৰজাতি | ChandubiNews\nHomeপ্ৰবন্ধকিছুমান বিপন্ন পক্ষী আৰু উদ্ভিদ প্ৰজাতি\nনৃপেন কছাৰী –\nপ্ৰাকৃতিক সৌন্দৰ্যৰে ভৰপুৰ অসমৰ ৰাষ্ট্ৰীয় উদ্যান আৰু বনাঞ্চলসমূহত বিভিন্ন প্ৰজাতিৰ চৰাই ‘সাত সাগৰ তেৰ নদী’ৰ সিপাৰৰপৰা প্ৰতিবছৰৰ অক্টোবৰ মাহৰপৰা আগমন ঘটে। ই এক চিৰাচৰিত প্ৰকৃতিৰ নিয়ম। সুদূৰ ছাইবেৰিয়াৰপৰা অহা পৰিভ্ৰমী চৰাই, বিশেষকৈ বিভিন্ন প্ৰজাতিৰ হাঁহবোৰে পৰিভ্ৰমণৰ সময়ত মাজবাটত পোৱা বিল, জলাশয়সমূহত জিৰণি লৈহে পুনৰ নিজৰ লক্ষ্যস্থানলৈ আগবাঢ়ে। কিন্তু বৰ্তমান চোৰাং চিকাৰীৰ দৌৰাত্ম্য আৰু হাবি-জংঘলৰ ওখ গছ, বিল, জান-জুৰি, পিতনি আদিৰ সংখ্যা দ্ৰুতগতিত কমি অহাৰ লগতে পৰিৱেশ প্ৰদূষণৰ ফলত চৰাইবোৰৰ সংখ্যা কমি আহিছে আৰু কিছুমান চিৰকাললৈ বিলুপ্ত হৈ গৈছে। ইতিমধ্যে পৃথিৱীৰপৰা সম্পূৰ্ণৰূপে হেৰাই যোৱা পক্ষীসমূহৰ ভিতৰত– ড’ড’ চৰাই, পেচেঞ্জাৰ পাৰ চৰাই, অ’ক পক্ষী, হস্তী পক্ষী, ফিছ ঈগল, সাগৰীয় ঘনচিৰিকা, কেৰলিনা ভাটৌ, হিথ্ কুকুৰা, হিমালয়ান মাউণ্টেইন কুৱেইল, গোলাপীমূৰীয়া হাঁহ আদি অন্যতম। মৰিছাছৰ ড’ড’ চৰাই একোটাৰ ওজন ২৫ পাউণ্ডৰপৰা ৫০ পাউণ্ড পৰ্যন্ত আছিল। উৰণ শক্তিহীন ড’ড’ চৰাই পৃথিৱীত প্ৰায় এশ হাজাৰ বছৰ জীয়াই আছিল। কিন্তু ইউৰোপীয় নাৱিকসকলৰ চিকাৰৰ বলি হৈ ড’ড’ চৰাই পৃথিৱীৰপৰা চিৰদিনৰ বাবে বিলুপ্ত হয়। বিংশ শতিকাৰ আৰম্ভণিলৈকে লাখ লাখ আমেৰিকান পেচেঞ্জাৰ পাৰ চৰাই আছিল। কিন্তু সুস্বাদু মাংসৰ বাবে মানুহে ইমান বেছিকৈ চৰাইবিধ বধ কৰিবলৈ ধৰিলে যে, ১৯১৪ চনত চিন্‌চিনাটি চিৰিয়াখানাত পেচেঞ্জাৰ পাৰ প্ৰজাতিৰ শেষ চৰাইটোৰ মৃত্যু হয়। আটলাণ্টিক সাগৰৰ বিভিন্ন দ্বীপত থকা অ’ক চৰাই দেখাত পেংগুইনসদৃশ আছিল। এই চৰাইবিধো নাৱিকসকলৰ নিৰ্বিচাৰ চিকাৰৰ ফলত ১৮৫২ চনত চিৰদিনৰ বাবে বিলুপ্ত হয়। মাদাগাস্কাৰ দ্বীপত পোৱা হস্তী পক্ষীৰ ওজন প্ৰায় ৫০০ কিলোগ্ৰাম পৰ্যন্ত আছিল। বৰ্তমান এইবিধ পক্ষী সম্পূৰ্ণৰূপে হেৰাই গ’ল। হিমালয়ান মাউণ্টেন কুৱেইল এটা সময়ত হিমালয়ৰ নামনি অঞ্চলত বাস কৰিছিল; কিন্তু এতিয়া বিলুপ্ত হ’ল। গোলাপীমূৰীয়া হাঁহ এসময়ত অসমকে ধৰি দেশৰ বহুতো অঞ্চলত পোৱা গৈছিল। কিন্তু চিকাৰীৰ অত্যাচাৰতেই এই হাঁহবিধ ১৯৩৫ চনত সম্পূৰ্ণৰূপে বিলুপ্তি ঘটে।\nচৰাইসমূহ অৱলুপ্তিৰ পথলৈ আগবঢ়াৰ বিভিন্ন কাৰণসমূহৰ ভিতৰত প্ৰধান কাৰণসমূহ হৈছে– অৰণ্য ধ্বংস, উদ্যোগ স্থাপন, চৰাই চিকাৰ, কণী সংগ্ৰহ আৰু বিদেশী প্ৰজাতিৰ অনুপ্ৰৱেশ আদি। এইদৰে বিভিন্ন ভাবুকিৰ সম্মুখীন হৈ ক্ৰমান্বয়ে বিলুপ্তিৰ পথলৈ আগবঢ়া কিছুমান চৰাইৰ প্ৰজাতিসমূহ হ’ল– সোণালী ঈগল, হামিং বাৰ্ড, মৰু বাদুলি, এমু চৰাই, দেওহাঁহ (White winged wood duck) হাড়গিলা (Greater adjutant stork), গ্ৰেট ইণ্ডিয়ান বাষ্টাৰ্ড, উলুম’ৰা (Bengal florican), ভেল্লা চৰাই (pelican), হয়কলি (Swamp partridge), পাটমাদৈ (Black necked oriole), শামুক ভঙা (Open billed stork), তেলীয়া-সাৰেং (Black necked stork), ৰজা ধনেশ (Great pied hornbill), কাঁচিনেজীয়া দলপুঙা, পানীমৈৰা, ডৰিকা, হুদু, কুৰুৱা, ম’ৰা, চাকৈচকোৱা, ৰঙা ঠোঁটৰ কামচৰাই, ধোঁৱা বৰণীয়া ঈগল, হাইঠা, নাকখেৰী, ৰূপহীশৰ আদি প্ৰধান। সোণালী ঈগলৰ ডিঙি আৰু মূৰৰ পাখিবোৰ সোণৰ দৰে উজ্জ্বল। ডেউকাৰ পাখিবোৰ কজলা বাদামী ৰঙৰ। বৰ্তমান ইংলেণ্ডত এইবিধ পক্ষীৰ সংখ্যা শূন্য। স্কটলেণ্ডত মাথোঁ দুশযোৰমান আছে। বিশ্বৰ দ্বিতীয় বৃহত্তম পক্ষী এমুৰ সংখ্যা ক্ৰমাৎ হ্ৰাস পাইছে; ইয়াৰ মাংস, তেল আৰু ছালৰ বাবে যাৰ মূল্য আন্তৰ্জাতিক বজাৰত বহু বেছি। আন্দামান নিকোবৰ দ্বীপপুঞ্জত পোৱা ‘মেগাপদ’ সম্প্ৰতি অৱলুপ্তিৰ গৰাহত। অসমৰ বনাঞ্চলত দেখা দেওহাঁহৰ সংখ্যাও ক্ৰমান্বয়ে হ্ৰাস পাবলৈ ধৰিছে। বিলুপ্তিৰ গৰাহত উপনীত হোৱা আন এবিধ উল্লেখনীয় চৰাই হৈছে হাড়গিলা। এটা সময়ত অসমৰ বিভিন্ন জলাশয়সমূহত হাড়গিলাৰ অৱস্থিতি তেনেই সুলভ আছিল। শেহতীয়া সমীক্ষা অনুসৰি সমগ্ৰ বিশ্বতে হাড়গিলাৰ সংখ্যা কেৱল ১,১০০টা মানহে আছেগৈ। ইয়াৰে ৯৫০ টাৰেই বসতিস্থল হৈছে অসমৰ ব্ৰহ্মপুত্ৰ উপত্যকা। বাকী ১৫০ টা আছে কম্বোডিয়াত। ইয়ৰা সংখ্যা হ্ৰাস পোৱাৰ মূল কাৰণ হৈছে জলাশয়ৰ সংখ্যা কমি অহা আৰু খাদ্যৰ অভাৱ। প্ৰকৃতিৰ ‘জমাদাৰ’ হিচাপে পৰিচিত শগুণৰ সংখ্যা বৰ্তমান সমগ্ৰ বিশ্বতে দ্ৰুতগতিত হ্ৰাস পাইছে। সম্প্ৰতি লুপ্তপ্ৰায় অৱস্থাত থকা শগুণৰ প্ৰধান প্ৰজাতি তিনিটা হ’ল– White Backed Vulture, Long Billed Vulture আৰু Slender Billed Vulture। অসমত পোৱা White Backed আৰু Slender Billed Vultureৰ সংখ্যা সমগ্ৰ বিশ্বৰ ১০০০ৰ ভিতৰত ৭০০টা মানহে বৰ্তমান আছে। গতিকে ই এক খুব উদ্বেগৰ বিষয়। শগুণৰ এই মহা সংকটৰ কাৰণ হিচাপে বিবেচিত হৈছে পশু চিকিৎসাত ‘Diclofenac’ জাতীয় ঔষধৰ প্ৰয়োগ। বেমাৰী গৰু, ম’হ, ছাগলী আদিৰ চিকিৎসাত Diclofenac প্ৰয়োগ কৰিলে আৰু তেনে প্ৰাণীৰ মৃত্যুৰ পিচত তাৰ মাংস শগুণে ভক্ষণ কৰিলে শগুণৰ দেহত এক ৰাসায়নিক বিষক্ৰিয়া সংঘটিত হয় আৰু অতি কম সময়ৰ ভিতৰত তেনে শগুণ মৃত্যু মুখত পৰে। সেয়েহে ভাৰত চৰকাৰে পশু চিকিৎসাত ‘Diclofenac’ জাতীয় ঔষধৰ প্ৰয়োগৰ ক্ষেত্ৰত প্ৰতিবন্ধকতা আৰোপ কৰিছে। গতিকে আমি সকলোৱে Diclofenac যাতে ব্যৱহাৰ নহয়, তাৰ বাবে গুৰুত্ব আৰোপ কৰিব লাগে। উল্লেখনীয় যে, কামৰূপ জিলাৰ ৰাণী অঞ্চলত ‘বম্বে নেচাৰেল হিষ্ট’ৰী ছ’চাইটী’ৰ দ্বাৰা অসম চৰকাৰৰ বন বিভাগৰ সহযোগত এটা ‘শগুণ সংৰক্ষণ আৰু প্ৰজনন কেন্দ্ৰ’ স্থাপন কৰা হৈছে। তাত শগুণৰ দুটা প্ৰজাতিৰ সংৰক্ষণ কৰা হৈছে– (১) Slender Billed Vulture আৰু (২) White Backed Vulture। এই দুই প্ৰজাতিৰ শগুণ কেন্দ্ৰটোত কৃত্ৰিম প্ৰজননৰ ব্যৱস্থা কৰা হৈছে আৰু সাফল্যমণ্ডিত হৈছে। গতিকে আশা কৰা যায় যে, এই কেন্দ্ৰটিয়ে শগুণ সংৰক্ষণৰ ক্ষেত্ৰত এক মাত্ৰা প্ৰদান কৰিব।\nপক্ষীকূলৰ উপৰিও আমাৰ সেউজী ধৰাৰ বিভিন্ন প্ৰজাতিৰ উদ্ভিদৰ ওপৰতো এই সংকটকাল আহি পৰিছে। পৃথিৱীৰপৰা ইতিমধ্যে বহু উদ্ভিদ প্ৰজাতি বিলুপ্তি হ’ল আৰু কিছুমান বিলুপ্তিপ্ৰায় অৱস্থাত আছে। উদাহৰণস্বৰূপে– ভাৰতবৰ্ষৰ কৃষকে আজিৰপৰা ৫০ বছৰ আগতে ধানৰ বিভিন্ন জাতৰ শালি, আহু, বাওধানৰ খেতি কৰিছিল; কিন্তু সেউজ বিপ্লৱৰ ফলত উচ্চ উৎপাদনক্ষম ধানৰ খেতি কৰিবলৈ লোৱাত পুৰণি প্ৰজাতিবোৰ আজি বিলুপ্তি হ’ল, পাবলৈ নোহোৱা হ’ল। এইবিলাক ধানৰ প্ৰজাতি ভাৰতবৰ্ষৰপৰাই নহয়, সমগ্ৰ পৃথিৱীৰপৰাই নাইকীয়া হ’ল।\nভাৰতবৰ্ষৰ প্ৰায় ২৫০০ প্ৰজাতিৰ উদ্ভিদ ঔষধি হিচাপে ব্যৱহাৰ কৰা হয়। ইয়াৰ লগত বহু কোটি টকাৰ ব্যৱসায় জড়িত হৈ আছে। ভাৰতবৰ্ষৰ অৰণ্যসমূহৰপৰা এইবিলাক বহু মূল্যৱান ঔষধি গছ জধে-মধে সংগ্ৰহ কৰাৰ ফলত বহু প্ৰজাতিৰ গছ-লতা পাবলৈ নোহোৱা হৈছে; অৰ্থাৎ বিলুপ্তি হৈছে বা দূষ্প্ৰাপ্য হৈছে। গতিকে এইবিলাক ঔষধি গছৰ সংৰক্ষণ আৰু সংবৰ্ধনৰ বহুল প্ৰয়োজন হৈছে। কিছুমান বিলুপ্তিপ্ৰায় উদ্ভিদ হ’ল– নীল ভেণ্ডা (Blue Vanda)। ই এক প্ৰকাৰ নীলা বৰণৰ কপৌফুল। এটা সময়ত ইয়াক উত্তৰ-পূৰ্বাঞ্চলত প্ৰচুৰ পৰিমাণে পোৱা গৈছিল; কিন্তু বহু বছৰ ধৰি ব্যৱসায়ীসকলে ইয়াক জধে-মধে সংগ্ৰহ কৰি দেশে-বিদেশে চালান দিয়াৰ ফলত এই কপৌবিধ বৰ্তমান অৰণ্যত পাবলৈ নাই। কলহী উদ্ভিদ (Pitcher Plant) এক প্ৰকাৰৰ সৰু সৰু পোক-পৰুৱা ভক্ষণ কৰিব পৰা উদ্ভিদ; অৰ্থাৎ প্ৰাণী ভক্ষণ কৰা উদ্ভিদ। ইয়াক মেঘালয়ৰ অৰণ্যত পোৱা যায়; কিন্তু অৰণ্য ধ্বংসৰ ফলত ইয়াৰ সংখ্যা হ্ৰাস পাইছে। ফলত ইয়াক বিপন্ন উদ্ভিদ হিচাপে ধৰিব পাৰি। সৰ্পগন্ধা অতি মূল্যৱান ঔষধি গছ।\nবনাঞ্চলৰ অবাধ ধ্বংসৰ ফলত এই বৃহৎসংখ্যক বন্য জীৱ-জন্তু, চৰাই-চিৰিকটি আৰু উদ্ভিদ প্ৰজাতিৰ ওপৰত এক ভয়াৱহ সংকট আহি পৰিছে। যাৰ ফলত এই আপুৰুগীয়া প্ৰাকৃতিক সম্পদসমূহ এই পৃথিৱীৰপৰা চিৰদিনৰ বাবে লুপ্ত হৈ যাবলৈ উপক্ৰম ঘটিছে। গতিকে এই প্ৰজাতিসমূহৰ উপযুক্ত সংৰক্ষণৰ ব্যৱস্থা কৰিব নোৱাৰিলে সমাগত ভৱিষ্যতত আমি আমাৰ আপুৰুগীয়া সম্পদ জীৱৰ বৈচিত্ৰ্য চিৰদিনলৈ হেৰুৱাম।\nPrevious articleহেপাহ! সম্মুখত অলেখ সপোন!! নিজৰ জাতিৰ সংস্কৃতি অক্ষুণ্ণ ৰাখি জগত জিলিকাব খোজা কাৰ্বি জনগোষ্ঠীৰ কেইহালমান ডেকা-গাভৰু।\nNext articleনাগালেণ্ডত ধনেশ পক্ষী সংৰক্ষণৰ বাবে সজাগতা অভিযান


আচৰিত দৃশ্য! বাঘ, মানুহ আৰু গৰু একেলগে একেখন পথাৰত, বনৰজাৰ আক্ৰমণত আহত এজন লোক৷\nHomeআচৰিত দৃশ্য! বাঘ, মানুহ আৰু গৰু একেলগে একেখন পথাৰত, বনৰজাৰ আক্ৰমণত আহত এজন লোক৷


বিয়াৰ গান শুনি মৃত্যু ৬৩ টা কুকুৰাৰ! খঙৰ কোবত থানা পালেগৈ কুকুৰাৰ মালিক -\nHomeৰাষ্ট্ৰীয়বিয়াৰ গান শুনি মৃত্যু ৬৩ টা কুকুৰাৰ! খঙৰ কোবত থানা পালেগৈ কুকুৰাৰ...\nবিয়াৰ গান শুনি মৃত্যু ৬৩ টা কুকুৰাৰ! খঙৰ কোবত থানা পালেগৈ কুকুৰাৰ মালিক\nবিয়াৰ গান শুনি মৃত্যুমুখত পৰিল ৬৩ টা কুকুৰা! খঙৰ কোবত থানা পালেগৈ কুকুৰাৰ মালিক\nডিজিটেল ডেস্কঃ বিয়াৰ গান শুনি মৃত্যু ৬৩ টা কুকুৰাৰ। শুনিবলৈ আচৰিত লগা নাইনে? এই দাবী মৃত কুকুৰাকেইটাৰ মালিকৰ। তেওঁ আনকি এই ঘটনাক লৈ থানাত এক গোচৰো ৰুজু কৰিছে। আৰক্ষীও এই গোচৰ শুনি হৈছে হায়ৰাণ। এই ঘটনা সংঘটিত হৈছে ওড়িশাৰ বালাশ্বৰৰ কাণ্ডাগাৰ্দী গাঁৱত। এখন কুকুৰা ফাৰ্মৰ গৰাকী ৰঞ্জিত পাৰিদাই অভিযোগ কৰা অনুসৰি তেওঁৰ ঘৰৰ ওচৰত অনুষ্ঠিত হোৱা এক বিবাহ অনুষ্ঠানত ডি জে মাতি গানৰ অনুষ্ঠান পাতে।\nডিজেৰ জৰিয়তে গান বজাই স্ফূৰ্তি-তামাছা কৰিছিল বিয়াঘৰত। তাত উচ্চ স্বৰত বজোৱা গান-বাজনা শুনি ৰঞ্জিত পাৰিদাৰ কুকুৰা ফাৰ্মত সেই নিশাই হাৰ্ট এৰ্টেক হৈ ৬৩টাকৈ কুকুৰাৰ মৃত্যু হয়। কুকুৰা কেইটাৰ মৃত্যুৰ বাবে বিবাহ অনুষ্ঠিত কৰা পৰিয়ালটোক জগৰীয়া কৰি তেওঁলোকৰ বিৰুদ্ধে ৰঞ্জিত পাৰিদাই নীলগিৰি আৰক্ষী থানাত কুকুৰাৰ মালিক ৰঞ্জিত পাৰিদাই থানাত দাখিল কৰিছে এজাহাৰ।\nএজাহাৰত কুকুৰা মালিকগৰাকীয়ে লিখিছে- নিশা ৰামচন্দ্ৰ পাৰিদাৰ ঘৰত বিবাহ উপলক্ষে বজোৱা উচ্চস্বৰৰ সংগীতৰ বাবে তেওঁৰ কুকুৰাকেইটাৰ মৃত্যু হৈছে। ডি জে বজোৱা উচ্চস্বৰৰ গানৰ বাবে হৃদৰোগত আক্ৰান্ত হৈ কুকুৰাবোৰ অস্থিৰ হৈ ঢলি পৰিছিল। তাৰ কিছুসময়ৰ পাছতে এটা এটাকৈ ৬৩টা কুকুৰা মৃত্যুমুখত পৰিছিল। এই অভিযোগ দাখিল কৰাৰ পাছত বিবুধিত পৰিছে আৰক্ষী। ঘটনাৰ সন্দৰ্ভত আৰক্ষীয়ে তদন্তটো আগবঢ়াবলৈ কাষ চাপিছে পশু চিকিৎসকৰ। আৰক্ষীয়ে পশু চিকিৎসকৰ পৰা এনে ঘটনা হ’ব পাৰে নেকি সেই সন্দৰ্ভত প্ৰতিবেদন বিচাৰিছে। সেই প্ৰতিবেদনৰ ভিত্তিতেই আৰক্ষীয়ে আৰম্ভ কৰিব তদন্ত প্ৰক্ৰিয়া। কুকুৰা মালিকে মোক ন্যায় লাগিবই বুলি আৰক্ষীক জনাইছে দাবী।\nআৰু পঢ়কঃ বিশ্বজুৰি চৰ্চা! নিৰ্মাণ হ’ব বিশ্বৰ প্ৰথমখন ওপঙা চহৰ; ক’ত?\nPrevious articleযৌৱন কাল শেষ কাৰাগাৰতে ! বিনাদোষত ৪৩ বছৰ বন্দিত্বৰ পৰা মুক্তি\nNext articleদেশৰ স্বাস্থ্যখণ্ডত নজিৰবিহীন ঘটনা! অসমত চৰকাৰী চিকিৎসকৰ বিদ্ৰোহ


চিন্তাৰ চাকনৈয়া-৩ : (হিতেন্দ্ৰ শৰ্মা ) - সাহিত্য ডট অৰ্গ\nওপৰত উল্লেখ কৰা শব্দকেইটাৰ অৰ্থ বিশ্লেষণ কৰা অলপ জটিল। এই কেইটা ভাব বা আচৰণৰ মাজত থকা সীমাৰেখাদাল অতি ক্ষীণ। আটাইকেইটা গুণৰে অলপ অলপ সকলোৰে গাত কেতিয়াবা নহয় কেতিয়াবা দেখা যায়। স্বাভিমান আৰু আত্মসন্মানবোধ থকাটো ব্যক্তি এজন বা জাতি এটাৰ কাৰণে বৰ দৰকাৰী। নহলে জীৱনত আৰু সমাজত তেনে লোকক আনেও সন্মানৰ চকুৰে নাচায়।\nস্বাভিমান কাক বোলে বাৰু! স্ব অৰ্থাৎ নিজক লৈ কৰা অভিমানকে স্বাভিমান বোলে আক্ষৰিক অৰ্থত। অৰ্থাৎ ইয়ো একপ্রকাৰৰ অহংকাৰ। তেনেহলে স্বাভিমান এক দৰকাৰী গুণ আৰু অহংকাৰ এক ঋণাত্মক গুণ বুলি কিয় ভবা যায়! এই দুয়োটা গুণৰ মাজত থকা পাৰ্থক্যৰ ৰেখাদাল অতি ক্ষীণ। স্বাভিমান (অৰ্থভেদে আত্মসন্মান) হৈছে নিজৰ কোনো বস্তু, গুণ, সফলতা আদিক লৈ কৰা গৌৰববোধ যাৰ দ্বাৰা আনক অসন্মান বা অস্বীকাৰ কৰা নুবুজায়। আনক আঘাট দিবলৈ স্বাভিমান প্রদৰ্শন কৰা নাযায়। কিন্তু জনৈক ব্যক্তি বা গোটৰ স্বাভিমানকো অহংকাৰ বুলি ভুল কৰাৰ পুৰামাত্রাই সম্ভাবনা আছে যদিহে দ্বিতীয় পুৰুষজন পৰশ্রীকাতৰ, পৰচৰ্চ্চাকাৰী, নিন্দুক প্রকৃতিৰ লোক হয়। তেনে লোকক চিনি উলিওৱাটো বৰ প্রয়োজন, নিজৰ স্বাৰ্থতে। তেনে লোকৰ মন্তব্য আৰু আচৰণক গুৰুত্ব দিলে নিজৰ মানসিক শান্তিহে বিঘ্নিত হয়। নিজেও নিশ্চিত হোৱা দৰকাৰ যাতে অহংকাৰ প্রদৰ্শনৰ পৰা দুৰত থাকে। কিন্তু সচাকৈ অহংকাৰৰ পৰা দুৰত থকাটো সাধাৰন মনিচৰ বাবে সম্ভব নে? মুঠেও নহয়। প্রাণী মাত্রৰেই অহংকাৰ থাকে। অহংকাৰ থকাৰ অৰ্থ হল আপুনি এতিয়াও জীয়াই আছে। কিন্তু ইয়াক প্রদৰ্শন কৰাটো অত্যাৱশ্যকীয় নহয়। অহং(সংস্কৃত)+কাৰ অৰ্থাৎ নিজৰ অস্তিত্বৰ জ্ঞানেই হ’ল অহংকাৰ কিন্তু যেতিয়াই এই নিজ-নিজ বা মই-বৰ ভাবটো সীমা চেৰাই যায় তেতিয়াই ই এক ঋণাত্মক ভাবলৈ পৰিৱৰ্ত্তিত হয়। তেতিয়া ই নিজৰ অস্তিত্বৰ জ্ঞানতেই সীমিত নাথাকি নিজকেই সকলোৰে কাৰক হিচাপে প্রদৰ্শন কৰে।\nঅশিষ্টতা বা অভদ্রতা অন্য এক ঋণাত্মক গুণ। অহংকাৰী লোকৰ গাত এই গুণ বিশেষকৈ দেখা যায়। অৱশ্যে স্বাভিমানী, নৈতিকভাবে শুদ্ধ আৰু সৎ মনুহো অশিষ্ট বা অভদ্র হ’ব পাৰে। ইয়াৰ কাৰণ হ’ল শিষ্টাচাৰ বা শিষ্টতাৰ পৰিভাষা বা সীমা নজনাটো। বহুতে অজানিতেই অভদ্র আচৰণ কৰে আৰু ইয়াক লৈ পৰিতাপো নকৰে কাৰণ তেওঁ নিজেই এই বিষয়ে অজ্ঞ। এনে ব্যক্তিক সহজভাবে বুজাব পাৰি। যদি তেওঁ নিজৰ আচৰণক লৈ অনুতাপ দেখুৱায় তেনেহলে তেওঁক ক্ষমা কৰিব পৰা যায়। কিন্তু যদিহে তেওঁ অস্বীকাৰ কৰে তেতিয়া বুজিব লাগিব তেওঁৰ পৰা দুৰত থকাই মংগল। আত্মসন্মানত আঘাট হলে কেতিয়াবা নিজেও অলপ কঠোৰ ভাষা ব্যৱহাৰ কৰিব লগা হয় এনে লোকৰ চকু মেল খুৱাবলৈ। আত্মসন্মান বা স্বাভিমানক ৰক্ষণাবেক্ষণ দিবলৈ এনে কৰাটো গ্রহণযোগ্য।\nঅসমীয়াসকলৰ মাজত স্বাভিমানৰ অভাব কিন্তু অসমীয়া জাতিটো এটা অত্যন্ত শিষ্ট, ভদ্র আৰু শান্ত জাতি। স্বাভিমানৰেই যেতিয়া অভাব, গতিকে অহংকাৰৰ প্রশ্নই নুঠে। ইমান বছৰ অসমৰ বাহিৰত থকাৰ পিছত আৰু বিভিন্ন প্রান্তৰ মানুহ লগ পোৱাৰ পিছত এয়া মোৰ অনুভব। ইয়াৰ তুলনাত তামিলসকল প্রচণ্ড স্বাভিমানী লোক। এই ক্ষেত্রত পাঞ্জাবী, মাৰাঠী আৰু গুজৰাটীসকলো পিচ পৰা নহয়। এটা সৰু উদাহৰণ- ধৰা হওক, তিনিজন অসমীয়া লোক আৰু এজন মাৰাঠী (বা গুজৰাটী/তামিল/পাঞ্জাবী) লোকে একেলগে কোনো অফিচত কাম কৰে। চাৰিওজনে মিলি কথা পাতিলে সেই অনা-অসমীয়া জনৰ অসুবিধা নহওক বুলি অসমীয়া কেইজনেও পাৰেমানে হিন্দী বা ইংৰাজীতেই কথা পাতিব। অসমৰ সীমাৰ ভিতৰত হলেও এই আচৰণৰ পৰিৱৰ্ত্তন নহয়। কিয় বাৰু সেই অনা-অসমীয়াজনক অসমীয়া শিকিবলৈ বাধ্য কৰাব নোৱাৰো! কাৰণ দুটা- স্বাভিমানৰ অভাব আৰু প্রয়োজনাধিক শিষ্টতা।\nএকেই ঘটনা যদি অসমৰ বাহিৰত ঘটে আৰু এজন অন্যভাষী লোকে কেবাজনো মাৰাঠী/গুজৰাটী/তামিল আদি লোকৰ লগত কাম কৰিব লগা হয় তেতিয়া তেওঁলোকে সেই অন্যভাষী জনৰ অস্তিত্বৰ কথা যেন পাহৰিয়েই যায়। তিনিজন মাৰাঠী লোকৰ মাজত এজন অসমীয়া বা তিনিজন তামিলৰ মাজত এজন গুজৰাটী অথবা তিনিজন গুজৰাটীৰ মাজত এজন বঙালীৰ যেন অস্তিত্বই হেৰাই যায়। চতুৰ্থজন ব্যক্তিয়ে যে অস্বস্তি পাই আছে আৰু তেওঁ এই কথোপকথনৰ একো ভাগ লব পৰা নাই তাক লৈ কোনেও মুৰ নঘমায়। মই ভাবো, এয়া অসহানুভুতিশীল(insensitive/indifferent) আৰু অশিষ্ট আচৰণ। কিন্তু শিষ্টতাৰ নামত আমি আমাৰ স্বাভিমানো হেৰাই যাবলৈ ধৰা নাইনে? অসমতে অসমীয়া বস্তু, সংস্কৃতি, ভাষাৰ আদৰ কমি গৈছে। অসমৰ বাহিৰৰ কথা বাদই দিলো যেনিবা, অসমৰ ভিতৰতে আজি অনা-অসমীয়া, বীজতৰীয়া ভাষা, সংস্কৃতিৰ দপদপনি। আন এটা উদাহৰণ। কোনোবাই যদি পৰীক্ষাত ভাল কৰা বাবে, চাকৰি পোৱা বাবে বা নতুন গাড়ী কিনা বাবে আনন্দ প্রকাশ কৰিছে, চকুচৰহা, পৰশ্রীকাতৰ লোকে তাকো অহংকাৰৰ আখ্যা দিয়ে। এই ক্ষেত্রত নিজে সাবধান হোৱা দৰকাৰ, যাতে নিজৰ সুখ প্রকাশ কৰিব যাওতে আনৰ লগত তুলনা কৰা নহয়। অন্যথাই ইয়াক অহংকাৰজনিত অশিষ্টতা বোলা যাব।\nজাতি হিচাবে ইংৰাজ, আমেৰিকান, জাপানী, জাৰ্মান আদি লোক অত্যন্ত স্বাভিমানী আৰু কিছু পৰিমানে অহংকাৰী। সেয়েহে তেওঁলোকে কোনো অসফলতাক সহজভাবে লব নোৱাৰে। বৰং প্রত্যাহ্বান হিচাবে লৈ এনে অসফলতাকো এদিন জয় কৰে। মহাত্মা গান্ধীয়ে কোৱাৰ দৰে, স্বাভিমান কোনেও কাঢ়ি নিব নোৱাৰে যদিহে আমি নিজে তাক এৰি নিদিও। অহংকাৰে সন্মান লাঘব কৰে আনহাতে স্বাভিমান, অমায়িক, সহানুভুতিশীল আচৰণে আনৰ দৃষ্টিত সন্মান বৃদ্ধি কৰে।\nগ্ৰাম্য চিকিৎসালয়ৰ চিকিৎসক আৰু পাণ :(নিপুল মেধি) →\nঅমাবস্যাৰ ভূত : নৱকৃষ্ণ ডেকা\nৰক্তপিপাসু : জ্যোতি প্ৰকাশ নাথ


পাতনি - অর্থনীতিৰ বাবে পৰিসংখ্যা একাদশ শ্ৰেণী প্ৰশ্ন উত্তৰ\nপাতনি – অর্থনীতিৰ বাবে পৰিসংখ্যা একাদশ শ্ৰেণী প্ৰশ্ন উত্তৰ\nপাঠৰ নাম পাতনি\nপাঠৰ নং প্রথম অধ্যায়\nপাতনি – অর্থনীতিৰ বাবে পৰিসংখ্যা\nক. অতি চমু প্রশ্নোত্তৰঃ (প্রত্যেকটোৰ মূল্যাংক-১)\n১। উপভােক্তা বুলিলে কি বুজা ?\nউত্তৰঃ যিজন ব্যক্তিয়ে নিজৰ চাহিদা পূৰণ কৰিবৰ বাবে কোনাে বস্তু ক্রয় কৰে তেওঁকেই উপভােক্তা বুলি কোৱা হয়।\n২। আধুনিক অর্থনীতি শাস্ত্ৰৰ এজন প্ৰতিষ্ঠাপক অর্থনীতিবিদৰ নাম লিখা।\nউত্তৰঃ আলফ্রেড মাৰ্ছল।\n৩। বিক্রেতা বুলিলে কি বুজা?\nউত্তৰঃ এজন ব্যক্তি বা প্রতিষ্ঠানে লাভ অর্জন কৰিবৰ বাবে কোনাে সামগ্রী বিক্ৰী কৰিলে তেওঁকেই ‘বিক্রেতা বােলে।\n৪। উৎপাদক মানে কি?\nউত্তৰঃ যিজন ব্যক্তিয়ে কোনাে সামগ্রী বা সেৱা উৎপাদন কৰে, তেওঁক ‘উৎপাদক’ বুলি কোৱা হয়।\n৫। অর্থনৈতিক কার্য বুলিলে কি বুজা?\nউত্তৰঃ যি কার্য অর্থনৈতিক লাভ অর্জনৰ কাৰণে সম্পাদন কৰা হয়, তাকে অর্থনৈতিক কার্য বােলে।\n৬। সেৱাকাৰী বুলিলে কি বুজা?\nউত্তৰঃ যেতিয়া এজন ব্যক্তিয়ে ধনৰ বিনিময়ত আনৰ বাবে কোনাে সেৱামূলক কার্য সম্পাদন কৰে, তেতিয়া তেওঁক সেৱাকাৰী বুলি কোৱা হয়।\n৭। উৎপাদন মানে কি?\nউত্তৰঃ কোনাে এটা বস্তুৰ উপযােগিতাৰ সৃষ্টি কৰাকে উৎপাদন বােলে।\n৮। সেৱাধাৰী বুলি কাক কোৱা হয় ?\nউত্তৰঃ যেতিয়া কোনাে ব্যক্তিয়ে কোনাে এটা কামত নিয়ােজিত হৈ আনৰ বাবে কাম কৰি দিয়ে আৰু তাৰ বাবে মজুৰি বা বেতন লাভ কৰে, তেতিয়া তেওঁক\n‘সেৱাধাৰী বুলি কোৱা হয়।\n৯। নাটনি বুলিলে কি বুজা ?\nউত্তৰঃ ভােক্তাই বিচৰা সামগ্ৰীৰ তুলনাত কম সামগ্ৰীৰ যােগনকে নাটনি’ বুলি কোৱা হয়।\n১০। সকলাে সমস্যাৰ মূল কি?\nউত্তৰ : নাটনি বা দুর্লভতা হৈছে সকলাে সমস্যাৰ মূল।\n১১। উপভােগ মানে কি?\nউত্তৰঃ উপভােক্তাই তেওঁলােকৰ নানান প্রয়ােজন পূৰণ কৰিবলৈ সামগ্রী ক্রয় কৰা কাৰ্যই হ’ল উপভােগ।\n১২। বিতৰণ মানে কি?\nউত্তৰঃ ৰাষ্ট্ৰীয় আয়ক উৎপাদনৰ চাৰিটা উপাদানৰ মাজত ক্রমে মজুৰি, লাভ, খাজনা আৰু সুদৰূপে ভগাই দিয়া কাৰ্যক ‘ বিতৰণ’ বােলে।\n১৩। তথ্য বুলিলে কি বুজা ?\nউত্তৰঃ সংখ্যাভিত্তিক অর্থনৈতিক পৰিঘটনাসমূহক তথ্য বুলি কোৱা হয়।\n১৪। অর্থবিজ্ঞানত নীতি বুলিলে কি বুজা?\nউত্তৰ : অর্থনৈতিক সমস্যাসমূহ সমাধান কৰাত সহায়ক হােৱা উপায়সমূহক অর্থবিজ্ঞানত নীতি’ বুলি কোৱা হয়।\n১৫৷ তলৰ বাক্যবােৰ শুদ্ধ নে অশুদ্ধ লিখা ?\n(ক) পৰিসংখ্যা বিজ্ঞানে কেৱল পৰিমাণবাচক তথ্যহে বিচাৰ কৰে।\n(খ) পৰিসংখ্যা বিজ্ঞানে অর্থনৈতিক সমস্যাসমূহ সমাধান কৰে।\n(গ) তথ্য অবিহনে অর্থবিজ্ঞানত পৰিসংখ্যা বিজ্ঞানৰ কোনাে প্রয়ােজন নাই।\n১৬। তলত দিয়াবােৰৰ পৰা শুদ্ধ উত্তৰ বাছি উলিওৱাঃ\n(ক) আধুনিক অর্থবিজ্ঞানৰ পিতৃস্বৰূপ হ’লঃ মাৰ্ছল/ চেমুৱেলছ/আদাম স্মিথ/ ৰবিন্স।\nউত্তৰ : আদাম স্মিথ।\n(খ) ‘An Enquiry into the Nature and Causesd of Wealth of Nations’ পুথিখনৰ ৰচকজন হ’লঃ মাছাল/ আদাম/ স্মিথ/ ৰবিন্স।\n(গ) তলৰ কোনটো অর্থবিজ্ঞানৰ অন্তর্ভূক্তঃ সূৰ্যৰ ৰশ্মি/ নদীৰ পানী/ ল’ৰা-ছােৱালীৰ প্ৰতিমাকৰ শুশ্রুষা/ নুনমাটি তেল শােধনাগাৰ।\nউত্তৰঃ নুনমাটি তেল শােধনাগাৰ।\n(ঘ) তলৰ কোনটো অর্থবিজ্ঞানৰ পৰিসৰৰ ভিতৰুৱা নহয়ঃ মদাহীৰ মদ খােৱা/ হাস্পাতালত বেমাৰীক শুশ্রুষা কৰা/ সন্তানৰ প্রতি মাকে লােৱা যত্ন।\nউত্তৰঃ সন্তানৰ প্রতি মাকে লােৱা যত্ন।\n১৭৷ অর্থবিজ্ঞানক কোনে ‘ সম্পদৰ উৎপাদন আৰু বিতৰণৰ প্ৰায়ােগিক বিজ্ঞান বুলি কৈছে।\nউত্তৰঃ আদাম স্মিথ।\n১৮। অনাঅর্থনৈতিক কার্যৰ এটা উদাহৰণ দিয়া।\nউত্তৰঃ মাকে সন্তানৰ প্রতি লােৱা যত্ন।\n১৯। কোন গৰাকী অর্থনীতিবিদে তেখেতৰ সংজ্ঞাত বস্তুগত কল্যাণৰ ওপৰত গুৰুত্ব আৰােপ কৰিছিল ?\nউত্তৰঃ আলফ্রেড মাছাল।\n২০। অধ্যাপক ৰবিন্সে দিয়া অর্থবিজ্ঞানৰ সংজ্ঞাটো লিখা।\nউত্তৰ : অধ্যাপক ৰবিন্সে আগবঢ়োৱা অর্থবিজ্ঞানৰ সংজ্ঞাটো হ’ল “অর্থবিজ্ঞান হৈছে এনে এক বিজ্ঞান যি বিকল্প ব্যৱহাৰ থকা সীমিত উপকৰণৰ লগত সীমাহীন অভাৱৰ প্ৰয়ােজনৰ সম্পর্ক হিচাপে মানৱ আচৰণৰ বিষয়ে অধ্যয়ন কৰে।”\nপাতনি Class 11\n১। গুণবাচক তথ্যৰ দুটা উদাহৰণ দিয়া।\nউত্তৰঃ গুণবাচক তথ্যৰ দুটা উদাহৰণ হ’লঃ\n(ক) এজন ব্যক্তিক পুৰষ বা মহিলা হিচাপে পৃথক কৰা।\n(খ) এজন ব্যক্তি সুস্থ সবল বা বেমাৰী হিচাপে বর্ণনা কৰা।\n২। নাটনি আৰু নির্বাচন সমস্যাৰ মাজত সম্পর্ক আলােচনা কৰা।\nউত্তৰঃ নাটনি’ বুলিলে ভােক্তাই বিচৰা সামগ্ৰীৰ তুলনাত কম সামগ্ৰীৰ যােগানক বুজায়। নাটনিৰ বাবে এজন ক্রেতাই বিচৰা মতে সামগ্রী ক্রয় কৰিব নােৱাৰে। সম্পদৰ নাটনিৰ কাৰণে ভােক্তাই বিভিন্ন সামগ্ৰীৰ উপযােগিতাৰ ভিত্তিত ভাগ কৰি তাৰ ভিতৰৰ বেছি। প্রয়ােজনীয় সামগ্রীবােৰ ক্ৰয়ৰ বাবে নির্বাচন কৰে।\n৩। পৰিসংখ্যা বিজ্ঞানৰ সংজ্ঞা দিয়া।\nউত্তৰঃ পৰিসংখ্যাবিদ চেলিগমেনৰ মতে, “পৰিসংখ্যা বিজ্ঞান হ’ল সেই বিজ্ঞান যি কোনাে অনুসন্ধানৰ পৰিসৰৰ ওপৰত আলােকপাত কৰাৰ বাবে সংখ্যামূলক তথ্য সংগ্রহ, শ্রেণীকৰণ, উপস্থাপন, তুলনা আৰু ব্যাখ্যা কৰাৰ প্ৰণালী অধ্যয়ন কৰে।\n৪। পৰিসংখ্যা বিজ্ঞানৰ দুটা বৈশিষ্ট্য উল্লেখকৰা।\nউত্তৰ পৰিসংখ্যা বিজ্ঞানৰ দুটা বৈশিষ্ট্য হলঃ\n(ক) ইয়াক সংখ্যাৰে নিৰূপণ কৰা হয় আৰু\n(খ) পৰিসংখ্যা বিজ্ঞান বিভিন্ন ঘটনাৰ সমষ্টি।\n৫। ৰবিন্সৰ অর্থবিজ্ঞানৰ সংজ্ঞাটোৰ মৌলিক ধাৰণা কেইটা কি কি?\nউত্তৰঃ অর্থনীতিবিদ ৰবিন্সে আগবঢ়োৱা অর্থবিজ্ঞানৰ সংজ্ঞাটোত প্ৰকাশ পােৱা মৌলিক ধাৰণা কেইটা হ’লঃ (ক) মানুহৰ অভাৱ অসীম, (খ) অভাৱ মােচনৰ উপায় সীমিত আৰু (গ) সীমিত সম্পদ বিকল্প ব্যৱহাৰযােগ্য।\n৬। তিনিটা আর্থিক কার্যাৱলী উল্লেখ কৰা।\nউত্তৰঃ তিনিটা আর্থিক কার্যাৱলী হ’ল : (ক) উৎপাদন (খ) উপভােগ আৰু (গ) বিনিয়ােগ।\n৭। উদাহৰণৰ সহায়ত দ্রব্য আৰু সেৱাৰ পার্থক্য দেখুওৱা।\nউত্তৰঃ মানুহৰ অভাৱ পূৰণ কৰিব পৰা আৰু স্পর্শ কৰিব পৰা বস্তু বা সামগ্রীক দ্রব্য বােলে। যেনেঃ ৰেলগাড়ী।\nযিবােৰৰ দ্বাৰা মানুহৰ অভাৱ পূৰণ হয় কিন্তু হাতেৰে স্পর্শকৰিব নােৱাৰি তাকে সেৱা বুলি কোৱা হয়। যেনেঃ চিকিৎসা সেৱা।\n৮। পৰিসংখ্যা বিজ্ঞানৰ দুটা ব্যৱহাৰ উল্লেখ কৰা।\nউত্তৰঃ পৰিসংখ্যা বিজ্ঞানৰ দুটা ব্যৱহাৰ হ’লঃ\n(ক) পৰিসংখ্যা বিজ্ঞানে অর্থনৈতিক নীতি নির্ধাৰণ কৰাত সহায় কৰে।\n(খ) পৰিসংখ্যা বিজ্ঞানে বিভিন্ন ঘটনাৰ মাজৰ সম্পর্ক স্থাপন কৰাত সহায় কৰে।\n৯। পৰিসংখ্যা বিজ্ঞানৰ আহিলা বুলিলে কি বুজা?\nউত্তৰঃ পৰিসংখ্যা বিজ্ঞানৰ আহিলা বুলিলে সেইবােৰ পদ্ধতিক বুজায় যাৰ যােগেদি তথ্য সংগ্রহ কৰি সেইবােৰৰ পৰা তুলনা, বিশ্লেষণ, ব্যাখ্যা আদিৰ দ্বাৰা তত্ত্ব নির্ণয় কৰা হয়।\nSee also ব্যষ্টিবাদী অর্থনীতিৰ পৰিচয় Class 11 অর্থবিজ্ঞান (প্রশ্নোত্তৰ)\n১০। পৰিসংখ্যা বিজ্ঞানৰ দুটা সীমাবদ্ধতা উল্লেখ কৰা।\nউত্তৰঃ পৰিসংখ্যা বিজ্ঞানৰ দুটা সীমাবদ্ধতা হলঃ\n(ক) পৰিসংখ্যা বিজ্ঞানে অকল সাংখ্যিক ঘটনাবােৰহে অধ্যয়ন কৰিব পাৰে। সংখ্যাৰে প্ৰকাশ কৰিব নােৱাৰা বিষয় বা তথ্যবোেৰ পৰিসংখ্যাৰ দ্বাৰা অধ্যয়ন কৰিব নােৱাৰি।\n(খ) পৰিসংখ্যা বিজ্ঞানৰ ঘটনা বিলাক বিভিন্ন কাৰণৰ দ্বাৰা প্ৰভাৱিত হ’ব পাৰে। ইয়াৰ প্ৰত্যেকটো কাৰণৰ প্ৰভাৱ বেলেগে বেলেগে অধ্যয়ন কৰাটো সম্ভৱ নহয়।\nগ. মজলীয়া উত্তৰৰ প্ৰশ্নঃ(প্রত্যেকটোৰ মূল্যাংক -৪)\n১। জীৱনৰ দৈনন্দিন কার্যাৱলীত অন্তর্ভূক্ত কাৰ্যৰ এখন তালিকা প্রস্তুত কৰা। এইবােৰ অর্থনৈতিক কার্য হয় নে?\nউত্তৰ : জীৱনৰ দৈনন্দিন কার্যাৱলীত অন্তর্ভূক্ত কার্যবােৰ হ’লঃ\n(ক) লাভ অর্জনৰ উদ্দেশ্যে সামগ্রী বিক্ৰী কৰা।\n(খ) কোনাে কামত নিযুক্ত হৈ আনৰ বাবে কাম কৰা।\n(গ) পণ্য সামগ্রী উৎপাদন কৰা।\n(ঘ) ধনৰ বিনিময়ত আনৰ বাবে কোনাে সেৱামূলক কার্য সম্পাদন কৰা।\nএই সকলােবােৰ কাৰ্যই অর্থনৈতিক কার্য – কাৰণ এই সকলােবাৰ কার্য মুদ্রামূলক লাভ অর্জনৰ উদ্দেশ্যে কৰা হয়।\nপ্ৰঃ অর্থবিজ্ঞানত নীতি বুলিলে কি বুজা?\nপ্ৰঃ অধ্যাপক ৰবিন্সে দিয়া অর্থবিজ্ঞানৰ সংজ্ঞাটো লিখা।\nপ্ৰঃ নাটনি বুলিলে কি বুজা ?


নিৰ্মলা সীতাৰমন - অসমীয়া ৱিকিপিডিয়া\nভাৰতৰ বিত্ত মন্ত্ৰী\nভাৰতৰ কৰ্পৰেট পৰিক্ৰমা মন্ত্ৰী\nভাৰতৰ ৰক্ষা মন্ত্ৰী\n৩ ছেপ্টেম্বৰ ২০১৭ – ৩০ মে' ২০১৯\nভাৰতৰ বাণিজ্য আৰু উদ্যোগ মন্ত্ৰী\n২৬ মে' ২০১৪ – ৩ ছেপ্টেম্বৰ ২০১৭\n১ জুলাই ২০১৬\nভেংকাইয়া নাইডু, ভাজাপা\n২৬ জুন ২০১৪ – ২১ জুন ২০১৬\nএন জনাৰ্দন ৰেড্ডী, কং\n১৮ আগষ্ট, ১৯৫৯ (৬১ বছৰ)\nমাদুৰাই, মাদ্ৰাজ ষ্টেট, ভাৰত\nপৰাকলা প্ৰভাকৰ (বি. ১৯৮৬)\nহায়দৰাবাদ, তেলঙ্গানা, ভাৰত\nসীতালক্ষ্মী ৰামস্বামী মহাবিদ্যালয়, তিৰুচিৰাপল্লী\nনিৰ্মলা সীতাৰমন (ইংৰাজী: Nirmala Sitharaman; জন্ম ১৮ আগষ্ট ১৯৫৯) এগৰাকী ভাৰতীয় ৰাজনৈতিক নেত্ৰী। তেওঁ ভাৰতীয় জনতা পাৰ্টিৰ সদস্য। তেওঁ ২০১৬ চনৰ পৰা ৰাজ্যসভাৰ সাংসদ হিচাপে কাৰ্য নিৰ্বাহ কৰি আছে। তেওঁ ইন্দিৰা গান্ধীৰ পিছত দ্বিতীয় গৰাকী মহিলা ৰক্ষা মন্ত্ৰী। তেওঁ বিত্ত আৰু কৰ্পোৰেট বিভাগৰ ৰাজ্যিক মন্ত্ৰী আৰু বাণিজ্য আৰু উদ্যোগ বিভাগৰ স্বতন্ত্ৰ মন্ত্ৰী আছিল। ইয়াৰ আগতে তেওঁ ভাৰতীয় জনতা পাৰ্টীৰ প্ৰবক্তা হিচাপে কাৰ্য নিৰ্বাহ কৰিছিল।\n১৯৫৯ চনৰ ১৮ আগষ্ট তাৰিখে মাদ্ৰাজ ষ্টেটৰ মাদুৰাইত নিৰ্মলা সীতাৰমনৰ জন্ম হৈছিল। তেওঁৰ পিতৃ নাৰায়ণন সীতাৰমন আৰু মাতৃ সাৱিত্ৰী। তেওঁৰ পিতৃ তিৰুচিৰাপল্লীৰ মুচিৰিৰ আৰু মাতৃ থাঞ্জাভুৰৰ তিৰুভেংকাডুৰ আছিল। তেওঁৰ পিতৃ ভাৰতীয় ৰে'লত কৰ্মৰত আছিল। সেয়ে তেওঁ বাল্যকালৰ ৰাজ্যৰ ভিন ভিন ঠাইত কটাবলগীয়া হৈছিল। তেওঁ মাদ্ৰাজ আৰু তিৰুচিৰাপল্লীত শিক্ষা গ্ৰহণ কৰিছিল। তেওঁ তিৰুচিৰাপল্লীৰ সীতালক্ষ্মী ৰামস্বামী মহাবিদ্যালয়ৰ পৰা অৰ্থনীতি বিভাগত স্নাতক ডিগ্ৰী আৰু ১৯৮৪ চনত জৱাহৰলাল নেহৰু বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।\nনিৰ্মলা সীতাৰমনে তেওঁৰ স্বামী পৰাকলা প্ৰভাকৰক জৱাহৰলাল নেহৰু বিশ্ববিদ্যালয়ত পঢ়ি থাকোঁতে লগ পাইছিল। তেওঁ অন্ধ্ৰ প্ৰদেশৰ নাৰ্চপুৰমৰ তেলেগু ব্ৰাহ্মণ আছিল। তেওঁলোকে ১৯৮৬ চনত বিবাহপাশত আবদ্ধ হয়। প্ৰভাকৰে অন্ধ্ৰ প্ৰদেশৰ মুখ্যমন্ত্ৰী চন্দ্ৰবাবু নাইডুৰ যোগাযোগ উপদেষ্টা আছিল।\nনিৰ্মলা সীতাৰমনে ২০০৮ চনত ভাৰতীয় জনতা পাৰ্টিত যোগদান কৰে। তেওঁ বিজেপিৰ প্ৰবক্তা হিচাপে কাৰ্য নিৰ্বাহ কৰিছিল। ২০১৪ চনত তেওঁ নৰেন্দ্ৰ মোদীৰ কেবিনেটত স্থান লাভ কৰে। একে বছৰৰ জুন মাহত তেওঁ অন্ধ্ৰ প্ৰদেশৰ পৰা ৰাজ্যসভালৈ নিৰ্বাচিত হয়।\n২০১৬ চনৰ মে মাহত বিজেপিয়ে কৰ্ণাটকৰ পৰা ৰাজ্যসভালৈ মনোনীত কৰা ১২জন ব্যক্তিৰ ভিতৰত নিৰ্মলা সীতাৰমন অন্যতম আছিল। তেওঁ ইয়াৰ পৰা জয় লাভ কৰি পুনৰাই ৰাজ্যসভালৈ নিৰ্বাচিত হয়। ২০১৭ চনৰ ৩ ছেপ্টেম্বৰ তাৰিখে তেওঁ ভাৰতৰ ৰক্ষা মন্ত্ৰীৰ পদত অধিষ্ঠিত হয়। ইন্দিৰা গান্ধীৰ পিছত তেওঁ ভাৰতৰ দ্বিতীয় গৰাকী মহিলা ৰক্ষা মন্ত্ৰী।\nতেওঁ লণ্ডনৰ ৰিজেণ্ট ষ্ট্ৰীটৰ ঘৰুৱা সাজ-সজ্জাৰ দোকানত বিক্ৰী সহকাৰীৰ কাম কৰিছিল। তেওঁ যুক্তৰাজ্যৰ কৃষি অভিযন্তা সন্থাৰ সহকাৰী অৰ্থনীতিবিদ হিচাপে কৰ্মৰত আছিল। যুক্তৰাজ্যত থকা সময় চোৱাত তেওঁ প্ৰাইছ ৱাটাৰহাউচ কপাৰ্চৰ গৱেষণা আৰু উন্নয়নৰ জ্যেষ্ঠ ব্যৱস্থাপক আৰু বিবিচি ৱৰ্ল্ড চাৰ্ভিছত কৰ্মৰত আছিল। তেওঁ ৰাষ্ট্ৰীয় মহিলা আয়োগৰো সদস্য আছিল। ২০১৭ চনত তেওঁ হায়দৰাবাদত প্ৰণৱ ৰ প্ৰতিষ্ঠাপক সঞ্চালক আছিল।\n↑ "Who Gets What: Cabinet Portfolios Announced. Full List Here". https://www.ndtv.com/india-news/cabinet-portfolios-pm-narendra-modis-new-cabinet-ministers-and-their-portfolios-see-full-list-here-2045883.\n↑ "Archived copy". http://commerce.nic.in/bio/CIMBiodata.pdf#.\n↑ "Nirmala Sitharaman Wins Rajya Sabha Seat From Karnataka, Congress Gets 3". http://www.ndtv.com/india-news/congress-wins-3-rajya-sabha-seats-from-karnataka-bjp-gets-1-1418017.\n↑ "Meet the Union Finance Minister/DEPARTMENT OF Expenditure | MoF |GoI". https://doe.gov.in/minister/meet-union-finance-minister.\n↑ "National Leadership from Andhra Pradesh – Official BJP site of Andhra Pradesh Nirmala sitharaman's address and contact information". http://ap.bjp.org/organisation/national-leader-ap.\n↑ "Official BJP National website". http://www.bjp.org/organisation/office-bearers.\n↑ "Deccan Chronicle: BJP leader Nirmala Sitharaman gets NJR Rajya Sabha seat".4June 2014. http://www.deccanchronicle.com/140604/nation-politics/article/bjp-leader-nirmala-sitharaman-gets-njr-rajya-sabha-seat.\n↑ Phadnis, Aditi (4 September 2017). "The rise and rise of Nirmala Sitharaman: From spokesperson to defence minister". Business Standard. http://www.business-standard.com/article/politics/rise-of-nirmala-sitharaman-from-spokesperson-to-defence-minister-117090400030_1.html। আহৰণ কৰা হৈছে:6September 2017.\n↑ "2014 Rajyasabha Nomination Affidavit, Andhra Pradesh". http://ceoandhra.nic.in/GE_2009/Affidavits_PCs/RAJYA%20SABHA/Bye-ele-Rajya%20sabha-2014/Nirmala%20Sitharaman.pdf.\n↑ "BJP spokesperson finds her new role challenging". The Hindu.3April 2010. https://www.thehindu.com/todays-paper/tp-national/tp-andhrapradesh/BJP-spokesperson-finds-her-new-role-challenging/article16013690.ece। আহৰণ কৰা হৈছে: 29 June 2013.\n↑ "AP govt advisor and Nirmala Sitharaman’s husband Parakala Prabhakar quits, blames Jagan". https://www.thenewsminute.com/article/ap-govt-advisor-and-nirmala-sitharaman-s-husband-parakala-prabhakar-quits-blames-jagan-83322.\n↑ 12.0 12.1 "In Nirmala Sitharaman, India Gets Its Second Woman Defence Minister After Indira Gandhi" (en-IN ভাষাত). Huffington Post India. 2017-09-03. http://www.huffingtonpost.in/2017/09/03/in-nirmala-sitharaman-india-gets-its-second-woman-defence-minis_a_23195198/.\n↑ "Nirmala elected to Rajya Sabha" (en-IN ভাষাত). The Hindu. 2014-06-27. ISSN 0971-751X. https://www.thehindu.com/news/national/nirmala-elected-to-rajya-sabha/article6152636.ece.\n↑ "Naidu, Naqvi, Goyal among 12 in BJP’s RS list". ABP Live. 29 May 2016. http://www.abplive.in/india-news/naidu-naqvi-goyal-among-12-in-bjps-rs-list-352440। আহৰণ কৰা হৈছে: 30 May 2016.\n↑ "Nirmala Sitharaman Joins Cabinet: GST and Start-Up Success Pays Dividend". News18. http://www.news18.com/news/politics/nirmala-sitharaman-joins-cabinet-gst-and-start-up-success-pays-dividend-1508087.html.\n↑ "Modi Cabinet reshuffle: Full list of new council of ministers", The Times of India,3September 2017, http://m.timesofindia.com/india/modi-cabinet-reshuffle-full-list-of-pm-modis-council-of-ministers/articleshow/60348346.cms, r কৰা হৈছে:3September 2017\n↑ Phadnis, Aditi (2017-09-04). "The rise and rise of Nirmala Sitharaman: From spokesperson to defence minister". Business Standard India. https://www.business-standard.com/article/politics/rise-of-nirmala-sitharaman-from-spokesperson-to-defence-minister-117090400030_1.html.\n↑ Mohua Chatterjee, TNN (21 March 2010). "BJP getsaJNU product as its woman spokesperson". http://articles.timesofindia.indiatimes.com/2010-03-21/india/28136255_1_nirmala-sitharaman-bjp-spokesperson-nitin-gadkari। আহৰণ কৰা হৈছে: 29 June 2013.\n↑ "Who is Nirmala Sitharaman, India’s first full-time woman Defence Minister". Financial Express.3September 2017. http://www.financialexpress.com/india-news/who-is-nirmala-sitharaman-indias-first-full-time-woman-defence-minister/839028/। আহৰণ কৰা হৈছে: 20 September 2017.\n↑ "Management | Pranava". Pranavatheschool.org. http://pranavatheschool.org/about/management/। আহৰণ কৰা হৈছে: 29 June 2013.\nৱিকিমিডিয়া কমন্সত নিৰ্মলা সীতাৰমন সম্পৰ্কীয় মিডিয়া ফাইল।\nElections.in নিৰ্মলা সীতাৰমনৰ জীৱনী\n"https://as.wikipedia.org/w/index.php?title=নিৰ্মলা_সীতাৰমন&oldid=249649"ৰ পৰা অনা হৈছে\nএই পৃষ্ঠাখন ১৭ অক্টোবৰ, ২০২০ তাৰিখে ২৩:৩০ বজাত অন্তিম সংশোধন কৰা হৈছিল।


ইণ্ডিয়ান ৰিভাইচ ভাৰচন (IRV) আচামিচ - 2019 আমোচ 1 অধ্যায়\nআমোচ পুস্তকৰ 1:1 পদে চিহ্নিত কৰে যে, আমোচ পুস্তকৰ লিখক ভাববাদী আমোচ। টেকোৱাত এদল মেৰৰখীয়াৰ মাজত ভাববাদী আমোচে বসবাস কৰিছিল। আমোচে স্পষ্টৰূপে তেওঁৰ লিখনিত কৈছে যে, তেওঁ কোনো ভাববাদীৰ পৰিয়ালৰ পৰা অহা নাই, আনকি তেওঁ নিজেও এজন বুলি বিবেচনা নকৰে। ঈশ্বৰে মহামাৰীৰ দ্বাৰা আৰু জুইৰ দ্বাৰা সোধবিচাৰৰ ভীতিপ্রদর্শন কৰে, কিন্তু আমোচৰ প্রার্থনা আছিল ইস্রায়েলৰ প্রতি ক্ষমাপৰায়ণ হোৱা।\nলিখাৰ সম্ভাব্য সময় প্রায় 760-750 খ্রীষ্টপূর্বৰ ভিতৰত।\nআমোচে ইস্রায়েলৰ উত্তৰাঞ্চলৰ সাম্রাজ্যত থকা বৈৎএল আৰু চমৰীয়াত প্রচাৰ কৰিছিল।\nআমোচ পুস্তকৰ মূল দর্শকসকল আছিল ইস্রায়েলৰ উত্তৰাঞ্চল আৰু ভবিষ্যত বাইবেলৰ পাঠকসকল।\nঈশ্বৰে অহংকাৰ ঘৃণা কৰে। লোকসকলে বিশ্বাস কৰে যে তেওঁলোকৰ যথেষ্ট আছে আৰু ঈশ্বৰৰ পৰা অহা সকলোবোৰ তেওঁলোকে পাহৰি যায়। হলেও ঈশ্বৰে সকলো লোককে মূল্য দিয়ে, দুখীয়াসকলৰ দুর্বল ব্যৱস্থাৰ বিৰুদ্ধে সতর্ক কৰে। অৱশেষত ঈশ্বৰে আন্তৰিকতাপূর্ণ আৰাধনাৰ সৈতে তেওঁক সন্মান দিয়া ব্যৱহাৰ দাবী কৰে। আমোচৰ যোগেদি ঈশ্বৰৰ বাক্যই ইস্রায়েলৰ লোকসকলৰ সুবিধাৰ বিৰুদ্ধে নির্দেশ কৰিছিল, এই লোকসকল যিসকলে তেওঁলোকৰ চুবুৰীয়াক প্রেম কৰিব পৰা নাছিল, যিসকলে কেৱল আনৰ পৰা সুবিধাহে গ্রহন কৰিছিল, আৰু যিসকলে মাত্র তেওঁলোকৰ উচিতটোহে বিচাৰি ফুৰিছিল।\n1. জাতি সমূহৰ ওপৰত অহা ধ্বংস — 1:1-2:16\n2. ভাববাণীপূর্ণ আহ্বান — 3:1-8\n3. ইস্রায়েলৰ বিচাৰ — 3:9-9:10\n4. পুনৰূদ্ধাৰ — 9:11-15\n1 আমোচ তকোৱাৰ মেৰ-ছাগ ৰখীয়াসকলৰ মাজৰ এজন আছিল। তেতিয়া যিহূদাৰ ৰজা আছিল উজ্জিয়া আৰু ইস্রায়েলৰ ৰজা আছিল যোৱাচৰ পুত্র যাৰবিয়াম। ভূমিকম্পৰ দুবছৰৰ আগেয়ে ইস্ৰায়েলৰ বিষয়ে আমোচে এই সকলো দৰ্শন পায়।\nইস্ৰায়েলৰ প্রতিবেশীসকলৰ দণ্ড - অৰামৰ দণ্ড\n2 আমোচে ক’লে, “যিহোৱাই চিয়োনৰ পৰা গৰ্জন কৰিছে, আৰু যিৰূচালেমৰ পৰা উচ্চস্বৰে কথা কৈছে। মেৰ-ছাগ ৰখীয়াবোৰৰ চৰণীয়া ঠাইবোৰৰ শোক হ’ব আৰু কৰ্মিল পর্বতৰ চূড়া শুকাই গৈছে।”\n3 যিহোৱাই এই কথা কৈছে: “দম্মেচকৰ তিনিটা এনে কি চাৰিটা অপৰাধৰ কাৰণে মই তাক দণ্ড নিদিয়াকৈ নাথাকিম; কিয়নো শস্যৰ মৰণা মৰা লোহাৰ যন্ত্রৰে তেওঁলোকে গিলিয়দক মাৰিলে।4সেইবাবে মই হজায়েলৰ ৰাজপ্রাসাদৰ ওপৰত অগ্নি নিক্ষেপ কৰিম; সেই জুইয়ে বিন-হদদৰ দুর্গবোৰ গ্ৰাস কৰিব।5মই দম্মেচকৰ দুৱাৰৰ ডাংবোৰ ভাঙি পেলাম। মই আবন উপত্যকাৰ পৰা বাসিন্দাসকলক* ৰজা আৰু বৈৎ-এদনৰ পৰা ৰাজদণ্ড ধৰা লোকক উচ্ছন্ন কৰিম; অৰামৰ† অৰামৰ চিৰিয়া লোকসকল বন্দী হৈ কীৰলৈ যাব।”\n6 যিহোৱাই এই কথা কৈছে: “গাজাৰ তিনিটা, এনে কি, চাৰিটা অপৰাধৰ কাৰণে মই তাক দণ্ড নিদিয়াকৈ নাথাকিম; কিয়নো ইদোমৰ হাতত শোধাই দিবৰ কাৰণে তেওঁলোকে সকলো লোকক বন্দী কৰি লৈ গৈছিল।7সেইবাবে মই গাজাৰ প্রাচীৰৰ ওপৰত অগ্নি নিক্ষেপ কৰিম; সেই অগ্নিয়ে তাৰ দুর্গবোৰ গ্ৰাস কৰি পেলাব। 8 মই অচ্‌দোদৰ বাসিন্দাসকলক আৰু অস্কিলোনৰ পৰা ৰাজদণ্ড ধৰা লোকক উচ্ছন্ন কৰিম; মই ইক্ৰোণৰ বিৰুদ্ধে মোৰ হাত চলাম আৰু পলেষ্টীয়াসকলৰ অৱশিষ্ট জীৱিত লোক বিনষ্ট হ’ব।”\n9 যিহোৱাই এই কথা কৈছে: তূৰৰ তিনিটা এনে কি, চাৰিটা অপৰাধৰ কাৰণে মই তাক দণ্ড নিদিয়াকৈ নাথাকিম; কিয়নো ভাতৃত্ববোধৰ চুক্তি অগ্রাহ্য কৰি তেওঁলোকে সকলো লোকক ইদোমৰ হাতত শোধাই দিলে। 10 সেইবাবে মই তূৰৰ প্রাচীৰৰ ওপৰত অগ্নি নিক্ষেপ কৰিম; সেই জুইয়ে তাৰ দুর্গবোৰ গ্ৰাস কৰি পেলাব।”\n11 যিহোৱাই এই কথা কৈছে: “ইদোমৰ তিনিটা, এনে কি চাৰিটা অপৰাধৰ কাৰণে মই তাক দণ্ড নিদিয়াকৈ নাথাকিম; কিয়নো সকলো দয়া-মমতা ত্যাগ কৰি ইদোমে হাতত তৰোৱাল লৈ নিজ ভাইবোৰক খেদিলে; তেওঁলোকৰ ভয়ঙ্কৰ ক্ৰোধ অবিৰামে চলি আছিল আৰু তেওঁলোকে তাক চিৰকাল ধৰি ৰাখিছিল। 12 সেইবাবে মই তৈমনৰ ওপৰলৈ অগ্নি নিক্ষেপ কৰিম; সেই অগ্নিয়ে বস্ৰাৰ ৰাজঅট্টালিকাবোৰ গ্ৰাস কৰি পেলাব।”\n13 যিহোৱাই এই কথা কৈছে: “অম্মোনৰ লোকসকলৰ তিনিটা, এনে কি চাৰিটা অপৰাধৰ কাৰণে মই তাক দণ্ড নিদিয়াকৈ নাথাকিম; কিয়নো নিজৰ সীমা বঢ়াবৰ কাৰণে তেওঁলোকে গিলিয়দৰ গৰ্ভৱতী মহিলাসকলৰ উদৰ ফালিলে। 14 সেইবাবে যুদ্ধৰ দিনত বিজয়ধ্বনিৰে সৈতে, ভয়ঙ্কৰ বা’মৰলী বতাহৰ দিনত ধুমুহাৰে সৈতে মই ৰব্বাৰ প্রাচীৰবোৰত জুই লগাই দিম; সেয়ে ৰাজঅট্টালিকাবোৰ গ্ৰাস কৰি পেলাব। 15 তেওঁলোকৰ ৰজা আৰু তেওঁলোকৰ অধিকাৰীসকলক একেলগে বন্দী কৰি লৈ যোৱা হ’ব।”\n*1 অধ্যায়:5 ৰজা\n†1 অধ্যায়:5 অৰামৰ চিৰিয়া


16-prisoners-of-haldwani-jail-found-hiv-positive in Uttarakhand উত্তৰাখণ্ডৰ কাৰাগাৰত ওলাল ১৬গৰাকী এইডছ আক্ৰান্ত বন্দী, জে'ল কৰ্তৃপক্ষই দিলে এনে স্পষ্টীকৰণ– News18 Assam\nউত্তৰাখণ্ডৰ কাৰাগাৰত ওলাল ১৬গৰাকী এইডছ আক্ৰান্ত বন্দী, জে'ল কৰ্তৃপক্ষই দিলে এনে স্পষ্টীকৰণ\nRavi Dahiya's Gold Match : অলিম্পিকত এটা সোণৰ পদকৰ আশা সজীৱ হৈছে ভাৰতৰ, কাইলৈ ফাইনেল খেলিব ৰবি দাহিয়াই\nদেশৰ প্ৰধানমন্ত্ৰীৰ পৰা অসমৰ মুখ্যমন্ত্ৰীলৈ... লাভলীনাৰ প্ৰশংসাত পঞ্চমুখ প্ৰতিজন ভাৰতীয়, মোদীয়ে ক'লে,'প্ৰতিজন ভাৰতীয়ৰ বাবে বিশেষকৈ অসম আৰু উত্তৰ-পূৰ্বাঞ্চলৰ বাবে এয়া অপৰিসীম গৌৰৱৰ বিষয়'\nTokyo Olympicsত সোণৰ সপোন শেষ হ'লেও আশা আছে ব্ৰঞ্জৰ ! ছেমিত আৰ্জেণ্টিনাৰ বিৰুদ্ধে যুঁজি যুঁজি হাৰিল ভাৰতীয় মহিলা হকী দল...\nUpdated:July 22, 2021, 10:45 PM IST\nএই ঘটনা পোহৰলৈ অহাৰ পিছতে হালদৱানী কাৰাগাৰৰ আন্তঃগাঁথনিক লৈও প্ৰশ্ন উঠিছে।\nLast Updated: July 22, 2021, 10:45 PM IST\nউত্তৰাখণ্ডৰ হালদৱানী কাৰাগাৰত বন্দী হৈ থকা ১৬গৰাকী বন্দী এইচআইভি পজিটিভ। জেলত থাকোঁতে এইচআইভি নিশ্চিত হোৱা বন্দীসকলৰ ভিতৰত আছে ১৫গৰাকী পুৰুষ আৰু এগৰাকী মহিলা। গোচৰটো পোহৰলৈ অহাৰ পিছত কাৰাগাৰ প্ৰশাসনক জোকাৰি দিছে। বন্দীসকলৰ চিকিৎসালয়ত স্বাস্থ্য পৰীক্ষা কৰাৰ সময়ত এইচআইভি ৰোগত আক্ৰান্ত বুলি জানিব পৰা যায়।\nঅৱশ্যে ইয়াৰে ৮গৰাকী বন্দী এইচ আই ভি পজিটিভ আছিল আৰু তেওঁলোক চিকিৎসাধীন হৈ আছিল। কিন্তু বাকী ৮গৰাকী বন্দী ৬ জুলাইত কৰা এক অনুসন্ধানত এইচ আই ভি পজিটিভ বুলি ধৰা পৰে। এই ঘটনা লুকুৱাই ৰখা হৈছিল যদিও পিছত পোহৰলৈ আহে।\nএই সম্পৰ্কে হালদৱানী উপ-কাৰাগাৰৰ কাৰাগাৰ অধীক্ষক এছ কে সুখীজাই কয় যে এইচআইভি সংক্ৰমিত বন্দীসকলক বৰ্তমান আন বন্দীসকলৰ লগতে ৰখা হৈছে যদিও তেওঁলোকৰ বিশেষ যত্ন লোৱা হৈছে। দিয়া হৈছে পুষ্টিকৰ খাদ্য। কাৰাগাৰ অধীক্ষকৰ মতে, এইচআইভি পজিটিভ পোৱা সকলো বন্দীৰ বিচাৰ চলি আছে আৰু সকলোৱে এনডিপিএছ আইনৰ অধীনত কাৰাগাৰত আছে। সেয়েহে অনুমান কৰা হৈছে যে ড্ৰাগছৰ বেজীৰ বাবে বন্দীসকলৰ এইডছ হ'ব পাৰে। অৱশ্যে, এই সম্পৰ্কে আনুষ্ঠানিক নিশ্চিতি নাই।\nএই ঘটনা পোহৰলৈ অহাৰ পিছতে হালদৱানী কাৰাগাৰৰ আন্তঃগাঁথনিক লৈও প্ৰশ্ন উঠিছে। কিয়নো ৫৩৫গৰাকী বন্দী ৰাখিব পৰা কাৰাগাৰত ৰখা হৈছে ১৫৫৮গৰাকী বন্দী। এনে অৱস্থাত স্বাভাৱিকতে বন্দীসকলে ইজনে সিজনৰ সংস্পৰ্শলৈ আহে। অৱশ্যে এইচ আই ভি পজিটিভ ৰোগীসকলক বৰ্তমান আন কাৰাগাৰলৈ স্থানান্তৰ কৰা হৈছে।\nFirst published: July 22, 2021, 10:45 PM IST\nবাথৰুমত ৪ ঘণ্টা সময় কটায় স্বামীয়ে, কাৰণ জানিবলৈ গৈ হতভম্ব পত্নী\nএই পদ্ধতিৰে সহজেই হাইড কৰি ৰাখক প্ৰাইভেট চ্যাট\nBenefits of Drinking Gram Water: তিয়াই থোৱা বুটেই নহয় ইয়াৰ পানীও স্বাস্থ্যৰ বাবে অমৃত, জানক উপকাৰ\nএবছৰৰ মূৰত কোৰোণাৰ জন্মভূমি উহানত নতুন সংক্ৰমণৰ ঘটনা\nতিয়াই থোৱা বুটেই নহয় ইয়াৰ পানীও স্বাস্থ্যৰ বাবে অমৃত, জানক উপকাৰ\nপাকঘৰৰ পিৰালিত পুতি থৈছিল ৮ জাঁই সক্ৰিয় গুলী আৰু গঁড়ৰ দুটা নখ, গ্ৰেপ্তাৰ চো\n'অখিল গগৈ বিজেপিৰ এজেণ্ট'- কোনে দিলে এই আখ্যা?\nএতিয়াৰ পৰা গোৰ্খা নাগৰিকৰ ওপৰত নচলিব বিদেশী সংক্ৰান্তীয় গোচৰ


বিবাহৰ ৬ মাহৰ পিছতেই হঠাৎ আৰম্ভ নেহা আৰু ৰোহানপ্ৰীতৰ কাজিয়া! ছচিয়েল মিডিয়াত ভাইৰেলneha-kakkar-started-fighting-with-husband-rohanpreet-singh-video-went-viral-gh– News18 assam\nবিবাহৰ ৬ মাহৰ পিছতেই হঠাৎ আৰম্ভ নেহা আৰু ৰোহানপ্ৰীতৰ কাজিয়া! ছচিয়েল মিডিয়াত ভাইৰেল\nবিগত বৰ্ষত বিবাহ পাশত আৱদ্ধ হোৱা নেহা কক্কৰ আৰু ৰোহনপ্ৰীতৰ মাজত আৰম্ভ হৈছে কাজিয়া। আনকি হৈছে মাৰ-পিটো । ভাইৰেল ভিডিওক লৈ চৰ্চা নেহা-ৰোহান।\nLast Updated : May 17, 2021, 15:23 IST\nযাদুকৰী কণ্ঠৰে সকলোৰে মন জয় কৰিবলৈ সক্ষম হোৱা গায়িকা নেহা কক্কৰে প্ৰায়েই বাতৰিৰ শিৰোনাম দখল কৰা পৰিলক্ষিত হয়। ছচিয়েল মিডিয়াত প্ৰায়েই এক্টিভ হৈ থকা নেহাৰ এটা বিশেষ ভিডিওক লৈ চৌদিশে আৰম্ভ হৈছে ব্যাপক চৰ্চা ।\n৬ মাহ পূৰ্বে বিবাহ পাশত আবদ্ধ হোৱা নেহাৰ সাংসাৰিক জীৱনত আৰম্ভ হৈছে নেকি কাজিয়া? তাক লৈ উত্থাপিত হৈছে বহু প্ৰশ্নৰ। দৰাচলতে শেহতীয়া এটা ভিডিওত নেহা কক্কৰ আৰু তেওঁৰ স্বামী ৰোহনপ্ৰীতক কাজিয়াত লিপ্ত হোৱা দেখা গৈছে। কাজিয়াই নহয়, ইজনে আনজনৰ ওপৰত উঠাইছে হাতো। কিন্তু ইয়াক লৈ আপুনি চিন্তিত হোৱাৰ প্ৰয়োজন নাই কিয়নো এয়া কোনো ৰিয়েল লাইফৰ খবৰ নহয়, এয়া হৈছে ৰিল লাইফৰহে দৃশ্য়!\nনেহা আৰু ৰোহনৰ এই কাজিয়া মৰমৰ! এই ভিডিওৰ জৰিয়তে নেহাই ১৮ মে'ত মুক্তি লাভ কৰিবলগীয়া তেওঁলোকৰ আন এটি মিউজিক ভিডিওৰ কথাহে ক'ব বিচাৰিছে। "খাদ টু মে' দশা" শীৰ্ষক মিউজিক ভিডিওৰ প্ৰচাৰৰ বাবেই নেহাই ইনষ্টাগ্ৰামত আপলোড কৰিছিল এই ভিডিও।\nউল্লেখ্য যে, নেহা কক্কৰ আৰু ৰোহনপ্ৰীত সিঙক ইয়াৰ পূৰ্বেও 'নেহু দা বিয়াহ' আৰু 'খ্যাল ৰাখ্যা কাৰ'ৰ দৰে গীতৰ ভিডিওটো একেলগে দেখিবলৈ পোৱা গৈছিল । ইপিনে 'নেহু দা বিয়াহ' গীতটোৰ দৃশ্যগ্ৰহণৰ সময়তে দুয়োজনৰ প্ৰেমকাহিনী আৰম্ভ হৈছিল আৰু ইয়াৰ পিছত নেহা আৰু ৰোহনপ্ৰীতে ২০২০ চনৰ ২৪ অক্টোবৰত বিবাহ পাশত আৱদ্ধ হৈছিল ।\nFirst published: May 17, 2021, 15:23 IST\nNeha KakkarNeha Kakkar VideoRohanpreet